
POSTANJE 

(9—12 VEK) 

Jugoslo venska književnost vođi svoje poreklo od 9 
veka, od onoga trenutka kad su dva slovenska apostola, 
ćirilo i Metodije, preveli prve crkvene knjige na stari 
slovenski jezik, i kad su njihovi učenici došli na balkansko 
poluostrvo i jadransko primorje da tamo šire hrišcansku 
veru i nauku svojih velikih učitelja. 

Istorija Ćirila i Metodija i njihovih učenika svodi se 
na ovo. 

U malenoj kneževini Moravskoj došao je 846 na vladu 
knez Bastislav. On zatraži od grčkoga cara misionare 
koji će uvoditi narod u hrišcanstvo i poučavati ga na 
njegovu ili srodnom jeziku. Car mu posije 863 dva 
misionara. Ta dvojica bili su Ćirilo i Metodije. Oni su 
bili Solunjani, jamačno Grci, gospodskog roda, već čuveni 
kao misionari. Stariji, Metodije, bio je kalugjer, i imao 
je praktičan duh i administrativne sposobnosti. Mlagji, 
Konstantin, docnije nazvan Ćirilo, bio je nastavnik, i 
imao je idealno oduševljenje za misionarsku službu. Oni 
prevedu najpotrebnije sveštene knjige grčke na jezik 
maćedonskih Slovena. Napisu ih glagoljicom, bukvicom 
koju je Ćirilo sastavio. Spremivši sve, oni pogju na put, 
i povedu i nekoliko učenika. Dogju u Moravsku i s 
uspehom započnu širiti hrišcanstvo i uvoditi slovensku 
službu. Svrate sa malo i u Panoniju, u kojoj vladaše 
Kocelj, i tamo to isto učine. Naj posle, odu u Rim gde 

2 • POSTANJE 

im papa Hadrian II 867 odobri rad i prizna slovensku 
službu. Stvari nisu išle glatko, i slovenska služba je 
imala jakih neprijatelja, naročito u latinsko-nemačkom 
sveštenstvu Moravske i Panonije. Stvari pogjoše i gore 
kad Cirilo 869 urare, i Metodije se vrati iz Rima, ne u 
Moravsku, u kojoj Rastislav bese tad već svrgnut i ceo 
posao razoren, nego u Panoniju. I ako vladika i priznat, 
Metodije ne imade mira od protivnika, sve do smrti, 885. 
Njegova nauka bi osporavana i gonjena, ma da ju je papa 
Jovan VITI 880 opet potvrdio. 

Učenici Cirila i Metodija ostadoše, posle smrti svojih 
učitelja u vrlo rgjavu položaju. Slovenska služba nije bila 
organizovana. Neprijatelji njeni postali su vrlo jaki i 
došli do velikog uticaja. Oni je gone, i čak i papa, jednim 
nedoslednim postupkom, odmah je ukida, i ako ju je pre 
toga priznavao. Nastade odmah i lično gonjenje učenika, 
Metodianaca, i oni pobegoše iz Moravske na jug, s jedne 
strane na Dunav, u Beograd, Srbiju, Makedoniju, a s 
druge strane na jadransko primorje, u Dalmaciju i dalje 
na sever. 

Posmatrajmo najpre kako su išle stvari na istoku. 

Kliment, najvažniji od pet učenika, najoduševljeniji 
naukom Metodijevom, najrevnosniji, najaktivniji, dogje u 
Makedoniju, u okolinu Ohrida. Tu on ubrzo postade 
vladika, razvi ceo svoj rad, raširi slovensku službu, prenese 
i dopuni književnost svojih učitelja. On umre 916. 
Dugo je vremena proteklo posle toga. Slovenska književ- 
nost, pisana jezikom i bukvicom u kojima su je Cirilo i 
Metodije zasnovali, živela je dugo takva, i širila se po 
svima srpskim zemljama, i dalje. Posle, usled promenjenih 
prilika, ona počinje da se menja. Najpre se menja 

bukvica, i staru i tešku glagoljicu zamenjuje nova i 
spretnija ćirilica. Prve tragove njene nalazimo u 993 u 
istočnim krajevima. Posle, menja se i sam jezik, njegovi 
glasovi, oblici, reci. U dotle čistim tekstovima starog 
jezika Cirila i Metodija izbijaju, pri prepisima koje čine 
Srbi, nove posebne srpske glasovne osobine, novi oblici, 
nove reci. Stvari idu sporo, i tek sredinom ili početkom 
12 veka, obrazuje se naročiti tip srpskih prepisa starih 
knjiga, tako zvana srpska recensija staroslo venskog jezika. 

Na zapadnim stranama — po Dalmaciji, Hrvatskoj i 
Istri — slovenska služba i književnost takogje se raširiše u 
isto doba. Tu su takogje došli učenici Uirila i Metodija, 
ako nisu i sama ova dvojica lično prolazila tim zemljama 
Knjige slovenske dolazile su tamo ili neposredno iz 
Moravske i Panonije, ili posredno preko Makedonije i 
srpskih zemalja. One su bile pisane glagoljicom i u 
čistom staroslovenskom jeziku. Glagoljicu ne zamenjuje 
ćirilica, i ako ima nešto i primera ćirilice. Stara Uirilova 
azbuka ostaje glavno obeležje slovenskog pisma, i ona 
samo malo menja oblik svojih slova. Od oble glagoljice 
kakva je vladala u prvo vreme, ona postaje uglasta glago- 
ljica. Sto se tiče jezika, on ima iste promene koje i na 
istoku. Srpska recensija starog slovenskog jezika isto je 
što i hrvatska. Jedan isti tip jezika vlada na zapadu kao 
i na istoku. 

U slovenačkim zemljama stara književnost Cirila i 
Metodija i njihovih učenika gubi se vrlo brzo. Spisi koji 
se javljaju pisani su — ni glagoljicom, ni ćirilicom — nego 
odmah latinicom. Jezik je u njima narodni, ne stari 
slovenski. 

Prvi pisani spomenici javljaju se najpre kod Slovenaca. 

1—2 

To su takozvani "brizinski spomenici/* Oni su iz 9 ili 
10 veka. To su tri kratka spisa: jedna ispovest, jedna 
beseda i jedna molitva. Prvi hrvatski spomenik je tako- 
zvana '^ bašćanska ploča/' natpis jedan na kamenu, iz 
1100 godine, nagjen u jednoj crkvici Nove Baške na 
ostrvu Krku. Prvi srpski spomenik je " Miroslavljevo 
jevangjelje/' To je vanredno lep i veliki rukopis, sa 
bogatim inicialima i šarama. Pisao ga je " grešni dijak " 
Grigorije, za Miroslava kneza zahumskog, u drugoj polovini 
12 veka. 



SREDNJI VEK 

(13—15 VEK) 

1. Književnost pisana ćirilicom 

U srednjem veku jugoslovenska književnost pisana 
je sa četiri bukvice: ćirilicom (srpska), glagoljicom 
(hrvatska), latinicom i goticom (slovenačka). Najviši 
stupanj dostigla je ćirilovska književnost. Jugoslovenska 
književnost Srednjega veka ima svoj zlatni vek u srpskoj 
književnosti. 

U 12 veku Srbi su se konačno oslobodili prevlasti 
Vizantije. Država koju su oni tada stvorili, bila je u 
početku država velikog župana, ubrzo zatim kraljevina, 
docnije carstvo. Carstvo nije do kraja trajalo, i Srbija je 
krajem Srednjeg veka postala kneževina i docnije des- 
potovina, dok nije bila pregažena i osvojena od Turaka. 
U toj državi, koja je trajala oko tri stotine godina, od 12 
do 15 veka, bilo je dosta usamljenih manastira i velikih 
lavra, koje sii onda bile središta književne radnje, a koje 
su danas najlepši spomenici naše stare veličine. To je 
najpre Studenica, gragjena u 12 veku, sva u belom 
mramoru — remek delo harmonije, ukusa, poleta. To su, 
dalje, Gračanica i Dečani, gragjene u 14 veku, — možda 
najlepše neimarske tvorevine našega naroda. To su, 
naposletku, Ravanica, Kalenič i Manasija, gragjene u 
15 veku, još bogatije i skladnije, — svedočanstva lepe 
neimarske mašte i visoko obrazovanog ukusa. U svim 

ovim manastirima, i mnogim drugim još, živeli su kao 
prosti kalugjeri mladi ljudi srpskih vlasteoskih porodica, 
katkada i kraljevski sinovi, ako ne i sami kraljevi. Ti 
mladi ljudi su dobijali svoje obrazovanje u Carigradu i 
Vizantiji, i duboko su poznavali grčku književnost toga 
doba. Oni su imali samo jednu misao, a ta je bila : kad 
se vrate u svoju otadžbinu, da presade grčku mudrost na 
zemljište Srbije. Dan i noć, i u toku dugih vekova, oni 
su držali listove pergamenta na svome stolu, i labudovo 
pero u ruci, i prevodili vizantiska dela ili i sami sastav- 
ljali dela po obrascu njihovu. 

Zbog toga je srpska književnost Srednjeg veka vrlo 
bogata. Sve nauke koje su cvetale u vizantiskoj književ- 
nosti i u staroj hriščanskoj književnosti — dogmatika, 
polemika, egzegeza, asketika, mistika, duhovno besedništvo, 
gramatika, zemljopis, filosofija, astronomija, medicina, i 
druge — nalaze se takogje u srpskoj književnosti Srednjega 
veka. Svaka je još predstavljena velikim brojem dela. 
Otvorite koju hoćete glavu vizantiske književnosti, pa 
neka bi ona bila i najnevažnija, — onu na primer koja 
govori o asketici i mistici — ; porodite je sa katalozima 
srpskih rukopisa koji se čuvaju u našim današnjim biblio- 
tekama, — pa čete videti da su skoro svi pisci tih grana 
vizantiske književnosti prevedeni na srpski. Cak su 
prevedeni i najmanji mistici, od Jovana Lestvičnika do 
Talasija. Učinite to isto sa starom hriščanskom književ- 
nošću, pa ćete doći do istog rezultata. Dela velikih 
besednika istočne crkve — kao što su Vasilije Veliki, Grgur 
Nazijanski, Jovan Zlatoust, i drugi — odavna su naša 
književna dedovina. 

Ako pristupite delima koja su više književna, videćete 

da su naši preci preveli skoro sva dela koja se smatraju 
kao ukras evropskih srednje vekovnih književnosti. Tu su 
romani: — "Trojanski rat," "Aleksandar Veliki," "Varlaam 
i loasaf," " Stefanit i Ihnilat," " Tristan " i drugi. Tu su 
pripovetke : — " Solomun," " Premudri Akir," " Teofana 
krčmarica," "Car Šakiš," "Car Asa," "Ezop," i druge. 
Tu su pobožne pripovetke o ličnostima staroga i novoga 
zaveta, poznate pod imenom "apokrifa": — "Knjiga o 
Enohu," '* Knjiga o Varuhu," "Knjiga o Avramu," "Knjiga 
o Adamu," "Mučenistvo Jeremijino," "Jevangjelje 
mladenstva," " Jevangjelje Nikodimovo," " Legenda o 
Avgaru," " Vizija sv. Pavla," " Drugi dolazak Hristov," 
" Vizija proroka Isaije," i drugo. Tu su životi svetaca : — 
"Sv. Gjorgje," "Sv. Aleksije," "Sv. Vasilije Novi," **Sv. 
Petka," i drugi. Tu su još i istoriska dela, hronike 
vizantiske: — hronika Gjorgja Hamartola, hronika Jovana 
Zonare, hronika Konstantina Manasa. Najzad je tu i 
poezija. To je crkvena poezija. Ona se razlikuje od 
onoga što danas obično zovemo poezijom time što nije u 
stihu i sliku nego samo u ritmu. Nje ima puno, i ona 
čini službu pravoslavne crkve, običnu službu i službu u 
naročite dane. Najlepše himne Romanosa, patriarha 
Sofronija, Andrije Kričanina, Kozme i drugih sastavni su 
delovi te službe. Mi danas cenimo tu pesničku radnju 
vrlo visoko. 

Uz ovu provodnu književnost, bilo je i mnogo izvornih 
dela. Najvažnija su megju ovima veliki životopisi naših 
starih kraljeva i arhiepiskopa, stare srpske biografije. 
One čine najdragocenije nasledstvo našeg književnog 
Srednjeg veka. One su dela naših najboljih i najslavnijih 
pisaca toga vremena. U koliko se god više proučavaju. 

U toliko se više vidi njihova vrednost i raste poštovanje 
prema njima. 

Prvi pisac ove vrste jeste poznati i širom celoga 
srpskog naroda slavljeni sv. Sava (1169 — 1236). I ako 
sin velikog župana Nemanje, on ostavi još u ranoj mladosti 
vladalački dvor svoga oca i ode u sv. Goru, gde se 
zamonaši. Docnije postade episkop i arhiepiskop, izradi 
nezavisnost srpske crkve, i proslavi se kao najveći i naj- 
popularniji prosvetitelj narodni. Uz to, on postade i pisac, 
prvi po vremenu i jedan od prvih po važnosti. Najvažniji 
njegov spis je *' Životopis sv. Simeuna (Nemanje)." To 
je prva biografija srpska, malena u ostalom. Ona opisuje 
poslednje godine Nemanjine, godine njegova kalugjerskog 
života. U njoj je prosto i jedro pričanje, opisi živi, mesta 
nežna. Nju je sv. Sava pisao ne kao zasebnu biografiju 
nego samo kao jednu glavu tipika za Studenicu, manastir 
kojem je sv. Simeun bio osnivač i ktitor. 

Drugi je Stefan, brat Savin i prvi kralj srpski (umro 
1223). On je bio učen čovek, naročito u grčkoj crkvenoj 
i bogoslovskoj književnosti. I on je, kao i Sava, napisao 
biografiju svoga oca, sv. Simeuna. Samo je njegova 
biografija veča i obimnija. Ona obuhvata i više momenata 
Nemanjina života, od rogjenja do smrti, kao i čudesa posle 
smrti. Pisana je kitnjastije nego Sa vina, ali ima i više 
primora i izreka iz Svetoga pisma, kao što je i puna 
čudesa i legenada o Nemanji. 

Treći je biograf Domentian, učeni kalugjer 
hilendarski 13 veka. Dva je dela napisao, oba veća od 
pregjašnjih i velika uopšte. Jedno je "Život sv. Save." 
To je potpuni životopis. On obuhvata ceo život srpskoga 
prosvetitelja i glavara crkve od rogjenja do smrti. Pisan 

je retorski, u duhu tadašnje učene retorike, ali ne lepo po 
našem današnjem ukusu. U njemu ima pozajmica iz 
Stefanove biografije; uz to, ima vrlo mnogo primera i 
izreka iz Svetoga pisma Drugo je delo "Život sv. 
Simeuna." Ono je manje, ali je pisano u istom duhu 
u kojem i prvo. U njemu ima pozajmica ne samo iz 
Štefanova " Života sv. Simeuna " nego i iz ranije Domenti- 
anove biografije o Savi. 

Četvrti je pisac Teodosije, i on kalugjer hilendarski, 
verovatno iz kraja 13 veka. "Život sv. Save," koji je on 
napisao, samo je u stvari prerada Domentianova dela, ali 
prerada takva da je delo skoro sasvim novo. Isti su, 
u glavnom, podaci i pričanje koji i u Domentiana, ali je 
sva učena retorika ovoga pisca izbačena, tako i mnoge 
izreke i primeri iz biblije koji zadržavaju pričanje, a mesto 
toga je došlo čisto pričanje. To je pričanje lepo, vrlo lepo, 
živo, živopisno, sa puno legendarnih crta doduše, ali i te 
legende imaju svoju naivnu lepotu. Stilistički ova je 
biografija najbolja. 

Peti biograf je Danilo, arhiepiskop srpski (umro 
1346) koji je napisao zbirku životopisa, " Živote kraljeva 
i arhiepiskopa srpskih." Po svoj prilici on ih nije pisao 
iz jedna nego svaku biografiju za sebe, prema naročitim 
crkvenim potrebama, a docnije je neko sastavio celinu iz 
njih, i dopunio npvim biografijama. U tom su delu životi 
kralja Uroša, Dragutina, Milutina, Stefana Dečanskog, 
cara Dušana, i kraljice Jelene ; zatim životi arhiepiskopa 
Arsenija, Joanikija, Jevstatija i drugih, i patriarha Joanikija 
i drugih. Svi su ti životi ispisani u strogo crkvenom duhu 
ali sadrže i mnogo istoriskih podataka. To je najvažniji 
izvor za našu domaću istoriju. 

Šesti je biograf Grigorije Camblak, iguman srpskog 
manastira Dečana, potonji mitropolit u Rusiji (umro 1419). 
On je napisao " Život Stefana Dečanskog," srpskog kralja 
i osnivača manastira Đečana. Taj život, i ako nema 
mnogo istoriskih podataka, ima tu vrlo dobru stranu da 
je pisan vrlo živim i kitnjastim stilom. 

Sedmi i poslednji biograf srpski u Srednjem Veku 
jeste Konstantin (umro posle 1431). Bio je vrlo učen, 
tako da je nazvan "filosof." Za vlade despota Stefana 
(umro 1427), on je bio najvažniji činilac ondašnje refor- 
matorske književne škole srpske (resavska škola). "Život 
despota Stefana " koji je on napisao, možda je najbolje 
istorisko delo stare srpske književnosti, najbolje u 
istoriskom smislu. U njemu ima puno i vrlo lepog 
istoriskog gradiva. Tu su najpre podaci o životu 
despotovu. Ali tu ima i vrlo mnogo gradiva o stanju 
srpskih i okolnih zemalja. S književne strane smatrajući, 
to je delo dosta ispod svoje istoriske vrednosti. Pisano 
je stilom, tamnim, nejasnim, nepristupačnim, i teškim 
jezikom. 

Slične ovim životopisima jesu i pohvale kraljevima 
i arhiepiskopima. To su kratki spisi, i oni sadržavaju ili 
istoriske beleške o kraljevima i arhiepiskopima, ili čistu 
retorsku pohvalu njihovu. Njih je malo, i oni su napisani 
u čast Nemanji, sv. Savi, kralju Milutinu, knezu Lazaru, 
despotu Gjurgju. Najlepša je megju njima "Pohvala 
knezu Lazaru " koju je napisala despotica Jefimija oko 
1399. 

Lepa i mlada Jefimija bila je kći ćesara Vojihne, i na 
njegovu dvoru vaspitana je vrlo brižljivo. Ona se uda za 
despota Uglješu, koji je bio jedan od najuglednijih despota 

srpskih, i koji je za vreme carstva vladao jednim delom 
Makedonije. Roditelji mlade despotice umreše brzo ; ona 
ne imade dece, i njen muž bejaše jedina briga i sreća 
njena. Na nesreću ona življaše u jednom od najmučnijih 
perioda naše istorije, baš pre no što će srpsko carstvo 
propasti i narodna nezavisnost 'iščeznuti pred strašnom 
navalom turskom. U krvavoj bitki na reci Marici (1371), 
despot Uglješa pogibe hrabro na bojnom polju, a njegova 
udovica Jefimija ne imade ni tu tužnu utehu da ga 
sahrani, jer telo njena muža ne bi nikako nag j eno. 
Bežeći iz svoje domovine koja je ostala na milost i nemi- 
lost neprijatelju, ona nagje utočišta u jednog svog 
srodnika, kneza Lazara, koji je tada vladao Srbijom i bio 
poslednja nada našeg mučeničkog naroda. Ali ni tu 
Jefimija ne bese poštegjena od velike nesreće. Nov rat 
planu, i na sudbonosnom Kosovu svrši se očajna bitka 
malene srpske vojske protiv nadmoćne sile turske (1389). 
Tu je zakopana samostalnost Srbije. Tu pade na bojnom 
polju, kao junak i mučenik, i sam knez Lazar. Turci 
odsekoše glavu njegovu, i ova bi nagjena tek nekoliko 
godina docnije. Nesrećna Jefimija, ostavši sama samcita, 
povuče se iz života koji joj je toliko gorčine doneo, 
i postade monahinja. I dok su širom srpskoga carstva 
narodi tonuli u krvi i ginuli od mača, dotle je nekadašnja 
despotica, pod teškom nesrećom koja je snašla njenu 
otadžbinu i nju samu, plakala pod hladnim svodovima 
usamljenog manastira, i vrele suze padale su po njenoj 
dugoj crnoj haljini. Osećajući kćerinsku ljubav prema 
svom dobrotvoru i ocu otadžbine, ona je namerila da izveze 
pokrov kojim bi se pokrio ćivot kneza Lazara. Tu je ona 
išla samo za tradicijom ranijih srpskih kneginjica, čije 



12 SREDNJI VEK 

« 

bogate zlatne vezove nalazimo još u vremenu kralja 
Vladislava. Ona uze vesti suho zlato po čistoj damaskoj 
svili, i poče izvoditi razne šare, ukrase vizantiske. Ali 
kako su te apokaliptične šare bile suviše slabe da izraze 
ogromnu tugu koja ju je osvojila i duboko poštovanje koje 
je osećala prema Lazaru* ona ih prestade vesti. Umesto 
njih, ona sastavi i izveze zlatom jednu pohvalu u čast 
kneza i mučenika kome je vez namenila, i to je bila 
pohvala nežna, topla, puna odanosti. Ona unese u tu 
pohvalu sav bol otmene joj duše, ili — da se njenim izrazom 
poslužimo — "ljutu buru duše i tela svojega." Tako ona 
napisa list divne poezije, koji je odista bio dostojan da 
bude izvezen suhim zlatom po čistoj damaskoj svili. 

U vezi sa biografijama i pohvalama jeste još i grupa 
čisto istoriskih spisa. To su letopisi, rodoslovi i hrono^ 
graji, 

Letopisi su kratki spisi. Oni su postali ubrzo posle 
maričke bitke (kraj 14 veka), i imena njihovih pisaca nisu 
nam poznata. Bezimeni pisac uzeo je gragju iz starih 
srpskih biografija, ponajviše iz Teodosija i Camblaka, i 
napisao po njoj kratku istoriju srpsku od Nemanjina doba 
do propasti carstva, ili i dalje, redom po vladaocima. 
Jedan od tih letopisa sačuvan je u rukopisu iz sredine 
15 veka, ostali se nalaze u poznijim prepisima. Naročita 
vrsta letopisa jesu takozvani " mlagji letopisi " — " starijih 
letopisa" je svega šest do danas poznatih. Mlagji letopisi 
postali su verovatno tek krajem 15 veka. Oni su samo 
niz kratkih beležaka iz srpske i svetske istorije uregjenih 
po hronološkom redu. Književnog interesa nemaju ni 
malo. 

Rodoslovi su slični spisi, i tako isto bezimeni. Samo 

dok je u letopisima glavno hronologija, u rođoslovima je 
glavno genealogija; i sama imena ukazuju na tu razliku. 
U svojoj osnovi rodoslovi izlazu vladalacku lozu Nemanjića, 
kako je postala i razvijala se. U tu osnovu unete su i 
vesti o mnogim dogagjajima. Dogagjaji su u glavUom 
samo iz srpske istorije, bez naznacenja godine kad su se 
zbili, što je megjutim kod letopisa glavno. Rodoslovi su 
postali u prvoj polovini 15 veka. Prvi rodoslov nalazimo 
u ranije pomenutom '* Životu despota Stefana'* od Kon- 
stantina filosofa (1431), a dalje ih nalazimo kafi samostalne 
spise. 

Hronografi su najpozniji. Prvi hronograf je sastavljen 
u Rusiji, 1442. To je učinio Srbin kalugjer Pahomije. 
U Srbiji su se poželi • pisati hronografi tek u 16 veku. 
Hronografi su veći spisi. U njih je glavno svetska istorija, 
t. j. istorija jevrejska, rimska, vizantiska. Tek pripadom 
iilazi u njih i srpska istorija, kao i slovenska uopste. Oni 
idu hronološkim redom, izlažu srpsku istoriju uporedo s 
opštom. Gradivo je uzeto iz starih srpskih biografija i 
nešto iz letopisa. 

Osim ovih spisa — životopisa, pohvala, letopisa, rodo- 
slova, hronografa — ima književne radnje i druge vrste. 
To šu, na primer, službe Srbima svecima. Kako su 
nekoliki vladaoci i crkveni poglavari posvećivani posle 
smrti za svece, to je u njihovu čast mahom sastavljana i 
služba. Tako ima služba sv. Simeunu, sv. Savi, sv. Stefanu 
Dečanskom i drugima. Te se službe sastoje iz jedne 
zbirke lepih crkvenih pesama (himne, kondaci, tropari), 
spevanih po obrascu i kanonima pravoslavne. službe* .Ta 
au. dalje životi suetaca srpskih i slovenskih i—:ćirilo, 
Metodije, Jovan Rilski, Joakim Sarandaporski, sv. Jovan 

Vladimir, sv. Petar Koriški, i dr. To su posle kraljevske 
i carske povelje i hrisovulje. Množina ih je, i svi su ih 
naši vladaoci pisali. One su svečane, ceremonialhe i vrlo 
uglagjene po tonu. One su i važan izvor za našu istoriju. 
S njima u vezi su i listine bosanskih vladara i dubrovačke 
republike, mahom u čistom narodnom jeziku. Važni su i 
stari srpski zapisi i natpisi. To su dalje knjige za gatanje: 
roždanici, lunici, gromovnici, trepetnici, itd. 

Ali od svih tih i drugih spisa najvažniji je zakonik 
cara Dušana. On je objavljen u Skoplju 21 maja 1349 ; 
pet godina docnije dopunjen je. Po mišljenju stručnjaka, 
on svedoči o vrlo visokom pojimanju zakona i pravde u to 
doba, i pokazuje staro srpsko pravo, naročito javno i 
krivično pravo, u vrlo povoljnoj -svetlosti. Taj zakonik 
nesumnjivo dokazuje da srednjevekovna Srbija nije bila 
samo velika vojnička snaga, nego da je u njoj državni 
red bio takav da su zakoni i pravica bili priznavani i 
poštovani. 

2. Književnost pisana glagoljicom 

Hrvati su stvorili svoju državu u 9 veku, i ta država, 
koja je postala kraljevina u početku 10 veka, trajala je do 
1102 godine. Pri ovim okolnostima, a i pod jakim uticajem 
latinske nenarodne crkve, oni nisu mogli stvoriti veću i 
razvijeniju narodnu književnost. 

Ipak je u tim zapadnim stranama književne radnje 
bilo. Ona je sva pisana glagoljicom. Prevodna književ- 
nost obuhvata najvećim djelom obredne crkvene knjige: — 
misale, brevijare. Ima nešto i duhovnog besedništva i 
bogoslovije uopšte, kao i spisa iz astronomije, magije, 

alhemije. Poezija je u glavnom crkvena, obredna, kao 
sastavni deo slovenske službe koja je doneta na zapad kao 
i na istok. Ali ima i pobožnih pesama u stihu : — pesme 
sv. Gjorgju, sv. Stefanu. Romani su "Trojanski rat" i 
"Aleksandar Veliki." Pobožnih pripovedaka ima nešto 
malo u brevijarima a i zasebno (Adam) ; važni su zbornici 
" Zrcalo," " Mirakuli blažene device Marije," " Lucidar." 

Izvorna književnost je takogje mala. Domaćih bio- 
grafija kao što su srpske, nema uopšfce. Važna je 
"Hronika popa Dukljanina." Pisana na latinskom u 
12 veku, ona je prevedena na narodni jezik u 14 veku. 
Misli se da je prvobitno pisana glagoljicom. To je istorija 
srpska i hrvatska. U njoj ima i dosta narodnog predanja. 
Zakonsku radnju predstavljaju statuti vinodolski, krčki, 
kastavski — iz 13 i 14 veka; tako i regule pojedinih 
fratarskih redova. Listine su više privatnog karaktera, 
i ne onako bogate kao u istočnim stranama. 

3. Književnost pisana latinicom i goticom 

Književnost u slovenačkim zemljama — koje su imale 
narodnu državu u 7 i 8 veku — nije imala prilike da se raz- 
vije. Sem pomenutih brizinskih spomenika, od književne 
ratinje ostala su samo četiri rukopisa, iz 15 ili početka 
16 veka, pisani latinicom ili goticom. To su : — celovski 
rukopis, ljubljanski rukopis, mletačko-slovenački i rukopis 
Kranjskog Mesta. Oni su vrlo kratki, i sadrže najpo- 
trebnije molitve, ispo vesti, spisak zaveštaja crkvama, 
formulare zakletava. 

(16 VEK) 
1. ĆiRILOVSKA I GLAGOLJSKA KNJIŽEVNOST 

Vek Preporogjaja zatekao je naš narod u vrlo ne- 
srećnim prilikama. Dok su veliki narodi Evrope imali tu 
zavidnu sreću da nastave slobodno razvijanje svojega duha, 
i da, koristeći se plodnim uticajem starog klasičnog 
nasledstva, stvore za sebe veliki preporogjaj umetnosti 
i književnosti, naš je narod imao već u 15 veku da pretrpi 
najgoru sudbinu time što je pao pod vlast Turaka, koji su 
uništili sve i učinili nemogućnim svaki napredak. 

Kako se mogla razvijati književnost u Srbiji, Bosni 
i Crnoj Gori pod Turcima? Ono što je bila snaga 
naroda — država ^ska — propalo je. Središta književne 
radnje— lepi manastiri srpski — rušeni su i pustošeni. 
Rukopisi, ćelo bogato naslegje jednog zlatnog veka, bili 
su cepani, gaženi, paljeni. Turci su pretili i našem 
narodu na Primorju. Oni su se približili središtima 
hrvatske glagoljske radnje, i bili nova opasnost za nju. 
Ta radnja je pored toga imala stalnog neprijatelja u 
mletačkoj republici i latinskom nenarodnom sveštenstvu. 
Kako je u tim prilikama glagoljska književnost mogla 
napredovati? 

Ipak i ćirilovska i glagoljska književnost nisu preata- 
jale. Pisci su činili sve napore da produže staru tradiciju, 
u koliko se može, i ostavili su ^a spbom nekoliko spisa po 

starom obrascu. Oni su još gledali da idu za duhom 
vremena, i da se koriste onim što je on dao. Kako je 
u to doba pronagjena štamparska veština, naši su je pisci 
odmah prihvatili. To je bilo na obe strane, u krajevima 
ćirilovske kao i u krajevima glagoljske književnosti. 

Cirilovska štamparija otvara se najpre na Cetinju, gde 
se prva srpska štampana knjiga pojavljuje 1494 godine. 
Zatim se otvaraju štamparije u Gračanici, Mileševu, 
Goraždu, Rujnu, Beogradu, — po raznim mestima srpske 
zemlje, kako se vidi. Njih je bilo i van srpske zemlje : — 
u Rumuniji, i naročito u Mlecima, gde je štamparija 
Vukovića trajala s izvesnim prekidima od 1520 do 1638, 
i iz koje je izišlo najviše izdanja. 

Glagoljska štamparija postaje najpre u Mlecima, 1483. 
Vidimo je zatim u Senju i na Rijeci. Ali T$,d ovih gla- 
goljskih štamparija je vrlo mali, — svega nekoliko knjiga. 

2. Književnost pisana latinicom 
(a) Preporogjaj 

Bila je, megjutim, jedna naša pokrajina koja nije 
pretrpela tursku navalu. U Dalmaciji, naime, javio se i 
naš Preporogjaj, sličan onome u Italiji i drugim zemljama. 
Mnogi gradovi njeni — Zadar, Trogir, Spljet, Hvar i drugi — 
bejahu središta nove srpsko-hrvatske književnosti, koja se 
stvorila pod uticajem i u duhu tadašnjeg Preporogjaja. 

Jedan grad naročito, na dalmatinskom primorju, bio je 
kolevka i središte toga Preporogjaja. To je Dubrovnik. 
Slobodan i bogat, s vrlo razvijenom trgovinom, u stalnom 
dodiru sa Italijom i Zapadom, sa primemim uregjenjem 
jedne slobodne republike, — Dubrovnik je već u Srednjem 

p. 2 

Veku bio jako središte kulture. Preporogjaj u Italiji 
naučio ga je voleti i pomagati umetnost. Tada su u 
Dubrovniku sagragjeni, u mletačkom stilu, lepi Knežev 
Dvor i kitna Divona, kao i bogate crkve i krasni kladenci; 
slike Rafaila i Ticiana krasile su tadašnje crkve. Tada 
je i humanizam prodro u Dubrovnik. Duhovi mlade 
republike zavoleli su klasične studije. Učitelji humanizma 
osnovaše prve svoje škole u ovom slobodnom gradu. Mladi 
ljudi vlasteoskih porodica učahu u njima prve osnove 
humanističkih nauka i lepe književnosti, a posle nastav- 
ljahu svoje studije na starom universitetu u Padovi i 
drugde po Italiji. U takoj sredini rodi se nova jedna 
književnost, narodna, na srpsko-hrvatskom jeziku. Ta 
književnost bejaše bogata i obilata. 

Bogatstvo je bilo naročito u poeziji. Lirska poezija 
je prednjačila, a poglavito ljubavna. Prve stihove na 
narodnom jeziku imamo već u prvoj polovini 15 veka. 
Uskoro ćemo imati čitave zbirke. Dva su prva pesnika u 
Dubrovniku Siško Menčetić (1457 — 1527) i Gjorgje Držić 
(1461 — 1501). Oni napisaše oko 600 pesama, mnogo više 
prvi nego drugi. To su mahom ljubavne pesme, u duhu 
Petrarke. U njima se peva lepota dragane, vema služba 
njoj, uzdasi i tužbe što toj službi ne sleduje nagrada. 
Pevaju se i ljubavni sastanci s dragom, trenuci sreće u 
ljubavi, koja u ostalom nije platonska. Pevaju se najzad 
i žalosni trenuci: rastanak, kajanje, očajanje. Jednom 
rečju, tu je ispevana ćela lestvica ljubavnih tonova, vedrih 
i žalosnih. Naravno, pesnik se često ponavlja u tim 
pesmama, i pesme nisu jake. Petrarkina lirika, kojoj su 
naši prvi dubrovački pesnici podražavali, imala je dosta 
mana. Naši pesnici, nemajući Petrarkina talenta, samo 

SU pojačali te mane. Otuda ima u tim pesmama mnogo 
preteranosti i afektacije. Ljubav se stalno uveličava, do 
granica idealisane trubadurske ljubavne službe. Jedna 
ista pesnička ideja besprekidno se varira do dosadnosti. 
Pesma ima često virtuozan oblik, i stihovi počinju slovima 
koja sastavljaju ime pesnikovo ili njegove dragane. Betko 
se nalazi čist, otvoren, prirodan osećaj. Još su regje prava 
duhovitost i finoća. Ipak toga ima, kao što ima i tonova 
narodne pesme, koji su vrlo prijatni. Više je pesnika koji 
su pevali u istom duhu. Posle Menčetiča i Držiča, upravo 
ceo naš pesnički svet zacvrkuta jezikom Petrarkinim i 
njegovih poslednika. 

U drugoj polovini 16 veka ljubavna i uopšte lirska 
poezija leci se u mnogom od gornjih mana. Osećanje 
klasične starine razvi se jače u dubrovačkih pesnika, usled 
jačeg razvoja humanizma. To učini da oni počeše pisati 
čistije, više u klasičnom duhu, nego dotle. Petrarka više 
nije bio jedini obrazac, nego uz njega dogjoše rimski i 
grčki liričari. Prvi dubrovački pesnik koji pogje za novim 
klasičnim uzorima bejaše Dinko Ranjina (1536 — 1607). 
On se razlikuje u mnogom od svojih prethodnika. Doduše, 
on je još u nekoliko u tradicijama njihove škole, ima 
preteranosti i uveličavanja kao i oni, ali u njega se javlja 
i novi duh velikim delom. On se ruga naivnoj i kon- 
vencionalnoj frazeologiji koja je vladala do njega. On 
uvodi i nove rodove u dubrovačku liriku, — ekloge, elegije — 
po klasičnom obrascu. On i prevodi pesme iz Katula i 
Propercija, kao iz Teokrita i Filomena. Njegov stih je 
raznovrsniji, od svakog roda, a ne samo prosti aleksandrinac 
od 12 slogova kakvim su njegovi prethodnici pisalL U 
njega još ima i pesama ispevanih na narodnu. Za Ranjinom 

2—2 

bilo je dosta pesnika koji su išli njegovim putem: — 
Zlatarić, Bobaljević i drugi. Tu je bilo i žena: Cvijeta 
Zuzorićeva (oko 1555 — pre 1597). Ova, po tradiciji 
najlepša devojka a po tom udova u dubrovačkoj republici, 
pisala je krasne duhovite epigrame, koji se na žalost nisu 
sačuvali. Najbolji pesnici dubrovački obasuše mladu i 
umnu lepoticu duhovitim sonetima i kitnim madrigalima, 
i u njenu slavu ispletoše venac ljubavnih pesama, slično 
onome što vek dpcnije učiniše francuski pesnici Doma 
Bambuljea u čast i slavu Julije d' Anžen, lepe i mlade 
pokroviteljke ovoga doma. 

U naročitu vrstu lirske poezije možemo ubrojiti 
ribarsku idilu. Jedan pesnik sa ostrva Hvara naročito 
ju je negovao — Petar Hektorović (1487 — 1567). Ovaj 
pesnik, koji je napisao više poslanica dubrovačkim pesni- 
cima, dao je i jednu vrlo karakterističnu i originalnu 
ribarsku idilu "Ribanje." U njoj se opisuje trodnevni 
put pesnikov oko ostrva Hvara, u čunu, s ribarima. U 
njoj su zabeležene i nekolike narodne pesme. 

Pobožna poezija poče se vrlo rano negovati u Dubrov- 
niku, i ostade omiljena u njemu. Ona se javila kao 
daleki odjek velikog dela Danteova. Najvažniji njen 
predstavnik jeste Mavro Vetranović (iza 1482 — 1576). 
On je pisao razne pesme — didaktične, političke, šaljive. 
Pisao je i jedan čudan i originalan spev "Pelegrin," 
nedovršen, a tako isto i drame. Ali je njegova glavna 
snaga u pobožnoj lirici. On je živeo kao kalugjer, fratar 
benediktinskog reda, na malenom i kamenitom ostrvu 
sv. Andrije blizu Dubrovnika, i po sličnim usamljenim 
mestima i manastirima. Kao isposnik, on je ispevao 
jedan niz pokajničkih pesama Isusu i Bogorodici, i te su 

pesme čiste, iskrene, jake, pune skrušenosti i pobožnosti, 
i ako malo naivne. On ima i drugih pobožnih pesama. 
Važna je njegova pesma " Remeta," u kojoj opisuje svoj 
život na sv. Andriji. Ta je poduža pesma lepa, delimično 
šaljiva, s puno realnih crta i živog pričanja. Uz Vetrano- 
vića stoji kao njegov učenik Nikola Dimitrović (+oko 
1553). On izdade 1549 u Mlecima "Sedam psalam 
pokomijeh kralja Davida." Megju psalmima Davidovim 
ima jedna naročita grupa — pokajnički psalmi (6, 32 i dr.), 
sedam na broj. Te je psalme preveo Dimitrović u stihu. 
On je pisao i druge pobožne pesme. Važna je i njegova 
poslanica iz Aleksandrije 1553. To je pravi putopis u 
stihu, vrlo živ, zanimljiv i realan. Psalme je prevodio 
(1582) i Šime Budinić iz Zadra. 

Šaljiva poezija negovala se takogje, i to poviše. U 
onom lepom vremenu Preporogjaja kad se bezbrižno živelo 
i mnogo na zabave mislilo ; kad je u programu karneval- 
skih zabava i književnost igrala jaču ulogu, i davala 
veselju više i finije oblike — bilo je i u Dubrovniku, kao 
i u Dalmaciji, slične karnevalske književnosti. Bile su 
tako zvane " maskerate." Izigje jedna maska ili više njih ; 
one predstavljaju kalugjere, ribare, pastire, robinje, vile ili 
koji bilo red i stalež, i otpevaju svoju pesmu, maskeratu. 
U njoj one kaže ko su, odakle su, zašto dolaze i šta umeju 
činiti. Puno je dubrovačkih i dalmatinskih pesnika 
pisalo takve maskerate. Najčuvenija je "Jegjupka" 
Dubrovčanina Andrije Cubranovića (sredina i kraj 16 veka). 
Ciganka jedna vrača pojedinim gospodjama. Šestoj 
gospogji, koja je pesnikova ljubav, prebacuje što ne odgo- 
vara na ljubav svoga nesrodnog obožavaoca. " Jegjupka" 
u stvari i nije drugo do jedna velika ljubavna pesma, 

prikrivena alegorijom i odevena u oblik maskerate. To 
je laka, vesela i nešto setna pesma. Ona ima dosta lepota 
kojih druge tadašnje pesme nemaju. Njena originalna 
ideja da se u aluzijama iskaže ljubav, učinila ju je vrlo 
popularnom. Ne samo što su njeni stihovi bili pevani uz 
pratnju muzike, nego su njoj podražavali i drugi pesnici. 
Najvažnija podražavanja njena su od Mikše Pelegrinovića 
iz Hvara i Saba Bobaljevića iz Dubrovnika. 

Epska poezija javlja se pre i više u Dalmaciji nego u 
samom Dubrovniku. Najvažniji je predstavnik Splićanin 
Marko Marulić (1450 — 1524). Njegovo prvo i vrlo važno 
delo "Judita" epski je spev u šest pesama. Manje je 
važan spev "Suzana," u istom duhu i obliku kao i prvi. 
Marulić je ostavio i prevode starih dobrih latinskih knjiga, 
kao što su "Disticha moralia Catonis" i "Imitatio Christi." 
On je napisao i više pobožnih i šaljivih pesama kao i neka 
veća učena dela. Vrlo je karakterističan kao epski pesnik 
Petar Zoranić (1 pola 16 veka), iz Nina i Zadra. On je u 
vezi sa spljetskim pesnicima. Marulića jako poštuje i 
slavi. On ide i za talijanskim pesnicima. Sanacaro, 
poznati predstavnik napuljskog književnog kruga, napisao 
je svoju "Arkadiju" 1502, obrazac tadašnje arkadične 
poezije. Zoranić, naskoro za njim, piše svoje "Planine" 
(štampano 1569), u istom duhu. To je zamišljen put 
jednog' putnika kroz jednu vilinsku planinu. Delo je 
dobro komponovano, i diše domaćim patriotizmom. Ono 
sadrži i stihove i prozu. Zadranin Bmo Kamarutić 
(2 pola 16 veka) napisao je jedan omanji spev "Piram i 
Tizba" sa poznatom lepom klasičnom temom, i jedan 
veliki epski spev "Vazetje Sigeta grada" (1584), gde 
veliča junaštvo hrvatskog vojvode Nikole Zrinjskog i 

sjajnu pobedu nad sultanom Sulejmanom, koji je u toj 
bitki pao. Antun Sasin (2 pola 16 veka) jedini je 
dubrovački epski pesnik. Njegovi " Razboji od Turaka " 
opisuju dosta prozaično stradanja Turaka u ratu po našim 
krajevima iz 1593 — 94. 

Dramska poezija je vrlo bogata i raznovrsna. Pobožna 
drama imala je naročito mnogo i dobrih pesnika. Ona je 
od onog roda od koga su "misterije" srednjevekovne opšte 
književnosti. Prve misterije — o strasti Kristovoj, o ski- 
danju 8 krsta — pisane su još u 15. veku, u severnoj 
Dalmaciji i hrvatskom Primorju, i to glagoljicom. Docnije, 
one se javljaju u srednjoj i južnoj Dalmaciji, pisane 
latinicom. U Dubrovniku je Vetranović napisao tri takve 
mahom vrlo dobre drame: — "Uskrsnuće Isukrstovo," s 
temom kako Isus izvodi iz pakla sve predhrišćanske svete 
oce od Adama do Mladenaca ; — " Abram," prerada jedne 
drame Fea Belkarija; — "Suzana," s predmetom staro- 
zavetne apokrifne istorije o nevinoj Suzani. Glavna 
situacija ove poslednje drame izvedena je bolje nego u 
većini latinskih i nemackih drama o istom predmetu. 

Svetovna drama javlja se takogje rano. Počinje je 
Hvaranin Hanibal Lučić (oko 1485 — 1553). Pored lirskih 
izvornih pesama i provoda jedne Ovidove heroide, on je 
dao i dramu "Robinju," jedno od najvažnijih dela stare 
dalmatinske književnosti. Njen je predmet ljubavna 
istorija jedne lepe devojke visokog roda koju su Turci 
zarobili, i mladoga bana Derenčina koji je oslobogjava 
ropstva. Njen je glavni karakter lirski. U obliku drame 
tu je ispe vana jedna ljubavna pesma, onako od prilike kao 
što je to učinjeno sa " Jegjupkom " u obliku maskerate. 

Tragedija je takogje negovana u Dubrovniku. Ona 

nije dobra. Ragjena po obrascu Senekinu, i talijanskih 
pesnika koji su ovom latinskom piscu podražavali, ona je 
mrtva, ukočena, bez ikakve veze sa životom, formalna i 
knjiška kopija zastarelih dela. U njoj preovlagjuju scene 
groze i užasa. Više je dubrovačkih pesnika uložilo veliki 
trud u brižljivo stihovanje ove nepesničke industrije 
tadašnjih humanista. Mi ćemo pomenuti samo Savka 
Gučetića (1603). Njegova je "Dalida" ragjena u istom 
duhu, ali je bar u nekoliko originalnija od ostalih. 
Prijatno je uzgred spomenuti da ova Gučetičeva tragedija 
ima u, glavnom isti predmet koji i Sekspirov " Romeo i 
Julija." Sasvim drukčiji utisak čini Dominko Zlatarić 
(1558 — posle 1609). Ovaj važni predstavnik mlagjeg 
kola dubrovačkih pesnika, drug i poslednik Ranjinin, bese 
retko obrazovan humanist. Znagjaše odlično grčki. 
Svojim obrazovanjem kao i celim svojim književnim 
radom on predstavlja vrhunac humanizma u Dubrovniku. 
Zlatarić je jedan od najboljih i najznatnijih književnika 
naših u veku Preporogjaja. Rad mu je raznovrstan, ali 
je skoro u svakoj vrsti dao najbolje — i ako ne uvek 
originalne — obrasce. U lirskoj poeziji on je sa Ranjinom 
najbolji predstavnik nove, klasične škole. Njegov "Piram 
i Tizba," ragjen po Ovidu, jedna je od najnežnijih stvari 
dubrovačke provodne književnosti. Njegov "Ljubmir" 
je prevod " Aminte " od T. Tasa, najbolje pastirske igre u 
Italiji; originalno je što je stih bez slika, što nije slučaj 
ni s jednom dubrovačkom dramom toga doba. U izboru 
tragedije koju će prevesti, pokazao je naročito svoj lepi i 
visoki književni ukus. Ostavivši na stranu Seneku i 
njegove grozote, Zlatarić je pravo prišao staroj klasičnoj 
drami. On je, naime, preveo " Elektru " Sofoklovu^ jedan 

od uzora grčke tragedije. Prevod je dobar, s originala, 
u prkos velikim teškoćama. 

Mi pomenusmo pastirsku igru. To je naročiti rod 
drame, koji je postao u veku Preporogjaja, a koji je danas 
skoro sasvim izumro. Ličnosti u tim dramama su pastiri, 
vile, satiri, mitološka bića. Tragičnog elementa u njima 
nema; komičnog ima katkad. U Dubrovniku je više 
pesnika pisalo drame te vrste: — Nikola Nalješković, Marin 
Držić, Antun Sasin i drugi. Bilo ih je koji su ih prevodili 
s talijanskog. Pored pomenutog "Aminte" kojeg je 
preveo Zlatarić, ima i Frana Lukarevića prevod "Vijemog 
Pastijera," od B. Gvarinija — delo istog reda i vrednosti 
kao i Tasovo. 

Sve su ove vrste drama pisane u stihu. Komedija je 
u stihu i u prozi. 

Najbolji njen predstavnik je Dubrovčanin Marin 
Držić (oko 1518 — 1567) jedan od najačih i najzanimlji- 
vijih pisaca našeg Preporogjaja. Većina njegovih komada 
mogu se i danas čitati s velikim interesom. To ne važi 
toliko za njegove pobožne drame — " Od poroda Jezusova," 
niti za tragedije — "Hekuba" — koje se mogu smatrati kao 
zastarele. Ali je on u svojim pastirskim igrama i komedi- 
jama mnogo primamljiviji. U prve spadaju "Tirena," 
" Adon " (obe u stihu) i jedna bezimena (u stihu i prozi). 
Ova poslednja je najbolja. U njoj ima dosta živopisnih 
scena, zanimljivih dialoga i tipova. Poznavaoci koji su tu 
bezimenu igru poredili sa sličnim igrama toga vremena u 
drugih naroda, kažu za nju da je "jedno od najprimam- 
ljivijih dela fantastično-realistične mešovite vrste" i porede 
je, uz pojmljive rezerve, sa Sekspirovim "Snom letnje 
noći," koji je veliki uzor te vrste. U drugu grupu — 

komedije — spada najpre "Novela od Stanca," vesela i 
simpatična igra u stihovima s puno prijatne šale i lokalne 
boje. To je jedna od srednje vekovnih lakrdija u kojima 
se ismevaju seljaci; seljak s kojim se pravi šala ("novela") 
jeste Stanac. Tu su, zatim, nekolike komedije u prozi. 
"Dundo Maroje" je najveća i najoriginalnija komedija 
Držićeva. U njoj je puno živih episoda, vedre šale, 
prijatno izvedenih situacija; karakteri su u glavnom 
konvencionalni. Predmet je prevara za prevaru. Najpre 
sin prevari oca, zatim otac prevari sina. Otac, dundo t. j. 
čiča Maroje, Dubrovčanin staroga kova, dogje po njega u 
Bim, ali sin neće da ga pozna kad ga vidi, pravi se da ga 
ne zna. Otac tada prevari sina, uzme mu njegovu robu, 
koju ovaj nije platio, i odnese sobom. Karakteristična je 
komedija " Skup," koja predstavlja tvrdicu kojem ukradu 
blago. To je stara istorija Plautove " Aulularije," pre- 
nesena na dubrovačko zemljište, s dosta veštine. Jedna 
je komedija vrlo vesta i od vrednosti ; možemo je nazvati 
"Mande." Motivi Bokačova "Dekamerona" prepleću se 
u toj istoriji gde žene odigravaju šale i prevare sa svojim 
muževima. "Arkulin" je slika jedne ženidbe na silu; 
u njoj je, kao i u svima pomenutim Držićevim komedijama, 
dosta lokalne boje i slikanja dubrovačkih tipova. Držićeva 
dela predstavljaju vrhjinac u razvoju. Važno je pomenuti 
i to da je u jednoj svojoj komediji, od koje su nam ostali 
samo odlomci, Držić uzeo za osnovu Plautove "Menehme" 
na kojima je Sekspir zasnovao svoju " Komediju nespora- 
zuma," a da je sto godina pre Moliera obragjivao iste 
predmete (Skup, Mande) koje je veliki francuski pisac 
radio u svom "Tvrdici" i "Gjorgju Dandenu." 

Uz Držica, na komediji je radio Nikola Nalješković. 

On je ostavio iza zebe zbirku ljubavnih pesama, više 
maskerata, nešto pobožne poezije, četiri pastirske igre i tri 
komedije u stihu, koje nemaju velikog interesa. Inte- 
resantnija je "Komedija od pira" A. Sasina, u kojoj je 
ocrtan vrlo lep tip seljačkog šereta. 

Proza je u Dubrovniku i Dalmaciji slaba. Sem 
pomenutih Držićevih komedija i delimično Zoraničeva 
speva, vrlo je malo dela u prozi, i to su mahom male popu- 
larne pobožne knjige. To je malo čudno kad se pomisli da 
u talijanskoj književnosti, na koju se naša naslanjala, ima 
vrlo velikih dela i važnih književnih rodova u prozi. 
Novela, na primer, kako ju je negovao Bokačo i toliki 
drugi, nepoznata je u nas. Životopisa, putopisa, beseda, 
pisama, rasprava kao što je Makiavelov " Vladalac" takogje 
nema. Nešto proze ipak ima, ali na talijanskom. To je 
naučna proza. Naši su više voleli da pišu stvari naučnog 
roda na talijanskom ili na latinskom nego na srpsko- 
hrvatskom jeziku. Tako su činili istorici dubrovački, — 
A. Crijević, N. Ranjina, i drugi. Njihova su dela pri 
svem tom vrlo važna, pošto su i danas izvor za poznavanje 
dubrovačke istorije. . 

(b) Reforma 

Pored Preporogjaja, drugi glavni pokret u svetskoj 
povesti 16 veka jeste Reforma. Ona je imala takogje 
odjeka u našim zemljama. Preporogjaj se osetio u 
Dalmaciji, Reforma u slovenačkim zemljama i Hrvatskoj. 
Prvi je izazvao zanimljivu i pažnje vrednu književnost u 
jugozapadnom delu našeg naroda, druga je izazvala ne 
manje važijiu književnost u severozapadnom delu. 

U Slovenačkoj — koja, kao što smo videli, nije dotle 
ni imala književne radnje — književnost se i ragja sa 
Reformom. Luterova nauka se brzo rasprostrta po 
slovenačkim zemljama koje su onda državno zavisile od 
nemačkog carstva. Primili su je plemići slovenacki; 
Janez Ungnad, prvi megju njima. Vera je izazvala 
književnost, i ta je književnost imala verski karakter. 
Kaogod što je Luter preveo sv. Pismo na nemački, tako su 
ga naši protestanti prevodili na slovenacki. Ceo književni 
pokret naš svodi se na knjige nove vere i nešto malo 
gramatičkih spisa, što je prirodno pri ragjanju jedne 
književnosti. 

Na čelu toga pokreta stoji Primož Trubar, Kranjac 
(1508 — 1586). Progonjen iz svoje otadžbine radi nove 
vere, on u Tibingenu, Urahu i drugde po Nemačkoj razvi 
poglavito svoj književni rad. On prevede " Novi Zavet " 
(1555, 1582) na slovenacki, i napisa kratke spise za 
luteransku propagandu. On imade i pomagače i saradnike. 
Juraj Dalmatin pr^ede Stari Zavet. Adam Bohorić 
sastavi malu gramatiku slovenačkog narečja. Drugi — 
Stjepan Konsul, Antun Dalmatin i dr. — dogjoše k njemu 
iz raznih krajeva naših : — iz Istre, Dalmacije, Hrvatske, 
Bosne, Srbije. Knjige koje je Trubarov krug izradio bile 
su namenjene ćelom našem narodu. S toga su one bile 
pisane raznim bukvicama: — goticom, latinicom, glago- 
ljicom, ćirilicom. Ceo taj pokret Trubarov bio je vrlo 
zanimljiv i vrlo simpatičan. U njemu je bilo puno 
oduševljenja, patriotizma, modernog duha, vrednoga rada. 
On je predstavljao krasan narodni i umni polet u našem 
narodu. 

Mahom iz Slovenačke, Reforma se raširila po Hrvatskoj. 

Ona je i tu izazvala ragjanje nove lokalne književnosti. 
To je književnost na kajkavskom narečju srpsko-hrvatskog 
jezika. Moćna hrvatska vlasteoska porodica Zrinjskih 
štitila je tu novu književnu radnju kao i novu veru. 
Središte te radnje je u Megjumurju i Varaždinu. Važniji 
plodovi njeni jesu prevod Novog Zaveta (Bučić), prevod 
važnog pravničkog dela "Decretum Tripartitum " (Per- 
gošić), prva "Kronika" na narodnom jeziku (Vramec). 
Ta kajkavska književna radnja je interesantna i ako nije 
izrazita. 



POZNIJE DOBA 

(17 VEK I PRVA POLOVINA 18 VEKA) 

Preporogjaj i Reforma završeni su u toku i krajem 
16 veka. Novo, sasvim moderno vreme mi računamo od 
druge polovine 18 veka. Ono što je izmegju njih — 17 vek 
i prva polovina 18 veka — to je poznije doba. 

Ono je prolazno po svom karakteru. U njemu se 
nastavlja ranije započeta književna radnja, kao što se u 
njemu javljaju novi oblici njeni. Katkada ta radnja ide 
sve na bolje, razvijajući se postupno, i dolazeći do vrhunca 
u svom razvoju. Katkada ona malaksava i slabi usled 
raznih uticaja, i možda i sasvim propada. Katkada se 
čine pokušaji da se obnovi stara, već ranije ugašena 
književna radnja. Sve zavisi od pokrajine u kojoj se 
književnost nalazi. Svaka pokrajina razvija se prema 
onome kako je u njoj ranije stajala književnost, kao i 
prema novim uticajima koje su 17 i delimično 18 vek 
doneli. 

1. ĆiRILOVSKA I GLAGOLJSKA KNJIŽEVNOST 

(a) Srbija 

U oblasti ćirilovske književnosti književna radnja se 
skuplja oko nove Patriaršije srpske. U godini 1557 
Patriaršija srpska, koja je bila ukinuta 1459, ponova je 
stvorena. Njena vlast se širila po Srbiji, Bosni, Crnoj 

Gori, južnoj Ugarskoj i dalje. Patriaršija je zamenila 
staru državu srpsku. Ona je ponovo ukinuta 1767. 

Iz nje je počet novi književni pokret. Htelo se da se 
obnovi i sredi stara književnost srpska, bogato naslegje 
srpskog Srednjeg Veka. Patriarh Pajsije, koji je sedeo na 
patriaršijskoj stolici od 1614 do 1647, pokušao je da, 
usred još i dalje nesrećnih prilika, obnovi rad starih 
srpskih književnika. Po primeru starih biografa, on je 
napisao jednu biografiju jednog Nemanića. To je " Život 
cara Uroša," naivno ali prijatno delo, s lepim opisima i s 
dosta poznavanja stare srpske književne radnje. U njemu, 
naravno, ima legenada, i duh je skroz pobožan. Ali je 
pričanje puno i živo, i obuhvata rodoslov Nemanića, 
istoriju Vukašina i Uroša, kao i opis kako su nagjene 
mosti cara Uroša. Pajsije je sastavio i službu caru Urošu. 

Uz Pajsija, verovatno u krilu same Patriaršije, svakako 
u području njenu, radili su i drugi, mahom bezimeni 
književnici. Rad na letopisima, rodoslovima i hronografima 
nastavlja se i dalje, i više je spisa ove vrste postalo u dobu 
kojem govorimo. Ima i novih spisa: — "Skazanija o 
srpskim patriarsima," kratak pomen o svima arhiepis- 
kopima i patriarsima od Save (13 vek) do Kalinika 
(17 vek); — "Srbljaci," sregjena zbirka služaba Srbima 
svecima; — "Kosovski boj," s vrlo lepim pričanjem; — beleške 
o manastirima, manji spisi o patriarsima, itd. Bilo je i 
novih prevoda. "Čudesa presvete Bogorodice,'* prevod 
Samuila Bakačića, jedno je od najvažnijih dela ove vrst«. 

Važna je jedna pozna književna pojava u ovom dobu. 
Graf Gjorgje Branković (1645 — 1711) napisao je u posled- 
njim godinama 17 veka i prvim godinama 18 veka svoje 
" Slavenosrpske hronike." U tom delu Brankovi<S izlaže 

celu srpsku istoriju od Nemanje do svog vremena. Ali se 
ne ograničava samo na prikaz srpske prošlosti nego uzima 
i mnoge susedne zemlje u obzir i daje i njihovu istoriju. 

(6) Bosna, Hrvatsko primorje i Istra 

Dok se na istočnim stranama našega naroda javlja nova 
srpska Patriaršija kao glavni činilac književnog pokreta, 
dotle se i na zapadnim stranama takogje oseća sličan 
pojav. Nova, drukčije organizovana katolička crkva po- 
činje vršiti veliki uticaj na našu književnost. Ugrožena 
protestantizmom, katolička crkva potražila je tokom 16 
veka načina da suzbije protestanske ideje, i da se i sama 
reformiše da bi mogla povratiti izgubljeni ugled i dobiti 
novu privlačnost. Tridentski koncil (1545 — 1563) dao je 
sigurnu podlogu tom novom zahtevu katoličke crkve. 
Katolicizam je od tog doba počeo vrlo revnosno suzbijati 
ideje Reforme i razvijati vrlo jaku propagandu za širenje 
prečišćene katoličke nauke. To je nova struja katolicizma. 
Ona se obično zove katolička reakcija. Ta se reakcija 
oseća u svima našim zapadnim zemljama : — u Slovenačkoj, 
Hrvatskoj, Dalmaciji. Ona se oseća čak na zemljištu 
srpske Patriaršije, onde gde je mestimično katolicizam 
ranije uhvatio maha, u katoličkim oazama toga zemljišta. 
Tako je n. pr. u Bosni. Katolička propaganda bila je jaka 
u Bosni već u Srednjem veku. Fratri franjevci su odavna 
u njoj imali svoju provinciju. U 17 veku oni su u njoj 
naročito pregli na propagandu. Ta propaganda vršila se 
naročito knjigom. Otuda se megju katolicima u Bosni 
javlja jedan književni pokret. Književnost poniče megju 
franjevcima i od njih. 

Franjevci su inače bili dosta skromni i simpatični. 
Može se reći da su se od sviju fratarskih redova oni 
najbolje mogli prilagoditi našem narodu. Da bi vršili 
propagandu, oni su pisali pobožne knjige. Da bi što 
dublje ušli u narod, oni su pisali knjige — ne latinicom — 
nego ćirilicom. Tako su oni stvorili malu jednu književ- 
nost, pobožnu, prostu, praktičnu, za narod. Ona je 
sastavljena iz propovedi, pouke, legenada, katekizama i 
sličnih spisa. 

Glavni je pisac ove škole Matija Divković (1563 — 1631). 
Njegova su dela : — " Nauk krstjanski," katekizam, u dve 
redakcije; — "Sto čudesa," zbirka legenada o Bogorodici; — 
"Besjede," koje su popularne, zanimljive i sadrže puno 
pobožnih pričica. Ta su dela ragjena u duhu nove 
katoličke propagande. Uz Divkovića bili su i drugi slični 
pisci. Svi su oni pisali praktično-pobožne knjige za 
narod, slično Divkoviću. Te knjige su često — to važi i za 
Divkovićeva dela — prerade stranih dela, ili i prevodi. 
One su štampane ćirilicom. Važno je da je jezik u tim 
knjigama narodni, govorni, ne više stari srpsko-slovenski, 
književni jezik našeg Srednjeg veka. U tome se ova 
katolička književnost Bosne razlikuje od one patriaršiske u 
pravoslavnim srpskim zemljama. 

Katolička reakcija dala je izvesnog poleta i glagoljskoj 
književnosti. Mislimo na književnost Hrvatskog primorja 
i Istre. Tu su takogje fratri franjevci glavni radnici : — 
Frano Glavinić, Rafailo Levaković, oba iz početka 17 veka. 
Potrebno je bilo izdati misale i brevijare prema novim 
načelima rimske crkve, kao što je prema istim načelima 
valjalo pisati druge pobožne knjige. Taj su posao na sebe 
uzeli pomenuti fratri. 

p. 3 

(2) Književnost pisana latinicom 
(a) Dubrovnik i Dalmacija 

Književnost pisana latinicom, lepo poceta u veku 
Preporogjaja, i imajući dobru osnovu, razvija se sve na 
bolje. To naročito važi za Dubrovnik. Dok je 16 vek u 
Dubrovniku bio plodan, raznovrstan i zanimljiv, 17 vek je 
još plodniji i bogatiji. To je klasični period dubrovačke 
književnosti, vrhunac ove bujne provincialne poezije, 
zlatni vek njen. Doduše, kraj 17 veka i 18 vek predstavljaju 
period opadanja — to je u vezi sa .opadanjem Dubrovnika 
posle velikog zemljotresa od 1667 koji je uništio grad — ali 
to je i prirodno bilo u razvoju ove male književnosti koja 
je u prvoj polovini 17 veka dala što je najbolje mogla dati. 

U Dalmaciji je drukčije. Posle obilate književnosti 
Preporogjaja, nastupa zastoj. Vremena Maruliča, Lučića, 
Hektorovića, Zoranića prošla su jednom za svagda, i nisu 
se više obnovila. Pisci 17 i 18 veka su slabiji i manje 
brojni. Dalmatinska književnost ovoga doba ne može se 
ni iz daleka poroditi s dubrovačkom. Ipak ima jedan 
napredak u toj književnoj radnji. Ona obuhvata više 
književnih centara Dalmacije. Ona se naročito širi po 
ostrvima dalmatinskim. Dok je pre samo Hvar učestvovao 
u književnosti, sad ulaze u nju Brač, Vis, Pag i druga 
ostrva. 

U 17 veku lirska poezija — naročito ljubavna — nastavlja 
se, razvija se po obilnosti i po valjanosti. Ona postaje 
finija, duhovitija, elegantnija, i ako već u suvišnom maniri- 
sanju pokazuje doba opadanja. Jezik se popravio, i 
književni jezik 17 veka daleko odskače od naivnog narečja 
16 veka. Stih je izraenjen, i mesto teškog dvanaestosložnog 

aleksandrinca vlada skoro isključivo laki osmerac. Poezija 
se ova naslanja na staru tradiciju, ali prima i nove uticaje. 
Talijanska lirika toga doba predstavljena je sa dve škole. 
Jedna je marinistička, nazvana po njenom tvorcu Marinu. 
Ona je puna duha, igre reci, antiteza, suvišne elegancije, 
traženih izraza, književne virtuoznosti. Druga je klasicis- 
tička. Ona je zdravija i bolja, ide za starim klasičkim 
obrascima, i ima više pravog osećaja. Obe se te škole 
nalaze i u našoj lirici. 

Glavni je naš liričar Dubrovčanin Ivan Bunić (1594 — 
1658). Njegove pesme nisu slobodne od konvencionalne 
frazeologije starih dubrovačkih pesnika. Ali one pokazuju 
mnogo duha, lepe igre reci, finoću, ukus ; to je sve katkad 
i nešto preterano, ali ipak ostaje dosta prijatno. U njega 
je mnogo više prirodnosti i trezvenosti nego u mnogih 
njegovih prethodnika i suvremenika. Važne su naročito 
njegove ekloge. Njih je pet. One su Čisto i prosto 
pisane. One imaju antiteza i igre reci, ali su ipak 
prirodne, trezvene, razumne, bez preteranosti i hiperbola. 
Stih je Bunićev takogje značajan. On je raznovrstan, 
bogat i često virtuozan. 

Pored Bunića, dva su dubrovačka liričara još važna. 
Prvi je Horacije Mažibradič. Njegova poslanica Valu 
Valoviću je jedna od najlepših pesama ćele dubrovačke 
lirike, lična i iskrena kao retko koja u Dubrovniku. 
Drugi je Vladislav Menčetić (+ 1666). Njegova " Zorka," 
prerada jedne Marinove pastirske idile, puna je duha i 
fina. Retka je tako fina stvar u dubrovačkoj književnosti. 
Ona, naravno, ima i više mana usiljene poezije Marinove. 

Ostale vrste lirske poezije takogje su negovane, i ako 
u manjoj meri nego ljubavna. Pobožna poezija broji više 

3—2 

pesnika. Tu su i najbolji dubrovački pesnici : — pomenuti 
Bunić, a zatim Gundulić i Palmotić (v. niže). Od pesnika 
iz Dalmacije, tu su Ivan Ivanišević (1608 — 1665) i nešto 
pozniji Andrija Vitaljić (1642 — 1725). Oseća se u ovom 
dobu naročita sklonost k pobožnim pesmama. Jedan od 
glavnih motiva naše primorske poezije ovog vremena je 
preziranje sveto vne ljubavi i veličanje ljubavi prema Bogu. 
Prepevi pokajničkih psalama i dalje su u modi. 

Šaljiva i satirična poezija beleži takogje jače uspehe. 
Istina, maskerata se gubi i svodi se u glavnom na imitacije 
" Jegjupke." Ali ima jedna vrlo dobra pesma toga roda. 
To je "Derviš" od Dubrovčanina Stjepana Gjorgjića. 
Jedanput je ta pesma okarakterisana kao " biser vascijele 
srpsko -dubrovačke poezije," i to je tačno. Ona nije mnogo 
fina, nego ima prostog, narodnog humora. Ali je ona 
sasvim smišljeno i harmonično izvedena od početka do 
kraja. Ona je savršena u svom rodu. Ona je potpuno 
originalna po ideji, ima pogogjen istočnjački turski kolorit, 
ima lep i jedar jezik, i virtuoznu strofu i slik. U stvari, 
ona je komična izjava ljubavi, i kao neka parodija 
"Jegjupke." Vrlo je lepa i prosta pesma "Radonja'' 
ranije pomenutog Vladislava Menčetića. 

Epska poezija ']Q najvažniji rod dubrovačko-dalmatinske 
poezije 17 veka i uopšte. Njen najveći predstavnik je 
Ivan Gundulić. 

Ime Gundulićevo je najpoznatije u svoj srpsko-hrvat- 
skoj književnosti na Primorju. Ono se prvo pominje čim 
se počne govor o toj književnosti. Ono je i najveće ime u 
njoj. Gundulić je svuda priznat kao "rex Illyrici carminis," 
i to s pravom. Jer on predstavlja vrhunac poezije u 
Dubrovniku, najviši polet pesničkog duha u ovom gradu, 

sintezu svih njegovih napora, najbolji proizvod zlatnog 
veka ove malene republike koja je u ovo doba vodila reč u 
našoj primorskoj književnosti. 

Rogjen 1588, u uglednoj vlasteoskoj porodici u 
Dubrovniku, Gundulić van sumnje imagjaše lepo i briž- 
ljivo vaspitanje i nastavu. Od 1609 on ugje u službu 
Republike, i osta u njoj do smrti. On je bio naizmenično 
knez u Konavlima, član apelacionog suda, opštinski zas- 
tupnik, senator, sudija za krivična dela, član Malog Vijeća. 
Oženio se 1628 jednom Sorkočevićevom, vlastelinkom, i 
imao je tri sina od kojih je jedan docnije i sam postao 
pesnik. Umro je 1638. 

Dva velika osećaja vladaju u delima Gundulića: — 
osećaj pobožnosti i osećaj rodoljublja. 

Osećaj pobožnosti — i to je u vezi s katoličkom reak- 
cijom — inspirisao je veliki deo Gundulićeve poezije. 
Gundulić je, naročito posle 1620 godine, postao revnostan 
katolik. On se sam naziva "krstjaninom spjevaocem." 
Godine 1621 on izdade pesničku parafrazu sedam pokaj- 
ničkih psalama, i odu " Od veličanstva božijeh." Godine 
1622 izdade spev o staroj jevangjelskoj temi o bludnom 
sinu, "Suze sina razmetnoga." To je možda njegovo 
najbolje delo, ne mislimo reći najvažnije. To je možda i 
njegova lična ispovest. Zaludu će se u tom spevu tražiti 
prosto izlaganje bibliske priče. To je samo govor bludnoga 
sina, bez ikakvog pričanja. Sve što je priča, izbačeno je ; 
sve što je osećaj, razvijeno je. Ceo spev obraćen je u 
monolog, ceo monolog u lirske izlive. Tri su dela u 
spevu; to su tri "plača'* bludnoga sina koji odgovaraju 
trima stupnjevima njegovih osećaja: "sagriješenju," "spoz- 
nanju," "skrušenju." Spev je ragjen krepko, sigurno, s 



38 POZNIJE DOBA 

puno dramatičnosti, živosti, osećaja. U njemu je originalna 
i dobro ocrtana psihologija žena, razumevanje života, 
pesisimističko uverenje o prolaznosti sreće, vrlo mnogo 
skrušenosti i bogopoštovanja. Dikcija je izvrsna, nova i 
smela, vrlo energična po izrazu, s bezbroj antiteza i poet- 
skih ukrasa, a sve u jeziku koji je kud i kamo odmakao 
od naivnog narečja prvih naših pesnika iz veka Preporog- 
jaja. 

Osećaj rodoljublja bio je u Gundulićevo vreme vrlo 
visok u Dubrovniku. U 17 veku se tu rodio široki 
slovenski patriotizam, pored živog i inteligentnog patrio- 
tizma prema maloj republici. Sam Gundulić bio je 
pobornik tog patriotizma, i njegova najvažnija dela 
inspirisana su njime. Najpre je to "Dubravka," pastirska 
igra, predstavljena 1628. U tom komadu, koji premaša 
sve stoje u tom rodu bilo stvoreno na Primorju, Gundulić 
postaje pesnik slobode i kulture svoje male ali lepe 
otadžbine, i puno je stihova koji dišu tim plemenitim 
patriotizmom. 

Ali Gundulićev je patriotizam mnogo širi nacionalno i 
mnogo više slovenski u njegovu poslednjem i najvećem 
delu. "Osman," veliki ep koji je pesnik ostavio nedovršen, 
peva pobednički rat koji je poljski kralj odnosno kraljević 
Vladislav vodio protiv Turaka 1621, i smrt sultana Osmana 
koga su janičari udavili 1622. U pesmi je široka zamisao 
slovenska. To je proslavljanje Poljske, koja je u ono 
vreme bila veliko nadanje slovenskog sveta, naročito kato- 
ličkog Slovenstva. Više delova ovoga speva pevaju slavu 
dubrovačke republike, junačka dela srpske povesti, staru 
jelinsku kulturu. Cime se "Osman" odlikuje, to je najpre 
viteško-romantični duh, zatim psihologija klasična ali malo 

sumarna, simetrija u kompoziciji i rasporedu, ukus i suviše 
uglagjen, obilje romantičnih i pastoralnih epizoda, dobri i 
široki politički pogledi, besede i misli mudre i jedre, 
dikcija puna živosti i svakovrsnih dobro izvedenih figura. 
Istoriske boje takogje ima, i u delu se vidi dobro 
poznavanje turskog naroda. Karakteri su takogje pogo- 
gjeni. Duh speva ide ka uzvišenosti. U ovom velikom 
epu umetnički su spojeni narodni duh i visoki idealni 
jugoslovenski patriotizam sa klasičnim odlikama grčke i 
rimske starine i hriščanskim aspiracijama Torkvata Tasa. 

Manje važna Gundulićeva dela su : spev " Ljubavnik 
sramežljiv"; — drame "Ariadna," " Proserpina," "Diana," 
"Armida" — i dve tri kraće lirske pesme. 

Uz Gundulića ima više važnih epskih pesnika u 
Dubrovniku. Oni su pisali ili prevodili pobožne epove. 
Pasko Primovič prepevao je Sanacarov ep "De par tu 
Virginis," Junije Palmotić " Kristijjidu " Jeronima Vide — 
dva najčuvenija pobožna epa 16 veka, postala u latinskoj 
književnosti Italije. Ranije pomenuti Ivan Bunić napi- 
sao je "Mandaljenu pokornicu." Slično Gundulićevim 
"Suzama," i ovde je tema iz jevangjelja, i kajanje grešnice 
Magdalene istoga je karaktera kao i kajanje bludnog sina. 
Spev je liričan delimično, ali ima više pričanja no u 
Gundulića. Sin Ivanov, Nikola Bunić, heroj dubrovački 
iz vremena propasti Dubrovnika o zemljotresu i obnove 
njegove, spevao je kraći ep o Jovanu Krstitelju. Iz 
Dalmacije, Jeronim Kavanjin (1640 — 1714), Splećanin, 
obradio je takogje jednu jevangjelsku temu, onu o gavanu 
i Lazaru, u svom pobožnom epu "Bogastvo i uboštvo." 
Sem pobožnog, ragjen je i pastoralni ep. Zadranin Gjorgje 
Baraković (1548 — 1628) išao je u tome za Zoranićem. 

Njegove *Vila Slovinka" i "Draga" jesu mitološko- 
pastoralni epovi o postanju Zadra i Raba, kao što je 
njegova " Jarula " prevod odlomaka sv. pisma u stihovima. 
Istoriski epovi pisani su takogje, po uzoru Gundulića. 
Jaketa Palmotić je u "Dubrovniku ponovljenu" opisao 
zemljotres u Dubrovniku, i dogagjaje u vezi s njim. 
Ranije pomenuti Vladislav Menčetić opevao je donekle 
u "Trublji slovinskoj'' junaštvo Nikole Zrinjskog pri 
opsadi grada Sigeta. U svom "Svetom Ivanu" Korčulanin 
(i Dubrovčanin) Petar Kauavelović (1637 — 1719) opevao 
je život i rad ovog biskupa i patrona grada Trogira iz 
vremena kad je Koloman kralj ugarski osvojio Dalmaciju. 
Većina ovih spevova ima više književno-istorisku nego čisto 
književnu vrednost. Jedna mala epska pesma — "Mačuš 
i Cavalica/' koju je napisao Dubrovčanin Vlaho Skvadri 
(1643 — 1690)— ima nesumnjivu književnu vrednost. Ova 
novela u stihu je jedna od naj prijatnijih stvari u našoj 
primorskoj književnosti. To je ljubavna idila s predmetom 
verovatno iz narodnog predanja, nešto naivna ali vrlo 
simpatična. U njoj je prirodan ton, lepi opisi, stih 
pravilan, jezik vrlo čist i lep. 

Dramska poezija vrlo je bogata u ovom dobu, i ako 
nije jaka po vrednosti. Ona nije ni izdaleka tako zanimljiva 
kao drama iz Preporogjaja. Najpre, tragedije nema, što, 
u ostalom, kakva je bila tragedija 16 veka, nije za žaljenje. 
Ali nema ni komedije skoro. Ona sveza, zanimljiva, 
lokalna komedija kakvu je Marin Držić negovao, umrla je 
zajedno s njime, i u 17 veku mi imamo samo dva ne 
mnogo značajna spisa te vrste, Pobožna drama i pastirska 
igra takogje se gube; u ovu poslednju spada, doduše, 
Gundulićeva "Dubravka." Mesto svega dolazi mitološka 

i romantična drama, i ona je obilata. Ona nije izvorna u 
stvari. Ona je po pravilu obragjivala tugje teme, latinske 
i talijanske. Teme su uzimane najviše iz epske poezije. 
Virgil sa svojom *'Enejidom," Ovid sa svojim *' Meta- 
morfozama" i ** Heroidama," izvesni manji epski pesnici 
rimski a i grČki, Ariosto sa svojim " Rolandom,*' Taso sa 
svojim •* Jerusalimom" — pružili zu množinu zanimljivih 
epizoda koje su dubrovački dramatičari našli za zgodno da 
obrade dramski. Ti su stari klasični i talijanski epovi 
bili stalan i nepresušan izvor za naše dramske pesnike, 
i ovi su u njima uvek nalazili svoje gradivo. Obrada je 
njihova u toliko originalna u koliko je epskoj pesmi dat 
dramski oblik, i katkad i više, ali se ona često jako naslanja 
na delo iz kojega je tema izvagjena. 

Glavni dramski pesnik ovoga doba jeste J unije 
Palmotić (1606 — verovatno 1657). To je.vrlo proslavljen 
pesnik dubrovački. Njegovo se ime često pominje uz 
Gundulića, i on se smatra kao parnjak ovome. On to u 
stvari nije. Kako mu drago, on je ipak pravi predstavnik 
dubrovačke drame ovoga doba, po plodnosti i po ugledu 
megju drugima. 

Četiri su glavne njegove drame: "Pavlimir," "Danica," 
" Captislava," "Bisernica." One imaju i nešto crta iz 
narodne istorije. U "Pavlimiru" je gragja uzeta iz 
legendarne istorije dubrovačke. To je kao neka Enejida 
dubrovačka. Pavlimir je što i Vergilov Enej. On dolazi 
od preko mora, osniva grad Dubrovnik, ženi se lepom 
Margaritom koju tu nagje, i postaje "otac slovinskog 
naroda." " Danica " je jedan dramatisan epizod Ariostova 
"Rolanda," prenesen na bosansko-dubrovačko zemljište. 
Danica je oklevetana kći bosanskog kralja Ostoje, koju 

spašava dubrovački vitez Matijaš. Jedan motiv ove drame 
opominje na Sekspirovu komediju "Mnogo vike ni zašto." 
"Captislava" je fantasticnija. U njoj još igraju važnu 
ulogu zli duhovi, vilenici. Captislava je kći kralja cav- 
tajskog; ona voli ugarskog kraljevića Gradimira, za koga 
i polazi uprkos mnogim preprekama, od kojih nije najmanja 
ta da Gradimir umre pa oživi. "Bisernica" je još 
fantasticnija. Ako u "Captislavi" učestvuju vilenici, 
radnja '* Bisernice " prelazi skoro sasvim iz ruku ljudskih 
u ruke vilenika i vilenica. Ako su tamo mnoge prepreke 
jednom venčanju, ovde su još mnogobrojnije i čudnije. 
Ovde se venčava Vladimir, brat Captislave, sa Bisernicom, 
sestrom Gradimirovom. Ali dok se do tog venčanja dogje, 
čuda se dešavaju: jedan zmaj odnese Bisernicu pod oblake 
na ognjenim kolima, i treba se na krilatu konju popeti za 
njim u visine, čarobnim prstenom slomiti njegovu moć, 
i osloboditi nesrećnu devojku. Pored ove četiri, Palmotić 
je napisao drame o Atalanti, Ahilu, Ajaksu i Ulisu, lepoj 
Jeleni, Laviniji, Eneju, Ipsipili, o magjioničarkama Alčini 
i Armidi. Sve su to teme iz latinskih i talijanskih epskih 
pesnika, i one nemaju nimalo narodnih crta. 

Palmotić je uopšte slab dramatičar. Ima lakoće, to je 
neosporno, i plodan je. Ali su njegove drame mahom 
nedramatične, ili suviše zapletene, pretrpane u radnji, 
detinjasto izvedene. Situacije liče jedna na drugu, i 
nemaju zanimljivosti i interesa. Uzgred budi rečeno, 
svaka se drama svršava dobro. Svaka je tragikomedija, ni 
jedna tragedija. Sto je možda najveća mana, Palmo tićeve 
drame nemaju poezije. Svuda je samo lak i tečan stih, 
dobar slik. Gundulić je pravi pesnik, Palmotić nije. 

Uz Palmotića bilo je više dramskih pesnika, njegovih 

podražavalaca, koji su još slabiji nego on. Kako je on 
dao ton potonjoj drami, tako je ova drama ostala slaba. 
Ona se sva svela na jednu šablonsku radnju bez duha i 
poezije. Tada se u Dubrovniku nije ni slutilo da u svetu 
ima negde Sekspira, Komelja i Rasina, i uopšte krepke, 
snažne i prave drame. 

Proza je slaba, kao uopšte u našoj primorskoj književ- 
nosti. U Dubrovniku, sem pomenute dve komedije, ima 
još samo nešto pobožnih knjiga u prozi. To su životi 
svetaca, asketska dela, ili slično. Cesto su to prevodi ili 
prerade tugjih dela. Njih su sastavljali neznatni pisci. 
U Dalmaciji proza ima važnije predstavnike. Bartuo 
Eašić (1575 — 1650), rodom sa ostrva Paga, napisao je, 
izmegju ostaloga, dva vrlo važna dela, po kojima je on 
preteča našim docnijim važnim književnim radnicima. To 
je, prvo, gramatika narodnog jezika, i, drugo, prevod 
Starog i Novog zaveta. Njegov poslednik Jakov Mikalja 
izradio je rečnik našeg jezika i jednu malu gramatiku. 
Ivan Mmavić (1580 — 1631), Šibenčanin, plodan i raznovr- 
stan pisac, ostavio je za sobom u prozi manje, praktično- 
pobozne knjige. U stihu mu je tragedija " Osmanščica," 
s temom Gundulićeva *'Osmana." 

Sa 18 vekom primorska književnost počinje opadati. 
Period jačeg pesničkog stvaranja je završen. Svi su 
pesniČki rodovi do sada dali što su najbolje mogli. Megju 
književnicima nema' izrazitijih figura. Oni su skoro svi 
mali književnici, i samo.je jedno krupno ime ostalo. Svi 
oni idu u glavnom za tradicijom utvrgjenom u ranijim 
vekovima. Nešto se novo ipak javlja, u Dubrovniku 
naročito. Počelo se, naime, mnogo življe baviti oko 
prošlosti Dubrovnika i pribirati ono što se na tu prošlost 

odnosi. Osamnaesti vek je, upravo reći, vek koji dolazi 
iza jednog klasičnog perioda i koji je svestan toga. Sto je 
možda najhitnija karakteristika 18 veka u Dubrovniku, to 
je njegov napor da pribere i očuva sve ono što je nekad 
činilo slavu grada Dubrovnika, da preda spomen o tome 
poznijim naraštajima, koji su, — naročito posle zemljotresa 
od 1667 — sve gore stajali. Osamnaesti vek je možda 
najviše vek istorije, arheologije, prepisivanja rukopisa, 
skupljanja gragje. On je najmanje vek čiste književne 
radnje. Na žalost, ta više naučna radnja mahom je na 
latinskom jeziku. U Dalmaciji rad je uopšte slabiji. 

Mi pomenusmo da je u prvoj polovini 18 veka samo 
jedno krupno ime ostalo. To je ime Ignjata Gjorgjića 
Dubrovčanina. 

Rogjen 1675, u vlasteoskoj porodici, Ignjat Gjorgjić 
najpre ugje u službu republike, postavši knez jednog 
dubrovačkog ostrva. Ali on ubrzo ugje u red isusovaca, 
zatim izigje iz njega i postade duhovnik. Najzad ugje u 
red benediktinaca, gde zauzimaše važna mesta i gde ostade 
do smrti, 1737. Putovaše dosta po Italiji, posetivši više 
puta Mletke, Padovu, Rim, Napulj. Bejaše vrlo učen i 
obrazovan, ali ne moderan. 

Njegova su dela raznovrsna. On je pisao učena dela 
na latinskom i talijanskom. Ali su mnogobrojnija i 
važnija njegova pešnicka dela na narodnom jeziku. 
Najpre, lirske pesme, ljubavne naročito. Te pesme ne 
kazuju veliku strast, nego opisuju sitne, male ljubavne 
prigode, lako shvaćene. Gjorgjić u njima više liči na 
Ivana Bunića nego na pesnike 16 veka. U njima ima 
često dosta duha i finoće, srećnih obrta, katkada ironije. 
Kao Bunić, i on ima i ekloge, samo su one više scene i 

slike iz pastirskog života nego misaone pesme kakve su u 
nekoliko Bunićeve. One takogje imaju šale i ironije. 
Prijatne šu, lepe i graciozne. Gjorgjić je i pesnik 
šaljivih i satiričnih pesama. Njegov "Marunko" — jedan 
od njegovih najpopularnijih spevova — komična je idila, 
karikatura jedne seoske ljubavi. Marunko i Pavica 
ljubavni su par s ostrva Mljeta, blizu Dubrovnika, a 
stanovništvo Mljeta je od vajkada podsraeh gragjana 
dubrovačkih kao narod nedovoljne inteligencije. Tako je 
taj spev satira protiv Mljeta. Ona je sve u svemu uzevši 
odlična. Gjorgjić je i pobožan pesnik. Njegov " Saltijer 
slovinski" je prevod celoga psaltira. Raniji pesnici, 
videli smo, prevodili su samo izvesne psalme, najčešće 
pokajničke. Gjorgjić je shvatio posao mnogo šire, preveo 
je svih 150 psalama. On tim završava seriju psalmo- 
prevodilaca. Ali je važniji njegov pobožni spev "Uzdasi 
Mandaljene pokornice." To je danas najvažnije njegovo 
delo. U njemu je obragjena legenda o Magdaleni koja 
se kaje i vodi isposnički život "u spilji od Marsilje." 
Radnje u njemu nema mnogo. Sve je "uzdisanje," 
osećaj, lirski izliv. U tom pogledu liči na Bunićevu 
"Mandaljenu" i Gundulićeve "Suze." Dikcija je puna 
antiteza i svakovrsnih retorskih figura, puna do pre- 
trpanosti, i ima više osobina opadanja ukusa. Gjorgjić 
se ogledao i u drami, kao što je i pobožnu prozu 
negovao. 

Gjorgjić je uopšte u svome radu obragjivao one grane 
poezije koje su pre njega bile ragjene. On nije reformator 
nimalo, nego je ostao u tradiciji. Samo je on izvesne 
rodove popeo do veće visine nego njegovi prethodnici. 
On je imao mnogo duha, i ironije, možda više nego i jedan 

dubrovački pesnik pre njega. On je u svakom slučaju 
zanimljiva i originalna pojava u književnosti. 

Imena drugih pesnika i književnika u prvoj polovini 
18 veka u Dubrovniku i Dalmaciji suviše su neznatna, te 
ih nećemo pominjati. Možda bi još samo bio izuzetak 
Antun Glegjević (1659 — 1728), dramski pesnik, Dubrov- 
čanin. Ali i on bi se mogao uzeti u obzir samo po broju 
i relativnoj važnosti dela, ne po književnoj vrednosti 
njihovoj. Drama ovoga doba očajno je slaba. 

(b) Slovenačka i Hrvatska 

U Slovenačkoj je pokret za Reformu bio nasilno 
zaustavljen. Katolička reakcija revnosno je spaljivala 
Trubareve knjige, progonila protestantske književnike, 
ukidala njihove književne centre. Time je u klici ubila 
simpatičnu slovenačku književnost protestantizma. 

Ali s druge strane književnost nije mogla sasvim pro- 
pasti. Nova struja katolicizma morala se boriti protiv 
Trubareve nauke istim sredstvom kojim se i ova borila, 
tj. knjigom. Knjigž, katoličkih nije bilo na narodnom 
jeziku. Katolicizam ih je morao stvarati. I stvorio ih 
je. U cilju suzbijanja Trubareva pokreta, katolička je 
struja izazvala jednu organizovanu književnu radnju. Ta 
se radnja sastojala iz katekizama, jevangjelja, propovedi, 
asketskih spisa, polemičkih knjiga. Najvažniji pisci ove 
radnje jesu biskup Tomaž Hren (1560 — 1630) i Matija 
Kastelec (1623 — 1688). Bilo je pisaca koji su pisali 
nemački. To su pisci naučnih dela. Oni su to činili 
onako kao što su primorski naučm pisci pisali latinski 
ili talijanski. Vrlo važan megju ovima je Janez Valvazor 

(1641—1693). Njegova "Slava vojvodine Kranjske" 
kapitalno je delo za geografiju, istoriju i kulturu slove- 
načku. Žiga Popović (1705 — 1774) je gramaticar. Pisao 
je gramatiku slovenačkog narečja, i sastavljao rečnik. 

U Hrvatskoj je katolička reakcija izazvala sličnu 
književnu radnju pobožnih praktičnih knjiga za narod. 
Te su knjige ili polemične protiv protestantizma, ili 
vaspitne u duhu novog katolicizma. Najvažniji od tih 
pisaca je Juraj Habdelić, Zagrepčanin (1609 — 1678). 
Poznatija njegova dela ove vrste jesu: "Zrcalo mari- 
jansko" i "Prvi oca našega Adama greh." 

Sem ove čisto verske književnosti, ima i više svetovne. 
Dva velika rodoljuba, dvg, narodna mučenika i junaka, 
jesu u isto doba i dva važna pisca ovog perioda. To su 
Petar Zrinjski i Frano Krsto Frankopan, obojica pogub- 
ljeni blizu Beča 1671. Prvi je dao " Adrijanskoga mora 
sirenu," koja je samo prevod, upravo slobodna parafraza 
zbirke pesničkih dela koja je njegov brat Nikola Zrinjski 
ispevao na magjarskom jeziku. U toj je zbirci najvažnija 
"Opsada sigetska," veliki ep o junačkim delima starog 
Nikole Zrinjskog pri opsadi Sigeta, o istom predmetu 
koji je opevan u Karnarutićevu delu. Drugi — Frankopan 
— jači je i originalniji pesnik. On je ostavio za sobom lepu 
i raznovrsnu zbirku lirskih pesama, izvornih i prevedenih, 
pod imenom "Gartlić za čas kratiti." Frankopan je 
ostavio još i jedan odlomak provoda poznate Molierove 
komedije "Gjorgje Danden." 

Sem ove dvojice izrazit je i važan književnik Pavle 
Vitezović (1652 — 1713). Ovaj visoko obrazovani pisac, 
jedan od najobrazovanijih Hrvata svoga vremena, koji je 
posle jedne lepe službene kariere u domovini dočekao da 

umre u bedi i izgnanstvu, pisao je vrlo mnoga i vrlo 
raznovrsna dela. Pisao je "pučke knjige" — "Sibilu," 
kalendare. Pisao je jednu "Kroniku," gde je svetska 
i domaća istorija. Pisao je pesnička dela, od kojih je 
najvažnije "Odiljenje sigetsko." Tu on, s osećanjem 
jakog patriotizma, peva o padu Sigeta i junaštvu Zrin- 
jskoga — o toj omiljenoj temi naših zapadnih pesnika, koju 
znamo po Karnarutiću, Menčetiću i Zrinjskom. Pisao je 
zatim više naučnih dela, — istoriskih, političkih, jezičkih, 
heraldičnih — ali ne na narodnom jeziku. On je veliki 
rodoljub i nastojao je u tim delima da prikaže svoju 
domovinu u svakom, naročito istoriskom pogledu. On se 
tu ravna s Valvazorom, s kojim je bio prijatelj i saradnik. 



PRED NOVIM VKEMENOM 

(Pred sredinu 18 veka) 

Novo vreme počinje za nas oko sredine 18 veka. Na 
prelazu iz sedamnaestog u osamnaesti vek, veliki deo 
našeg naroda našao se slobodan od Turaka pod kojima je 
dugo bio, i u prilikama koje su bile mnogo povoljnije za 
kulturu i književnost. Te su se prilike stekle u srpskim 
krajevima južne Ugarske odmah posle Seobe Srba tamo, 
1690. Tako isto u Slavoniji, koja se oslobodila Turaka 
1699. Docnije će se Srbija osloboditi i početkom 19 veka 
postati svoja država. U njoj će prilike za književni rad 
biti još mnogo povoljnije. Za njom će doći Crna Gora, pa 
Bosna i Hercegovina. U zemljama koje su bile poštegjene 
od turskog besnila — Dalmacija, Hrvatska, Slovenačka-^- 
prilike se takogje u nečem menjaju na bolje. To biva 
u nekoliko već u 18 veku, ali naročito u doba Napoleonovo 
kad nastaje bugjenje narodnosti. Tako od sredine 18 veka 
počinje da se javlja jedna nova književnost, sasvim raz- 
lična od one iz ranijih perioda. To je naša moderna 
književnost. 

Dve osobine karakterišu ovu novu jugoslovensku 
književnost. Jedna je njeno narodno jedinstvo; druga 
je njen narodni karakter. Srpska, hrvatska i slovenačka 
književnost koje su dotle bile odvojene i bez uzajamnog 
dodira, približuju se sad, ujedinjuju i postaju nerazdvojna 
celina. S druge strane književnost koja je ranije bila 

p. 4 

dosta daleko od narodnog duha, prima taj duh sve više 
u sebe, i dobija sve jače nacionalno obeležje. 

Dva su činioca naročito doprinela stvaranju ovih dveju 
bitnih osobina novog doba. 2Ja narodno jedinstvo taj je 
činilac jugoslovenska misao; za narodni karakter to je 
narodna poezija. Jugoslovenska misao — t. j. misao o 
jedinstvu jugoslo venskog naroda — ragjala se i razvijala 
u toku ranijih perioda, a kad je došla do snage, ona je 
dala književnosti karakter narodnog jedinstva. Narodna 
poezija takogje se stvarala tokom vekova ; ona dobija svoj 
puni izraz baš kad novo doba počinje, i njen uticaj postaje 
ogroman na književnost, koja time dobija pravi nacionalni 
karakter. 

Ta dva činioca — jugoslovenska misao, i narodna 
poezija— zaslužuju da budu proučeni pred novim dobom, 
kao osnovi njegovi. Mi ćemo im s toga posvetiti dva 
zasebna odeljka kao uvod u novo doba kojem sad 
prilazimo. 

1. Jugoslovenska misao 

Jugoslovenska misao, kao u suštini svaka prava misao 
o narodnosti, tvorevina je novog doba. Ona pretpostavlja 
jasnu svest, širok duhovni vidik, probugjen i prosvetljen 
razum. Jasno je prema tome da se ona nije mogla javiti 
u Srednjem veku. Preporogjaj, koji je doneo sobom 
veliko bugjenje i oslobogjenje ljudskog uma, dao je prve 
uslove za ragjanje jugoslovenske misli. 

Ona se u tom veku prvi put i rodila. Mi je odista 
vidimo već u Trubarevu pokretu. Taj pokret u osnovi 
nije bio ni malo narodnosni pokret. Deviza njegova bila 

je opšta, svetska, ne devisa narodnosti. Pokret je bio 
samo deo velike svetske Reforme. A Reforma je bila bez 
obeležja narodnog, ili — može se i tako uzeti — bila je 
nemačka, po poreklu bar. Svakako Trubarev pokret u 
svojoj osnovnoj zamisli nije imao da bude narodnosni 
jugoslovenski pokret. Pa ipak je bio. Mi smo rekli da 
je Trubar imao pomagače, i da oni nisu bili samo Slovenci, 
nego i Hrvati i Srbi. Oni su bili iz Istre, Dalmacije, 
Hrvatske, Bosne, i čak iz Srbije. Znači: sve glavne 
zemlje jugoslovenske bile su predstavljene u krugu 
Trubarevu. Uz to, knjige koje je Trubarev krug izdao, 
nisu bile pisane samo latinicom nego i glagoljicom, i čak 
ćirilicom. Znači: one su bile namenjene celoin čitalačkom 
svetu jugoslo venskom, ne samo uskum ljubljanskom krugu. 
Trubar je hteo samo da što više proširi protestantizam. 
Idući za tim, on je uzgred stvorio prvu jugoslovensku 
zajednicu. Jugoslovenski ideal rodio se u njegovu pokretu, 
i ako je taj ideal tu najmanje bio očekivan. On se, 
megjutim, rodio prirodno, kao da je vekovima bio pri- 
preman. Tako se prvi put rodila jugoslo venska misao. 

Bilo je u 16 veku još pojava, osim Trubareve, gde se 
pokazivao osećaj narodnog jedinstva. Više jugoslovenskih 
pesnika i pisaca prelazili su uske granice pokrajina u 
kojima su živeli, i ulazili u širu zajednicu sa ostalim našim 
narodom u drugim pokrajinama. Dalmatinski pesnik 
Lučić uzimao je predmete iz srpske i hrvatske povesti, i 
pevao dela srpskih despota i hrvatskih banova ("Robinja"). 
Njegov zemljak Hektorović objavljivao je narodne pesme o 
Marku Kraljeviću, koji je bio srpski kralj u Makedoniji 
("Ribanje"). Dubrovčanin Zlatarić posvetio je svoju 
"Elektru" hrvatskom junaku Gjorgju Zrinjskom. Njegov 

4—2 

zemljak Sasin u svom "Razboju od Turaka" slavi pobede 
Hrvata nad Turcima, kod Siska, i srpskog sv. Savu koga 
su Turci tada spalili. Hrvatski pisac Vramec štampa 
svoju " Kroniku " u slovenačkoj Ljubljani, ne u hrvatskom 
Zagrebu gde se pre moglo očekivati. 

U 17 veku imamo primere iste vrste. Dubrovčanin 
Menčetić posvećuje svoju "Trublju slovinsku" Hrvatu 
banu Petru Zrinjskom. Njegov zemljak Junije Palmotić 
peva u svojim dramama bosanske kraljeve i srpske despote. 
Sličnih primera mogli bismo više navesti. 

Ali u 17 veku imamo i bolje primere. Jugoslo venska 
misao dolazi do svog punog izraza u dubrovačkih i 
dalmatinskih pesnika. Dubrovački pesnici osećaju se u 
većoj zajednici sa svojom braćom iz drugih pokrajina nego 
što su se osećali njihovi prethodnici. Oni nisu više uski 
Dubrovčani nego široki Sloveni, pravi rodoljubi jugo- 
slovenski. U svom "Osmanu" Gundulić slika slavnu 
prošlost Srbije kao jednu odhajlepših prošlosti jugosloven- 
skog naroda. On peva kraljeve Nemanjiće i banove 
bosanske s istim oduševljenjem s kojim slavi sv. Vlaha, 
zaštitnika dubrovačke republike. On oplakuje pad jugo- 
slo venskih carevina i kraljevina sa istom žalošću s kojom 
bi oplakao pad Dubrovnika. Kako dubrovački, tako su 
i dalmatinski pesnici imali istu jugoslo vensku svest. 
Barakovićeva "Vila Slovinka" ima širu jugoslovensku 
zamisao nego što imaju dela njegovih prethodnika užeg 
dalmatinskog tipa. 

Prozni pisci Dalmacije, u svojim raznovrsnim delima 
prožeti su istom jugoslo venskom mišlju, kojom i njihovi 
drugovi u poeziji. Jezikoslovci, najpre. Pažanin Kašić 
je u svojim gramatičkim spisima tražio reformu književnog 

jezika i predlagao bosansko narečje kao obrazac. Mikalja 
je usvojio njegove ideje. Posle jezikoslovaca, istoričari. 
U Dubrovniku je bilo više istoricara koji su pisali svoja 
dela latinski ili talijanski. Jedan od njih — Mavro Orbini — 
u svom "Slovenskom carstvu*' (1600), napisao je istoriju 
svih Jugoslovena. U svojim učenim delima iz heraldike, 
Vitezović daje grbove svih jugoslo venskih pokrajina, a u 
istoriskim spisima crta razvoj ćele jugoslo venske prošlosti 
od početka do svoga vremena. Rekli smo da je bio 
saradnik Valvazoru : — to je redak pojav saradnje jednog 
hrvatskog i jednog slovenačkog književnika. Kad već 
kazujemo uzajamne veze izmegju ove i one jugoslovenske 
pokrajine u književnosti, možemo dodati da se bosanski 
pisac Divković ugledao u jednom svom delu na Dubrov- 
čanina Vetranovića. 

Prirodno je da je jugoslovenska misao još više ojačala 
u X8 veku. Ovaj prosvećeni vek samo je mogao više 
razviti napredne misli o jugoslo venskoj zajednici. U 
njemu je sasvim čest slučaj da pesnici na Primorju dišu 
sve jačim jugoslovenskim patriotizmom koji im je Gundulić 
ostavio u naslegje. Sto više ispituju jezik, jezikoslovci 
sve više ističu zajednicu jednog jugoslo venskog jezika 
izmegju pokrajinskih narečja sa sitnim megjusobnim 
razlikama. Istorici sve češće obuhvataju celinu jugo- 
slovenske prošlosti u svojim knjigama. To je slučaj sa 
obimnim latinskim delom Ignjata Gjorgjića o " ilirskoj " 
istoriji. To je u glavnom slučaj i sa tako isto velikim 
"Kronikama'* Gjorgja Brankovića. 

Ali u čemu je 18 vek najviše uspeo na putu ka 
zajedničkoj jugoslo venskoj misli, to je što je počeo dovoditi 
u književnu vezu jugoslovenske pokrajine koje su dotle 

bile potpuno odvojene jedna od druge. Ta veza, doduše, 
nije se javila samo u prvoj polovini 18 veka nego i nešto 
docnije, ali mi ćemo ipak nešto od nje ovde preći. 

Videli smo da se u 17 veku prvi put javila bliža veza 
izmegju hrvatske i slovenačke književnosti, kao i izmegju 
književnosti u Dubrovniku i Bosni. U 18 veku ta se veza 
širi i na udaljenije pokrajine. Branković je radio svoje 
"Hronike" oslanjajući se dobrim delom na istorisko delo 
Orbina: — to je prvi slučaj da se ćirilovska književnost 
Srbije oslanja na književnost Dubrovnika. Godine 1765 
srpski istoričar iz Vojvodine Pavle Gjulinac napisa jednu 
kratku istoriju Srba; po tom delu Dubrovčanin Miho 
Milišić (1711 — 1798), sveštenik katolički, napisa istoriju 
slovenskih i bosanskih kraljeva: — to je prvi slučaj da 
čisto srpska književnost utiče na književnost Dubrovnika. 
Jedan srpski jeromonah Zefarović izdaje 1741 ''Stemato- 
grafiju," album grbova srpskih i jugoslovenskih, i to je 
delo ragjeno po sličnom spisu Vitezovića: — to je rana i 
lepa veza izmegju uže srpske i uže hrvatske književnosti. 
Urban Jamik, slovenački sveštenik iz Celovca, preragjuje 
dela sprskog istoričara Jovana Bajića, pravoslavnog kalug- 
jera : — to je redak i značajan slučaj neposrednog uticanja 
srpske književne radnje na slovenačku. 

Uskoro će biti i jačih veza i većih uticaja. Dodir će 
biti sve češći megju pojedinim pokrajinskim književ- 
nostima. On neće biti više slučajan i pojedinačan, nego 
uskoro stalan i opšti. Misao o zajednici našeg naroda 
uzimaće sve jasniji i stvarniji oblik. Veliki će se pokreti 
roditi iz te misli, i raširiće se na sve delove našeg naroda, 
i svi će se dotle razdvojeni delovi približiti, spojiti, 
ujediniti. Ali te će pokrete stvarati najveći naši duhovi 

s kraja 18 veka i početka 19 veka, i mi ostavljamo da o 
tome damo najpotrebnija obaveštenja onda kad budemo 
govorili o književnim radnicima toga doba. 

2. Narodna Poezija 

Narodna poezija rasla je i razvijala se, polako i nepri- 
metno, u najdubljim i najširim narodnim slojevima, od 
davnih, možda vajkadašnjih vremena. Ona je tekla 
uporedo sa pisanom književnošću za sve vreme otkako je 
ova postala. Ali je tekla van nje, nezavisno od nje, u 
slojevima do kojih pisana književnost nije dopirala. 
Prema tome, u jednom pregledu književnosti kao što je 
naš, izučavanje ove usmene književnosti trebalo bi da 
nagje svoje odnosno mesto u istim književnim periodima 
u kojima smo izložili pisanu književnost. Mi smo meg- 
jutim, uzeli drugi red. Ne samo što bi onaj prvi bilo 
skoro nemogućno izvesti, nego smo mi imali druge razloge 
da ovaj drugi red usvojimo. Dva su razloga tome. Prvi 
je što je narodna poezija dobila svoj pun oblik baš u 
periodu koji nazivamo "pred novim vremenom." Drugi 
je što je ona izvršila jedan od najačih uticaja na našu 
novu književnost, i postala glavni činilac njen, osnova 
njena. Govor o njoj, to je uvod u govor o našoj književ- 
nosti novoga vremena. 

Narodna poezija ima dve vrste pesama : lirske i epske. 
Lirske obično žene i devojke pevaju, epske pevaju ljudi 
uz gusle. 

Lirskih pesama nema malo ; možda ih je na broj više 
nego epskih. One su često ispevane u stihu od deset 
slogova, ka*o i epske pesme. Ali su još više ispevane 



56 PRED NOVIM VREMENOM 

i U drugom kakvom stihu, dužem ili kraćem, od 5-14 
slogova. One pevaju mnoge momente covečjeg života; 
rogjenje i smrt, svadbu, gozbu, čast, itA One su katkad 
tužne, katkad vesele. Ima ih i naročito pogrebnih 
(tužbalice). A ima ih i šaljivih, satiričnih, protiv izvesnih 
staleža spevanih, protiv kalugjera na primer. One su 
najviše ljubavne. Ljubav se u njima slika u svima vido- 
vima, menama, odnosima. Te ljubavne pesme pevaju i 
jačinu ljubavne strasti, i želje i nade ljubavnika, i radosti 
njihove, i gorke žalosti koje ih snalaze, i samu smrt koja 
od tih žalosti proizlazi. One to pevaju na stotinu na- 
čina, u svima mogućim variacijama, sa jednim ogromnim 
bogastvom svežih, novih i originalnih motiva. One su 
vrlo često odlične, bilo po osećaju i jačini, bilo po duhu, 
finoći i diskretnosti, bilo po izrazu, figuri, komparaciji, ili 
ma č^mu drugom. Lirske pesme postojale su od vrlo 
davnih vremena, i pevaju se i danas. 

Epske pesme su od dve vrste. Ima ih u dugom 
stihu, stihu od 15 ili 16 slogova. Taj stih ima cezuru 
posle prvih sedam ili osam slogova, i kratak pripev iza 
svakog, ili svakog drugog, ili svakih nekoliko stihova. 
Ima pesama u kratkom stihu, od deset slogova, s cezurom 
posle četvrtog, bez pripeva. 

Pesme dugog stiha nisu mnogobrojne i ne opevaju 
onoliko istoriskih dogagjaja koliko pesme kratkog stiha, 
ma da često pevaju iste dogagjaje i junake koje i te druge 
pesme. One pevaju, na primer, cara Lazara, Miloša 
Obilića i druge kosovske junake i poznatu katastrofu od 
1389. One to čine sa mnogim pojedinostima i motivima 
koji se nalaze i u poeziji kratkog stiha. Katkad je to 
pevanje su vije, katkad sa više nežnosti. One pevaju i 

Kraljevića Marka, ne istoriski verno nego po legendarnim 
motivima. Pesme te su dosta suvopame ; nežnija je samo 
pesma o njemu i bratu Andrijašu, jedna od najstarijih 
naših pesama, čak iz 16 veka. One pevaju i despota 
Stefana (1389 — 1427), ali vrlo ukratko, i legendarno u 
isto doba. One pevaju i despota Gjurgja Brankovića 
(1427 — 1456), njegove odnose s Magjarima i njegove lične 
nezgode, sve to legendarno i epizodično. One naročito 
i najviše pevaju Zmaj despota Vuka (1471 — 1485), unuka 
Gjurgjeva, njegove bojeve i odnose s Magjarima. To 
biva često sa mnogo istoriskog smisla, katkad sa nešto 
legendarnog uveličavanja, u glavnom sa puno toplote, 
nežnosti i osećaja. One pevaju i bracu Jakšiće, junake 
srpske s kraja 15 veka, koji su zajedno s Branko vićima 
i Magjarima vojevali protiv Turaka, i predstavljaju ih 
kao idealnu braću čiju ljubav samo vile kvare.' Najposle 
pevaju i dogagjaje lokalne, bojeve s Turcima i nesreće po 
Boki Kotorskoj do Zadra, kojem je poslednjem gradu 
posvećena naročito lepa pesma "Majka Margarita" iz 
početka 17 veka^ U isto doba, i zato što je jedan deo od 
ovih pesama hrvatskog porekla, one pevaju i hrvatske 
junake i dogagjaje, Zrinjskoga na primer i bana Ivaniša, 
i njihove bojeve s Turcima. Pored hrvatskih, one pevaju, 
dosta često, i magjarske kraljeve i junake, kralja Vladi- 
slava i Matiju, Hunjadija i Silagjija — Sibinjanina Janka i 
Svilojevića u pesmama — kojem je pdislednjem posvećena 
i jedna vrlo lepa i stara pesma (17 vek). Tako pevaju i 
magjarske bojeve s Turcima, bitke na Varni i Kosovu 
naročito. 

Pesme ove dugog stiha, i ako pevaju mnoge dogagjaje 
i junake koje i pesme kratkog stiha ; i ako to čine često 



58 PRED NOVIM VREMENOM 

s istim ili sličnim motivima, — u mnogom su različne od 
pesama kratkog stiha. Glavna je razlika u tome što se 
pesme dugoga stiha ne pevaju više u narodu, niti se pamti 
da su se nekada pevale. Pesme kratkoga stiha, me- 
gjutim, pevaju se i danas, kao što su se pevale i pre sto 
godina kad su se prvi put u narodu počele kupiti. Pesme 
dugoga stiha tek su krajem prošlog veka nagjene, i to u 
starim zaboravljenim knjigama ili u prašnjavim ruko- 
pisima, i tad se i saznalo da su one nekad postojale. 

Kad su počele te pesme dugog stiha? Kad su 
prestale, gde su evetale, kako su se razvijale ? O tome 
se ništa sigurno ne zna. Po jednoj teoriji, one su imale 
ovakvu sudbinu. One su bile nekad opšte narodne pesme, 
pevale su se u Sremu kao i u Primorju, na Vardaru kao 
i na Drini, kružile kao svojina celog srpskog i hrvatskog 
naroda. One su se začele pod velikim i nesrećnim 
utiscima najvažnijih dogagjaja po Srbe, odsudnih i 
velikih bitaka Srba s Turcima na Marici (1371) i Kosovu 
(1389). Kolevka njihova je u južnim delovima srpskih 
zemalja, a vreme kad su se rodile 14 vek. Tokom 15 veka 
one su išle zajedno sa državom srpskom, pomicale se sve 
više se veru, kroz današnju Srbiju, ka Ugarskoj, do Srema. 
Tu u Sremu su se, krajem 15 i tokom 16 veka, rascvetale 
i dobile u glavnom pravi epski duh i oblik koji i danas 
imaju. Na posletku su, posle propasti poslednjih osta- 
taka srpske veličine, uvenule i nestale tokom 17 veka. 
Za to kratko vreme od dva i po, ili upravo od jednog i po 
veka, " one su postale od pupoljka cvet, ali cvet na ivici 
groba." 

Pesme kratkog stiha nesravnjeno su mnogobrojnije 
od onih s dugim stihom. Ovih poslednjih ima svega 

okolo stotine, onih u kratkom stihu ima oko deset hiljada. 
Pesme kratkog stiha pevaju i više tema nego one dugog 
stiha. One pevaju i neistoriske predmete. Od istoriskih 
dogagjaja i junaka one pevaju ne samo one junake i 
dogagjaje koje smo napred pomenuli, nego i mnoge 
druge, od najdavnije prošlosti do skorašnjih vremena. 
One to čine u vrlo širokom obimu i u mnogo momenata. 
Skoro za svaki veći period srpske istorije ima po jedan 
krug pesama. 

Glavni krugovi pesama kratkog stiha ovi su. Najpre 
ide neistoriski krug. On nije veliki, i obuhvata bajke i 
legende hrišćanskog i predhrišćanskog karaktera. 

Zatim idu istoriski krugovi. Oni obuhvataju dogag- 
jaje od kraja 12 veka na ovamo. Njih je na broj 
devet. Krug Nemanjica peva o vladaocima Nemanjine 
loze (1168 — 1371). Taj krug, kojeg nema nikako u 
pesmama dugoga stiha, nije veliki, ali sadrži vrlo lepih 
pesama. Krug kosovski, koji peva o boju kosovskom 
(1389), ovde je mnogo razvijeniji nego u pesmama dugoga 
stiha. U njemu ima vanrednih pesama, i on čini klasični 
krug naših narodnih pesama. Krug Kraljevića Marka 
klasičan je kao i kosovski, samo je još i raznolik po kara- 
kteru. Nije uvek samo tragičan nego često i pun vedrine 
i humora. Krug Brankovica, koji peva o despotima 
Srbije i Srema iz 1427 — 1502 i junacima tadašnjim, ima 
manje istoriske vrednosti nego pesme dugoga stiha. 
Krug Cmojevica peva o gospodarima Crne Gore 15 veka, 
i njega nemaju pesme dugoga stiha. Krug hajdučki, 
peva o hajducima što su se, u dugom periodu kad su 
Srbi bili pod Turcima, borili za slobodu narodnu. On je 
vrlo veliki i pun lepih pesama. Takogje je lep krug 

uskočki, kojeg takogje nema u pesmama dugoga stiha. 
On peva senjske i druge primorske uskoke, koji su u 17 
veku vojevali protiv Turaka i oslobodili severno primorje 
od njih. Krug oslohogjenja Crne Gore peva crnogorske 
bojeve protiv Turaka pod vladikom Danilora i dalje. 
Naposletku je krug oslohogjenja Srbije. On peva o ustan- 
ku srpskom na Turke pod Kara-Gjorgjem (1804 — 1813), 
i sjajno završuje niz pesama kratkog stiha. 

Pojamno je da mi sve ove krugove pesama ne možemo 
ovde pregledati. Ali da bismo koliko toliko pokazali 
važnost i lepotu pesama kratkog stiha, mi ćemo se zadr- 
žati na krugu Kraljevića Marka, 

Za Kraljevića Marka se istoriski zna samo to da je od 
smrti svoga oca kralja Vukažina (1371) kraljevac jednim 
delom Maćedonije, s Prilipom kao prestonicom. Od 1385 
priznao je tursko gospodstvo nad sobom. Poginuo je 
1394 na Rovinama, u boju sultana Bajazita protiv vlaškog 
vojvode Mirčete. Kao istoriska ličnost on nema velike 
važnosti. Ali on je dobio u narodnim pesmama najveću 
važnost i postao najpopularniji i najomiljeniji junak 
srpski. 

Narodna pesma dala mu je izvanrednu fizičku snagu, 
kojom premaza sve druge junake. On iz suve drenovine 
od devet godina može da iscedi kapi vode. Kad ga 
udaraju buzdovanom po legjima, on ne mrdne, nego samo 
pri meti : " ne budi mi po kožuhu buha ! " Pesma mu je 
dala i sve drugo što takvoj snazi priliči : odelo takvo, 
oružje, konja. Samur kalpak mu je na oči namaknut, 
na plećima je ćurak od kurjaka. Za pojasom ima sablju 
dimišćiju, u ruci koplje ubojito, uz to i tešku topuzinu. 
Nju obično baca za protivnikom, koji beži, i pogagja ga. 

Jaše na Šarcu, na strašnom i golemom šarenom konju, 
koji po tri koplja u vis skače, pada na prednje noge kad 
zatreba, čini čuda od veštine i okretnosti. Pesma je dala 
Marku još jednu osobinu koja je s tom snagom u svezi, 
i koju imaju epski junaci mnogih naroda, — naime da pije 
vina. On pije mnogo, koliko i treba prema snazi. Pije 
po krčmama, a pije i van njih. Nosi uvek o unkašu tulu- 
minu vina. Ona je teška koliko i buzdovan, i on je zato 
i meće da mu sedlo " ne kriva ni tamo ni amo." On ni 

V .... 

Šarca ne zaboravlja pn piću, i pesma vrlo često priča 
kako Marko " pola pije, pola Šarcu daje." Pesma ga je 
uz to pokazala kao vrlo nežna sina koji vrlo odano sluša 
svoju staru majku. On je u pesmi dobar drug. On 
spašava uvek drugove svoje čim su u opasnosti. On je i 
vrlo moralan junak i strogo pazi na obraz ženski i čednost. 
On je još pobožan čovek i zida crkve i praktikuje sve 
važne obrede crkvene. Ali što je glavna i najčešća crta 
njegova to je što je on neobično pravičan sudija i stalni 
zaštitnik svega što je nejako i slabo. Pesma ga je, najzad, 
idući za migom koji je dala istorija, učinila prijateljem 
Turaka, čovekom koji služi sultana — u svim pravednim 
zahtevima njegovim, naravno, — koji mu je čak omiljen 
posinak. S takvim osobinama pesma ga je opevala u 
stotinu momenata njegova legendarnog života. 

Opevala ga je, najpre, u njegovim odnošajima prema 
ocu, i to je učinila u Onoj divnoj pesmi koju je samo 
pesnički talenat prvog reda mogao sastaviti, u pesmi 
"Uroš i Mmjavčevići." U njoj Markov otac sa svojom 
braćom hoće da preotme carstvo mladome Urošu, posled- 
njem Nemanjiću, a Marko — kojega zovnu da u knjigama 
carostavnim vidi na kome je carstvo — presudi, na veliki 

gnev svoga oca i na svoju veliku ličnu opasnost, da je 
carstvo Uroševo i nikoga drugoga. Opevala ga je zatim, 
kako ratuje i deli megdane. Bije se sa nekim susednim 
gospodarima u Maćedoniji; tako s Ljuticom Bogdanom, koji 
ga se boji, a kojega se i sam Marko boji, što je vrlo redak 
slučaj. Opevala ga je, zatim, kako se bori s drugim daljim 
ili stranim strasnim junacima. Bori se s Vučom džene- 
ralom, n. pr., koji je tri najbolje vojvode srpske — Obilića, 
Toplicu i Kosančića — bacio u tamnicu, pa ih Marko ju- 
nački izbavio, i potukao tri hiljade katana, i vezao i Vuču, 
i njegova sina. Bori se sa Filipom Madžarinom, koji se 
jedanput pohvalio de će svoju kulu okititi glavom Marko- 
vom, pa ga Marko, kad je to čuo, tražio i našao. S početka 
je mirno, hladnokrvno, bez mrdanja, trpeo sve udarce 
Filipove i podsmevao mu se. A kad mu ovaj razbi čašu 
i proli vino. Marko ga preseče svojom sabljom od gore 
do dole, i njega i konja. Bori se sa Minom od Kostura, 
strašnim junakom, koji se usudio da napadne na Prilip 
kad Marko tamo nije, da pali dvore Markove, da pregazi 
konj ma staru majku njegovu, da zarobi ljubu i odnese sve 
blago. Ali ga Marko docnije potraži, obučen kao kalugjer, 
i, pre varom koju mu žena olakša, odseče mu glavu. Bori 
se sa Musom Kesedžijom, strašnim odmetnikom sultano- 
vim, ljutim i opakim Arbanasom, koji je čudan junak, 
koji jaše s prekrštenim nogama na konju, a topuzinu baca 
u oblake i dočekuje u ruke. Njega Marko jedva ubija, 
i to nožem iz potaje, pomoću vile svoje posestrime. Ali 
kad vidi kakvog je junaka pogubio, on zaplače: "jaoh 
mene, do Boga miloga, gdje pogubih od sebe boljega." 
Bori se sa Gjemom Brgjaninom, strašnim bratom Musinim. 
Gjemo ga nagje kad je Marko na dan svoje slave išao bez 

oružja, nadvlada ga tad i okuje u najteže okove, pa ga vodi 
od grada do grada da ga obesi. A "gospoda rišćahska" 
ga mole da to ne čini, i daju mu tovare blaga za to. 
Marko ga se jedva oslobodi, u jednoj mehani, uz pripomoć 
krčmarice Janje, koja opije Gjema i otkuje Marka. Onda 
Marko pogje sa okovanim Gjemom od grada do grada, 
povrati sve tovare blaga "gospodi rišćanskoj," i najzad 
ga obesi. Pesma je Marka naročito opevala u njegovim 
epskim bojevimia sa Arapima. Jedanput dvanaest Arapa 
zarobe hrišćanku devojku, pa je biju trostrukom kamdži- 
jom, i nagone da im lice ljubi. Ali je Marko odbrani, 
a Arape sve preko pasa iseče, tako da je načinio "od 
dvanaest dvadeset i četiri.'* Ima još jedan boj, strašan i 
tragičan ne sam po sebi nego po onom što ga je izazvalo. 
On je opevan u jednoj sjajnoj pesmi. Marko ide jedno 
jutro niz Kosovo i sreta jednu mladu devojku, koja je sva 
osejlela. On je pita zašto je tako rano osedela. Ona mu 
odgovara da je to od žalosti što nema da plati veliku 
svadbarinu koju je Arap prekomorac na Kosovu udario 
na svakog momka i devojku, pa zato ne može da se uda. 
Marko joj onda da novaca za svadbarinu, a ode pa ubi 
Arapina, i oslobodi ćelo Kosovo njegovih zuluma. Ima 
još i onaj opasan boj s drugim Arapinom, odmetnikom 
carevim, opevan u jednoj još lepšoj pesmi. Arapin je 
zaprosio kćer turskoga cara, pa car mora da je da, ali 
triput zove Kraljevića Marka da dogje i oslobodi ga 
Arapina. Marko, koji zna kakav je Arapin, dolazi tek 
na treći poziv, i to devojčin. Nalazi devojku baš u tre- 
nutku kad ova hoće da skoči u jezero, samo da ne bi pošla 
za Arapina. On joj se tad javi, i ona mu se obesi oko 
vrata. "Bogom brate. Kraljeviću Marko, ne daj mene 

crnu Arapinu," — zaplače se ona, a Marko joj obeća, i sutra 
dan je junački otme od Arapina, ovoga ubije i rastera 
svatove. Pesma je opevala Marka i u sitnijim prilikama 
njegova života, i slika njegova tu je više komična. Je- 
danput ga mati gonila da i on kao i svi ljudi počne orati, 
a ne samo tući se i krvaviti. On je posluša. Ali ne uzme 
da ore brda i doline, nego ore careve drumove. Kad 
Turci naigju drumom sa tovarom blaga, on im ne da da 
gaze oranje nego ih poubija ralom i volovima. Drugi put, 
car naredio " da s* ne pije uz ramazan vino, da s* ne nose 
zelene dolame, da s' ne pašu sablje okovane, da s' ne igra 
kolom uz kadune." Marko uzeo i igrati, i pasati sablju, 
i nositi dolamu, i piti. Još nateruje hodže i hadžije da s 
njim zajedno piju. Kad ga tuže caru, on izagje sav 
strašan preda nj, s kalpakom na očima, buzdovanom kraj 
sebe i sabljom na krilu. Kaže mu da on pije što mu vera 
dopušta ; da nateruje hodže i hadžije na piće što mu ne 
može obraz podneti da on pije a oni da gledaju; da nosi 
dolamu što je mlad pa mu dolikuje ; da paše sablju što ju 
je kupio; da igra pored devojaka što nije ženjen. On 
naposletku toliko zaplaši cara da mu ovaj daje stotinu 
dukata : " idi, Marko, te se napi vina." Pesma je, najposle, 
opevala Markovu smrt. Smrt je kakva i priliči takvom 
junaku. To je smrt sama od sebe a ne od protivnika. 
Jer Marka niko ne može pobediti, nego on sam vidi da 
mu je sugjeni čas došao, i onda sam odseče Šarcu glavu, 
prebije sablju, slomi koplje, buzdovan baci u more, i legne 
i umre. 

Kako su postale pesme kratkoga stiha ? Gde su se 
javile prvi put, i kad ? Po malo čas pomenutoj teoriji, 
stvari su išle ovako. Pesme kratkog stiha nisu se razvile 

iz pesanaa dugoga stiha, nego su postale samostalno, iz 
nekog nepoznatog stiha od 11 ili 12 slogova. Iz pesama 
dugoga stiha uzele su samo izvesne teme, kad je red došao 
da se i te teme opevaju. Pesme kratkoga stiha postale 
su najranije u 17 veku. Postale su verovatno na Primorju, 
u vremenu i na zemljištu uskoka, i u vezi sa njihovom 
borbom za oslobogjenje domovine. Zatim su se javile 
u Bosni i Hercegovini, gde su pevale lokalne junake i 
prepevale pomenute primorske pesme i pesme dugoga 
stiha, i dale im novu obradu i novi oblik. Posle su se 
javile u Crnoj Gori, gde su većinom istoriske sadržine, 
i u Srbiji, gde su sa ustankom srpskim sjajno završile 
narodnu poeziju koja je u tim krajevima u svojem starijem 
obliku i nikla. 

Naša narodna poezija smatra se s pravom kao naš 
ponos i naša slava. Pohvale koji su joj učinili prvi 
književnici i književni krugovi zapadne Evrope pravdaju 
potpuno ovaj ponos. 

Jedan Talijan prvi obrati pažnju zapadnog učenog 
sveta na našu narodnu poeziju. Opat Fortis, naime, 
iznese lepu pesmu o Hasanaginici u svom " Putu u 
Dalmaciju" 1774. Posle njega dogjoše drugi prevodi 
naših pesama na talijanski, i megju njima prevodi velikog 
Tomazea. Kod Nemaca naša je poezija imala još jačeg 
uspeha. Čuveni filolog Jakov Grim oduševio se za nju 
čim ju je poznao. " Evo već tri knjige srpskih narodnih 
pesama — pisao je on 1824 — a megju njima teško da ima 
i jedna pesma rgjava ; nemačke narodne pesme morale bi 
se pred njima sakriti." On nalazi — mi i dalje navodimo 
njegove reci — da je u tim pesmama " sve lepo," " sve kao 
u Omira." Za "Zidanje Skadra na Bojani" kaže da je 

p. 5 

to "jedna od najdirljivijih pesama svih naroda i svih 
vremena." Gete se živo zanimao za nasu poeziju. Preveo 
je ** Hasanaginicn," pisao članke o srpskim narodnim pes- 
mama, govorio o njima mnogo svom prijatelju Ekermanu. 
" Pesme su odlične " — rekao je on jedanput ovome; — "ima 
nekih megju njima koje mogu stati i pored Pesme nad 
pesmama"; zna se, megjutim, da je on visoko cenio ovaj 
uzvišeni bibliski spev. Viljem Humbolt interesovao se 
takogje za naše narodne pesme. Kl^mens Brentano 
prepisivao ih je "od svoje volje," kako sam kaže. Gos- 
pogjica Talfi, Gerhard, Singer, Kaper i mnogi drugi 
prevodili su ih i izdavali čitave zbirke. Gospogjica Talfi, 
koja je putovala 1826 u dve tri najveće varoši nemačke, 
kase da su u njima "srpske narodne pesme čitane u 
krugovima najodličnijih ljudi s nepodeljenim dopadanjem" 
i da je utisak "po opštem uveravanju, življi i dublji nego 
što je u novije doba i jedan bio." Nije se, megjutim, ovaj 
interes ograničio samo na Italiju i Nemačku. Književni 
svet francuski takogje je cenio ovu narodnu poeziju. Sari 
Nodije preveo je "Hasanaginicu" i druge pesme. Prosper 
Merime podražavao je tonu i karakteru ovih pesama u 
svojoj čuvenoj zbirci "Gusle." Poznati časopis romantične 
škole francuske " Glob " posvećuje naročitu pažnju našim 
narodnim pesmama. Veliki poljski pesnik Mickijević 
držao je na Francuskom Koležu u Parizu niz predavanja o 
našoj narodnoj poeziji, i govorio o njoj sa oduševljenjem 
koje nema granica. Nisu ni Englezi ostali pri tom 
ravnodušni. Sam Valter Skot prevodio je "Hasanaginicu." 
J. Bauring je izdao ćelu zbirku naših pesama na engleskom, 
kao što je O. Meredit docnije izdao takogje jednu, kraću 
ali vrlo lepu. Nije potrebno da dodamo da su Rusi, Česi, 

Poljaci, — i to najveći predstavnici megju njima, Puškin, 
na primer — učestvovali u ovom opštem oduševljenju. 
Jedno vreme ceo književni svet u Evropi govorio je sa 
zanosom o ovoj lepoj a dotle nepoznatoj poeziji. Samo je 
ugledni slavista Dobro vski ostajao skeptičan i rezervisan 
pred tim silnim zanosom, i govorio vrteći glavom : "ja 
ne znam šta već svet neće načiniti od ovih srpskih 
pesama." 

Posle ovog govora o narodnoj poeziji red je pomenuti i 
drugu granu usmene književnosti, — ^prozu njenu, tj. narodne 
pripovetke, poslovice i zagonetke, 

I ako narodna proza nije tako važna kao narodna 
poezija, niti je imala onog uticaja na pisanu književnost 
koju je ova imala, ipak joj se ne može odreći velika lepota 
i značaj. U narodnim pripovetkama ima puno obrazaca 
lepog prirodnog pričanja, pesničke mašte, klasičnog stila, 
kao što i u pripovetkama i u poslovicama ima tačnog 
zapažanja, zrele narodne mudrosti i plemenitih moralnih 
shvatanja. Uz to, i pripovetke, i poslovice, i zagonetke 
imaju naročiti značaj i interes za uporednu nauku o 
folkloru. U njima su ukršteni raznoliki i mnogobrojni 
motivi istoka i zapada. Tu ima vrlo lepih i jasnih 
tragova i crta iz Korana i Talmuda, kao i iz Bokačova. 
*' Dekamerona '* i latinske zbirke "Gesta Romanorum.'* 
U najvećih svetskih pesnika i pisaca — ^kao što su Omir„ 
Sekspir, Lafonten, Volter, Birger i dr. — nalaze se katkad 
isti momenti koje ima i naše narodno predanje. 

Pripovetke su duže i kraće, ozbiljne i šaljive, muške i 
ženske, opšte i lokalne. Kao i u pesmama, u njima se 
takogje mogu izdvojiti zasebni krugovi i grupe; izdvajanje 
je prema motivima koji se u njima nalaze. Pripovetke,^ 

0—2 

poslovice i zagonetke takogje su izdavane u zbirkama kao 
i pesme, i ako je tih zbiraka mnogo manje nego zbiraka 
pesama. One su takogje prevogjene na tugje jezike, i 
strani svet im je, kao i pesmama, odavao pažnju koju 
zaslužuju. 



NOVO VREME 

1. Druga polovina 18 veka 

Znaci novoga vremena stali su se u nas pokazivati na 
sve strane u drugoj polovini 18 veka. Jeziku se obraća 
veća pažnja. Lepa književnost okreće se drugim, novim 
obrascima. Umesto isključivog uticaja književnosti staro- 
klasične, talijanske, vizantiske, javlja se uticaj novih 
modernih književnosti — francuske, engleske, ruske, ne- 
macke. Počinju i nove, racionalne misli 18 veka da ulaze 
u nasu književnu radnju. I dah narodne poezije već se 
oseća u pisanoj književnosti. Narodna istorija i narodni 
život bude vise interesa. Književne veze megju pojedinim 
pokrajinama sve su tešnje. Tako su tešnje i jače veze 
izmegju našeg naroda i prosvećenih naroda na zapadu. 
Stara književna radnja ne zadovoljava više ni jednu našu 
pokrajinu. Ona im izgleda uska i zastarela. Mesto nje 
dolazi radnja koja sve više obuhvata celinu naroda, i koja 
diše novim duhom, i želi da se razvija saobrazno novim 
zapadnim književnostima. 

U Srbiji — u kojoj u drugoj polovini 18 veka teško 
stanje dolazi do vrhunca — književni rad nije bogat, ali 
ono malo što ga ima u mnogom je drukčije od onoga što 
je dotle bilo. Pećski i tronoški rodoslov nisu više obični 
rodoslovi kao njihovi prvi ogledi 15 i 16 veka, nego su 
više narodna istorija, lepo vezana celina narodne prošlosti. 
U njima je i jezik čistiji. U njima se oseća i uticaj 

narodne pesme. U njima se, najzad, i dubrovački istorici 
nalaze kao izvor. 

U Crnoj Gori, koja dotle nema svoje posebne knjiže- 
vnosti, javlja se takogje jedan značajniji istoriski spis. 
Vladika Vasilije Petrović (1709 — 1766) napisao je jednu 
kratku " Istoriju o Crnoj Gori " na osnovu stare letopisne 
gragje. To je u stvari jedan memorandum na uplivne 
ruske krugove koje je trebalo zainteresovati za Crnu Goru. 

U Dubrovniku — u kojem je, kao što smo videli, 
književnost počela opadati i svoditi se na šablonsko podra- 
žavanje zastarelih talijanskih obrazaca — javlja se nova 
i bolja struja, i veći interes prema francuskoj književnosti. 
To naročito biva u drami. Sad se tek nailazi na pravu, 
snažnu i krepku dramu. Prevodi se " Meropa " S. Mateja, 
reformatora talijanske drame. Sto je još važnije, pristupa 
se velikim francuskim dramatičarima. Već Petar Bošković 
(1705 — 1727), brat proslavljenog Rugjera, prevodi Kome- 
Ijeva **Sida." A i on, i s njim jedno šire kolo — Bunić, 
Betondić, Sorkočević, Tudišević — prevode Moliera, jednog 
od najvećih ako ne najvećeg pisca komedija u svetu. 
Dvadeset komedija Molierovih prevedeno je tad, i često 
igrano, na veliko zadovoljstvo publike. Najvažnija dela ve- 
likog francuskog pisca: — "Mizantrop," "Tartif," "Tvrdica," 
" Učene žene/' " Pučanin vlastelin '* i druge — nalaze se 
megju njima. One su preragjene,lokalizovane, pod dubro- 
vačkim imenima i naslovima. Van Moliera prevedena je, i 
tako isto preragjena, uzorna francuska komedija Srednjeg 
veka "Advokat Patlen." U pobožnoj književnosti nalazimo 
prevode znatnih svetskih dela, kao što je " Ulazak u 
pobožni život " od Franje de Sala. Ima tragova i utica- 
jima drugih modernih književnosti, ne samo francuske. 

Tako ima po koji prevod iz nemačkog pesnika Gesnera ili 
španskog pesnika Keveda. Ima i drugih novih pojava, i 
Stijepo Rusić (f 1770) prevodi "Novi Zavet" na narodni 
jezik. 

U Hrvatskoj — u kojoj je slična struja počela i ranije, s 
Frankopanovim provodom MoHerova "Gjorgja Dandena," — 
javlja se jedna mala provincialna književnost, kajkavski 
pisana, s očevidnim novim praktičnim ciljevima. Toma 
Mikloušić (1767 — 1833) piše naročito mnogo za narod. 
Tito Brezovački (1754 — 1805) piše komedije iz zagre- 
bačkog života; takva je "Grabancijaš dijak." Jakov 
Lovrenčič prevodi suvremene nemaČke pozorišne komade. 
U isto doba produžava se rad na istoriji, i ako ne na 
narodnom jeziku. Adam Baltazar Krčelić (1715 — 1778) 
piše domaću istoriju s tendencijama jednog poludvorskog 
istorika. 

U Slovenačkoj — u kojoj je praktično — pobožna knji- 
ževna radnja još pretežna — oseča se u ovo doba živahan 
pokret i druge vrste. Marko Pohlin (1735 — 1801), plodan 
pisac, radio je naročito za prost narod, i uz to napisao 
"Kranjsku gramatiku," dosta slabu. Jurij Japelj (1744 — 
1807) i Blaž Kumerdej (1738—1805) preveli su Novi 
Zavet na prost narodni jezik, i ta njihova knjiga je 
najpravilnijim jezikom pisana slovenačka knjiga do tog 
doba. Anton Linhart (1756—1795) preveo je 1790 
Bomaršeovu "Ženidbu Figarovu," i to je prvi prevod 
Bomaršea u našoj književnosti. Vrlo je važan Leopold 
Volkmer (1741 — 1816), popularni pesnik lirskih pesama 
i basana. 

U Dalmaciji — možemo uzeti da je tu u nekoliko 
zastupljena i Bosna, u kojoj se inače produžuje tradicija 

Divko viceva — javlja se jedan čovek koji stvara sasvim 
novo polje rada, i bitno se razlikuje od svojih zemljaka 
i prethodnika. To je Andrija Kačić M i osi ć, jedna od 
najvažnijih ličnosti naše nove književne istorije. 

Rogjen 1702 u Bristu blizu Makarske, u oca težaka, 
Kačić pogje u manastir Zaostrog, gde 1720 ugje u red 
franjevaca. Docnije izuči više nauke u Budimu, gde osta 
do 1728. Njegova služba bila je skoro sva u našim 
stranama : — u Šibeniku, gde je bio nastavnik bogoslovije ; 
na Braču gde je bio gvardian jednog manastira; u 
Zaostrogu gde je bio starešina pošto je tu u mladosti bio 
nastavnik. Najzad, 1750 postade apostolski poslanik. 
Tada je pohodio i Bosnu i njene manastire. Umre godine 
1760. 

Ovaj franjevac, koji je jednako putovao po narodu 
i koji je išao "od Skadra do Zadra, od Mostara do 
Kotara" — imade srećnu misao da se još veoma rano 
zainteresuje za naše narodne pesme. U stihu i razmeru 
tih pesama, kao i u duhu njihovu, on je spevao čitavu 
zbirku pesama o dogagjajima iz srpske, hrvatske i uopšte 
jugoslo venske istorije. Njegov " Razgovor ugodni naroda 
slovinskog" (1756) peva redom, od najstarijih vremena 
jugoslo venske istorije do vremena pesnikova, sve vladaoce 
i znatnije ljude i dog9,gjaje. To delo je zbog toga još 
u pesnikovo vreme postalo pa sve do sad ostalo vrlo 
omiljena knjiga. Tom knjigom Kačić postaje vesnik 
novog književnog vremena, jedan od glavnih tvoraca 
njegovih. On prvi uvodi narodnu poeziju u književnost, 
što će za njim mnogi n^iši pesnici činiti. On znatno 
doprinosi širenju jugoslovenske misli, jer njegova knjiga, 
potpuno jugoslovenska po karakteru, ulazi u najšire slojeve 

naroda. Ona postaje jedna od najomiljenijih kako u 
zapadnim tako i u istočnim stranama našim. Kacić je 
pisao i druge stvari ali ne tako važne ("Korabljica"). 

U Slavoniji se javlja književnost najpre u starom 
duhu. Antun Kanižlić (1700 — 1777) pisao je svoj pobožni 
spev o sicilijanskoj svetici Rozaliji potpuno u duhu 
Gjorgjićeve " Mandaljene." Ali ubrzo književnost okreće 
novim pravcem. Racionalizam 18 veka nalazi svoga sled- 
benika u Matiji Reljkoviću (1732 — 1798). Kao oficir za 
vreme sedmogodišnjeg rata (1756 — 1763), Reljković imade 
prilike da pozna strani svet i njegov ogromni napredak. 
Vrativši se u postojbinu, on vide svu razliku izmegju 
drugih zemalja i nje koja je toliko zaostala u kulturi. 
Tada napisa, verovatno pod uticajem slične knjige 
nemačkog pisca Mošeroša, svoga "Satira." To je vrlo 
popularan spev, u prostom obliku jedne narodne pesmarice, 
i bez mnogo poezije. Ali u njemu Reljković čini otvorenu 
kritiku Slavonije, kazujući kakva jeste i kakva treba da 
bude. Ta je knjiga naišla velika odziva u narodu. Ona 
je izvršila i veliki uticaj, svojim mislima o verskoj trplji- 
vosti, svojim zdravim pogledima, i naročito rodoljubivim 
duhom kojim je bila prožeta. Sem "Satira," Reljković 
izdade još nekoliko dela — jednu gramatiku, zbirku basana, 
knjigu priča i dr. — i to su većinom prerade ili prevodi. 

Ali od sviju ovih pokrajina, najživlji, najbogatiji i naj- 
napredniji je književni rad u južnoj Ugarskoj, u zemljama 
koje će se docnije zvati Srpska Vojvodina. 

Prešavši u te zemlje, Srbi su preneli puno knjiga 
i rukopisa iz zemalja nekadašnje srpske Patriaršije iz 
kojih su i došli. Tadašnji kalugjeri nastavili su u novoj 
postojbini prepisivanje obrednih knjiga za oskudne srpske 

crkve, kao i mnogih drugih rukopisa koje su cenili: — 
letopisa, rodoslova, žitija, mešovitih zbornika, i sličnih 
spisa. Ali su oni ubrzo videli da ti sačuvani ostaci jedne 
stare književne radnje nisu dovoljni za nove prilike u 
kojima su se našli, i da novo vreme traži i novu književ- 
nost. Bilo je prešnih potreba koje je trebalo odmah 
zadovoljiti ; to su bile potrebe škola. A bilo je i potreba 
za koje se iskalo duže vreme da se zadovolje; to su bile 
opšte potrebe kulture. Naš se narod odjedanput osetio 
u bliskom dodiru s velikim svetskim narodima. On je 
video njihov napredak i njihovo blagostanje, bogastvo 
njihove književnosti i nauke, visok stupanj kulture 
uopšte. On se požurio da im podražava, da ide za njima, 
da stekne sve ono što oni imaju a što je njemu zla sudbina 
bila dotle ukratila. On je odmah pregao da osniva škole, 
štamparije, knjižare, pozorišta, književna društva. Tako 
je i njegova književnost pošla novim putem, i stala 
zadovoljavati potrebe novog vremena, zanemarujući sve 
više staro naslegje stare postojbine. 

Početke ovog novog pravca opažamo već u prvoj 
polovini 18 veka. Oni su skromni, ali je zanimljivo da 
dolaze od onih koji su inače bili najviše skloni da ostanu 
u tradicijama stare književne radnje. Mislimo na kalu- 
gjere i duhovnike. Tako je Kiprian Račanin sastavio jedan 
"Buk var" 1717. Jerotije Račanin ostavio je jedan 
putopis, pisan oko 1721, o svom putu u svetu zemlju; 
spis je van sumnje starinski po karakteru, ali je važan 
kao prvi putopis ove nove književnosti. Oko 1735 — 1745 
Gavrilo Stefanović prevodio je s ruskog i poljskog napre- 
dnije bogoslovske i istoriske spise, kao što je i sam 
sastavljao propovedi, za prost narod, u skoro čistom 

narodnom jeziku. Hristifor Zefarović štampao je svoju 
" Stematografiju " 1741, i to je prva štampana knjiga 
nove srpske književnosti. 

Ali u drugoj polovini veka novi pravac postaje mnogo 
izrazitiji. Zaharija Orfelin (1726 — 1785), pored sve bede 
u kojoj je živeo, stigao je da izradi i štampa više važnih 
dela. Tri ćemo pomenuti. "Plač Srbije," anoniman 
spev iz 1761, nije važan po lepoti, ali jeste po sadržini. 
U njemu se plače nad tragičnom sudbinom srpskog 
naroda, i ne beži se od prekora austrougarskoj monarhiji, 
koja je ne malo doprinela toj sudbini. " Slavenosrpski 
Magazin" (1768) prvi je srpski časopis. On je i prvi 
časopis jugoslovenske književnosti. Ragjen je, doduše, 
po ruskom uzoru, i prilozi n njemu — moralni i književni 
ogledi, pripovetke, pesme — nisu izvorni, ali je sve novo, sve 
u naprednom, suvremenom duhu. Misli i sastavi u njemu 
čine jedan manifest prosvetiteljske nauke 18 veka kao 
i pogogjenu primenu te nauke. Zaliti je što je ovaj 
časopis prestao s prvom sveskom. Da je potrajao, i oko 
sebe pokupio tadašnje srpske književnike — malene po 
broju, ali koji su baš tada stajali na snagu i mogli biti 
dobri i korisni saradnici, i baš u novom i naprednom 
pravcu — list bi ovaj imao veliki uticaj na ondašnju 
književnost. Treće važno delo je " Život Petra Velikog " 
(1772). Ta je knjiga veliki tribut poštovanja našeg 
naroda prema velikom ruskom reformatoru. Knjiga je 
dobra, savesna, na širokoj zamisli zasnovana. Ona 
predstavlja jedan od najboljih istoriskih srpskih radova 
toga vremena. 

Istorijom su se bavili i drugi važni književnici. Pavle 
Julinac (f 1781) napisao je 1765 jednu kratku istoriju 

srpsku, kao što je preveo poznati istorisko-filosofski 
Marmontelov roman "Belizar" (1776). Ali je glavni 
istorik naš u 18 veku i otac srpske narodne istorije Jovan 
Rajić (1726 — 1801). On je raznovrstan pisac. Pisao je 
pesme, i megju njima je najvažniji njegov spev "Boj 
zmaja s orlovi" (1791) o ratu Katarine II i Josipa II 
protiv Turaka 1788 — 1792. Spev je bez poezije, naravno, 
ali u dosta čitkom jeziku. Napisao je i jednu " Tragediju " 
(1798), o caru Urošu, slabu u ostalom, i neizvomu; to 
je u stvari samo prerada jedne školske drame ruskog 
pedagoga K Kozačinskog. Preveo je s nemačkog 
"Cvetnik'' (1802), zbirku kratkih priča, moralnih i 
pobožnih. Pisao je osim toga poveći broj obimnih 
bogoslovskih dela. Ali je najvažnije njegovo delo 
"Istorija," napisana jos 1768 a izdana tek 1794 — 5. 
Ona obuhvata istoriju Srba, Hrvata i Bugara. To je 
jedno vrlo zamašne delo. Mnogo je truda uloženo u nj, 
prave kalugjerske vrednoće, i ono predstavlja "posao 
mrava i pČele u isto vreme." Naravno, ono ima i dosta 
mana. Mnogi domaći pouzdani izvori nisu upotrebljeni ; 
onda se još nije znala njihova važnost, niti se mnogo 
brinulo da se oni nagju. Glavni izvor su Brankovićeve 
" Hronike " i Danilovi " Životi,*' uz to i neki stariji tugji 
istorici. Mnogo istoriskog razumevanja i kritike nema. 
Delo nije pisano pregledno i jasno. Suviše je opširno, 
bez potrebe, i teško svarljivo. Najzad, u njemu je 
težak, nepristupačan jezik, učena mešavina ruskog i 
srpskog jezika. Ipak, delo je kamen temeljac narodne 
istorije, i iz njega potiču mnoga poznija istoriska dela. 
Uticaj njegov osetio se i van srpskog i jugoslovenskog 
sveta. Bugarski prvi istorik i načelnik nove bugarske 

književnosti Pajsije gjak je Rajićev, prosto i nepo- 
sredno. 

Ali od svih ovih književnika srpske Vojvodine koje 
smo pomenuli, najvažniji je, i važniji nego i jedan drugi 
jugoslovenski toga doba, Dositije Obrado vić. On je uz 
to jedna od najblagorodnijih figura novog preporogjaja 
jugoslovenskog. 

Rogjen, verovatno 1742, u Cakovu u Banatu, Dimitrije, 
kako je on nazvan na krštenju, počeo je učeći zanat. Ali 
ga želja za naukom, koju je on tada gledao svu u crkvenim 
knjigama, odve<Je u manastir Hopovo u Sremu. Tu on 
provede duže vremena, i tu se 1758 i zakalugjeri, i dobi 
ime Dositije. Jačim duhovima manastirski život obično 
ne godi, i kajanje radi kalugjerenja dolazi čim se dogje 
do pravog poznavanja stvari. Kajanje je došlo i kod 
Dositija, tim pre što njegova prva i glavna želja ne bejaše 
posvetiti se crkvi nego nauci, čim stupi u nešto zrelije 
godine (1760), Dositije baci mantiju o krušku i jumu u 
svet, potpuno razočaran u svojoj nekadašnjoj ljubavi prema 
kalugjerskom staležu. Izbegavši iz manastira, Dositije 
progje mnoge zemlje učiteljujući i- poučavajući privatno 
decu. Najpre progje zemlje naše : sem Banata i Srema, 
još i Hrvatsku, Slavoniju, Dalmaciju i Crnu Goru ; zatim 
druge balkanske : Grčku i Evropsku Tursku uopšte ; 
najzad i druge istočne zemlje, kao jedan deo Male Azije, 
Smimu na primer. U tim zemljama, u kojima se bavio 
desetak godina (do 1771), on nauči dosta jezika: grčki, 
latinski i talijanski. On se u isto doba obrazova u moral- 
nim i filosofskim naukama kakve tada megju Grcima 
cvetahu. Posle, sve u želji za daljim učenjem i sve dalje 
učiteljujući, Dositije progje i poznade i zapadne zemlje. 

Proputova Austriju, Nemačku, Francusku, Englesku, Rusiju 
i u njima se zadrža oko trideset godina. On nauči nemaČki, 
francuski, ruski i engleski jezik i poznade što bese najbolje 
u tim književnostima. Naposletku, kad se Srbija počela 
oslobogjavati, pregje u nju (1807) i skrasi se u Beogradu. 
On provede tu ostatak svoga života, kao najuvaženiji i 
najveći književni radnik srpski toga doba, kao patriarh 
tadašnje malene srpske presvete i kulture, kao Volter u 
Femeju od prilike. Tu i umre 1811. 

Njegov život, prema tome, život je jednog od onih 
lepih i dobrih duhova koji iz ničega počiju i daleko dote- 
raju. Kao Franklin, s kim ima više sličnih crta, Dositije 
je onaj samostalni čovek koji je neobičnom revnošću i 
ličnim trudom od prostog banatskog šegrta postao evropski 
obrazovan čovek i odličan književnik. To je čovek od dara 
i volje koji je došao na visinu tadašnje književne kulture, 
uživeo se u lepu i trezvenu moralnu filosofiju 18 veka, 
prisvojio sebi sve kulturne misli i osobine koje je taj 
prosvećeni vek dao i cenio. To je pisac od onih koji se 
retko nalaze na početku jedne književnosti. 

Prirodno je da će takav čovek, kad uzme da piše, pisati 
samo za to da svoje nove, lepe, kulturne misli raširi. 
Kako je on u isto doba dobro poznavao svoj narod, pri- 
rodno je da će on te misli širiti samo u koliko je to 
narodu potrebno. On će od njih birati samo najpreče i 
najvažnije. 

Tako je Dositije i radio. On je počeo rano pisati, 
još u mladim godinama. On je tada još vrlo malo znao 
i ćelu nauku gledao samo u popularnim praktično-moral- 
nira spisima novogrčkim i talijanskim. Tako su i njegova 
prva delca (**Ižica," "Venac od alfavita," " Hristoitija ") 

samo prevod ili imitacija takvih tugjih spisa, Docnije, 
pošto se već dugo bavio u zapadnim zemljama, on je, u 
zrelijoj periodi svoga života, pisao svoja glavna i najbolja 
dela. 

Napisao je najpre svoje prvo glavno delo "Život i 
prikljucenija " (I deo 1783, II deo 1788). U njemu je, 
prostim razumljivim jezikom, stilom punim prirodnosti 
i živosti, ispričao i zgodnim refleksijama popratio svoj 
interesantni i ugledni život, od rogjenja do od prilike 
četrdeset treće godine svoje. Delo je puno jake težnje 
za prosvećivanjem i ljubavi prema nauci. Ono je i puno 
žestokih protesta protiv kalugjerskog neznanja i besposli- 
čenja, koje je Dositije lično osetio i pri kojem se razočarao 
u jednoj od svojih ranih i najlepših iluzija. Dositije je 
zatim napisao "Savete zdravog razuma" (1784). Pet 
članaka koji sastavljaju ovu knjigu i koji su u ostalom 
bez veze megju sobom, jesu pet moralnih i polemičnih 
eseja, s puno prosvetiteljskih misli, u stilu vrlo živom, 
slikovitom i nešto familiamom. Uz " Savete " ide i jedno 
ranije pismo njegovo pisano jednom Srbinu iz Trsta ; ono 
je po obliku poziv na pretplatu, a po sadržini književni 
i kulturni program za naš narod. Dositije je posle napi- 
sao — ^bolje reći preveo i preradio — jednu zbirku " Basana" 
(1788). Basne su iz Ezopa, Lesinga, Lafontena. Ali one 
imaju duge komentare za sobom, koji su upravo moralni 
člančići, pisani vrlo živo i zanimljivo. Izradio je još 
"Sobranije" (dve sveske: prva 1793, druga je posmrtna) 
To je vrlo zanimljiva i bogata zbirka kraćih sastava. Tu 
su najpre moralni, filosofski i praktični ogledi o patriotizmu, 
o ljubavi k naukama, o prirodi čovekovoj, o laži, o čitanju 
itd. Oni su u rodu onih u Adisonovu " Spektatoru," koji 

je Dositiju bio jedna od najmilijih lektira. Tu su, zatim, 
moralne novele, većinom prevedene, iz Marmontela ili 
koga drugog tada omiljenog pisca. Tu su i novele šaljive, 
kao jedna iz Gocija. Ili su to priče istočne, priče iz 
dalekog istočnog sveta, pune alegorije i lepe moralne ili 
filosofske tendencije, kakve su tada jako bile u modi, kao 
jedna iz Adisona. Ili su, naposletku, i komedije, kao 
Jedna Lesingova. Dositije je još izradio jednu " Etiku " 
(1803), po jednom talijanskom piscu. U njoj je izložio 
glavna, elementarna načela ove nauke. Ali ni to nije 
učinio suvopamo i pedantno, nego često u tonu kozerije, 
prijatne i anegdotične. 

Sa ovim svojim delima Dositije je učinio prelom u 
našoj književnosti. On popravlja jezik. On unosi moderne 
ideje. On menja čitalačku publiku. On neposredno i 
jako utiče na tu publiku. On budi na rad, na mišljenje, 
na nove potrebe, i tamo gde je bio zastoj i zaostalost on 
najavljuje nov život. On menja iz osnova sve. Niko 
pre njega nije tako pisao ni radio. On je u potpunom 
smislu vesnik novoga vremena i tvorac njegov. On zato 
i ima uticaja, i ne samo kod nas nego i kod susednih 
naroda, kod Bugara i Rumuna koji su više njegovih stvari 
preveli. 

Ali on za naš narod ima jednu naročitu važnost. On 
proklamuje naše narodno jedinstvo. To čini potpuno, 
najšire, kao niko do njega. To je i prirodno. On je lično 
obišao tolike naše zemlje, poznao svet tamo i način života, 
stekao svuda prijatelje, saživeo se sa svima deloviraa našeg 
naroda. Svi su književnici do njega manje više lokalni, 
on je jedini universalni, opšti, za ceo naš narod. On je 
lično osetio koliko je taj narod jedan narod. "Ja sam 

različne nacije želio i iskao poznati, a naročito našu slaveno 
serpsku" — kaže on na jednom mestu (Basne, No. 160). 
"U Serbiji, u Bosni, u Slavoniji, u Dalmaciji, Ercegovini, — 
kaže da\je — svuda je u seljani ovi kraljevstva karakter 
voopšte jednak, kao da su, kako i jesu, jedna familija" 
Ili, na drugom mestu (Pismo Srbinu iz Trsta) : ** Ko ne 
zna da žitelji crnogorski, dalmatinski, hercege vski, bosanski, 
servijski, horvatski, slavonijski, sremski, bački i banatski 
jednim istim jezikom govore V Primora bismo mogli i 
više navesti. Dovoljno je i ovo da se vidi da je Dositije 
pravilno video da je naš narod u. ćelom opsegu jedan 
narod, jedan po krvi i jeziku. Verske razlike ne znače 
ništa kod Dositija. "Bošnjak i Ercegovac Turčin — kaže 
on u produženju gornjega — on se Turčin po zakonu (tj. po 
veri) zove, a po rodu i jeziku, kako su god bili njegovi 
čukundedovi, tako će biti i njegovi poslednji unuci." 
Dositije glasno proklamuje narodno jedinstvo uprkos 
verskoj deobi. On, prema tome, proklamuje to jedinstvo 
u punoj meri, sasvim, pravilno, onako kako mi i danas 
shvatamo. Mi smo ranije videli kako se misao našeg 
narodnog jedinstva ragjala : evo sad, sa Dositijem naro- 
čito, ona nalazi svoju potpunu formulu. 

Uz Dositija i iza njega valja pomenuti još dva tri 
pisca. Ne mislimo tu toliko na Grigorija Trlajića (1766 — 
1810), koji je sušta protivnost Dositiju — učen kao i ovaj, 
ali ne ume da piše kao ovaj, i ostaje van uticaja na 
narod — nego na tri učenika Dositijeva. Jovan Muškati- 
rović (1743 — 1809) je u svoja dva polemična kraća spisa 
razvio Dositijeve misli protiv praznika i postova, kao što 
je u svojim "Pričama" (1787) dao prvu zbirku poslovica. 
Manojlo Janković (1758 — 1792) prevodio je komedije^ 

p. 6 

Goldonija, Engela i drugih, sa naročitim namerama pro- 
svećivanja i vaspi tanja našeg naroda, za šta su i Dositiju 
komedije izgledale vrlo dobro sredstvo. Pavle Solarić 
(1781 — 1821), učen je i stručan pisac, možda s više 
stručnog znanja nego njegov učitelj Dositije, ali nije ni 
iz daleka tako živ i zanimljiv kao ovaj. Pisao je ili pre- 
vodio ifioralno-filosofska dela, spise o jeziku, istoriske spise, 
i uz to " Zemljopis," najvažnije njegovo delo. 



2. Prva polovina 19 veka 
(a) Reforma jezika i pravopisa 

Prva polovina 19 veka bila je u glavnom posvećena 
velikoj reformi jezika i pravopisa. 

U ranijim glavama mi smo izložili kako su u 18 veku 
pojedine književne pokrajine počele dolaziti u jaču uza- 
jamnu vezu, a te veze bile su prvi osnov da se dogje do 
zajedničke književnosti. Ali zajednička književnost pret- 
postavlja i zajednički jezik, a toga jezika nije bilo. Pokra- 
jine su u glavnom produžile da pišu onim jezikom kojim 
su pisale ranije ; — tako je npr. bilo u Dubrovniku. Ili su 
knjige pisane u provincialnom narečju u kom su od jedan- 
put nikle ; — takva je bila književnost u Hrvatskoj, ili slična 
u Slovenačkoj. Ili su se, usled raznih nezgoda i uticaja, 
pisci zbunili pa nisu znali kako će, nego pisali nekim mešo- 
vitim, neprirodnim i skovanim književnim narečjem ; — tako 
je bilo u ćirilovskoj književnosti južne Ugarske i Srbije. 
Jedinstva u jeziku nije bilo. A nije bilo uvek ni dobrog i 
čistog književnog jezika. 

Trebalo ga je naći. Jedini pravi književni jezik bio bi 

onaj kojim narod govori i kojim su pisane narodne pesme. 
To je u isto doba i jezik većine, ako ne i sviju pokrajina. 
Taj je jezik trebalo uneti u književnost. Kako ? Pristan- 
kom i odlukom književnika iz svake pokrajine da svi zajed- 
nički pišu narodnim jezikom ? To nije bilo mogućno, i 
veliki istoriski procesi ne stvaraju se tako. Stvar je tekla 
sasvim drukčije. Jedna pokrajina je počela reformisati svoj 
književni jezik, sama za sebe, iz svojih unutrašnjih potreba. 
Kad je ona izvršila tu reformu, druga pokrajina ju je usvo- 
jila. Ostale takogje, u koliko su imale ili mogle da je 
usvoje. Tako je postao zajednički književni jezik. Zanim- 
ljivo je da su tri ugledna književnika, i koji su svaki pred- 
stavljali po jedno pleme našeg naroda, — izveli tu reformu. 
To su Kopitar, Vuk i Gaj — " Slovenac, Srb, Hrvat," kako 
pesma kaže. 

Bliže objašnjena, reforma jezika — a s njom i reforma 
pravopisa — ovako je tekla. 

Poreklo reforme je u južnoj Ugarskoj, u književnoj 
radnji pravoslavnih Srba, onih istih koje smo u ranijoj glavi 
pregledali. Mi smo tamo rekli šta su oni pisali ; ovde ćemo 
samo uopšte da vidimo jezik kojim su pisali. Stari knji- 
ževni jezik, onaj kojim su pisani rukopisi što su ih naši 
kalugjeri doneli iz Srbije prilikom seobe u južnu Ugar- 
sku — bio je suviše zastareo za novi čitalački svet. Govor- 
nim jezikom književnici nisu umeli a nisu ni hteli pisati. 
Gramatike nije bilo, ni rečnika, ni drugih potrebnih spisa. 

U to se desi i druga zabuna. Narod mlad i ne vest, nije 
odmah imao čistu svest o svojoj narodnoj individualnosti, i 
nije je — u koliko ju je imao — mogao odmah na prvom ko- 
raku sačuvati. Bačen megju' narode druge vere, — katolike 
i protestante, — on se pobojao da ne izgubi svoju pravoslavnu 

6—2 

veru, koja mu je značila narodnost. Zato se naslonio na 
Ruse, od kojih mu ta opasnost nije pretila. On je već i inače 
pisao ćirilicom, kao i Rusi. Kad je Petar Veliki izveo re- 
formu ćirilice, i od crkvene ćirilice načinio gragjansku, naš 
narod je usvojio ovu poslednju. Tako su pisali Orfelin, 
Dositije i mnogi drugi. Docnije, malo po m.alo, narod se 
predao jače uticaju ruske književnosti. 

Prilike za širenje toga uticaja bile su, naročito u prvo 
vreme, povoljne. Naš narod je odmah došao u neposredni 
dodir sa Rusima. .Prva presveta njegova bila je ruska pres- 
veta ; ne govorimo o crkvi, nego mislimo na školu. U pres- 
tonici južne Ugarske, u Karlovcima osnovana je čisto ruska 
škola već 1726 i trajala je do 1738. Učitelji su bili Rusi, 
i knjige ruske. Prvi naraštaj srpskih učitelja bio je vaspi- 
tan u toj školi. Taj je naraštaj predao svoje vaspitanje doc- 
nijim naraštajima. Tako je srpski jezik gubio svoju čistotu 
još odmah s početka. On već nije bio pravi srpski. Dobi- 
jao je sve više ruske primese i slovenske uopšte. Postajao 
je rusko-srpski, slaveno-srpski, pola slovenski pola srpski, 
čudna i neprirodna mešavina. Književnicima je bilo teško 
naći se u njemu, i svaki je pisao po svom ukusu. Nisu bila 
ni dvojica koji su se sasvim podudarali. "Sto ne znaš srpski, 
metni slovenski ; što ne znaš slovenski, metni srpski. A što 
ne znaš ni srpski ni slovenski, metni kako ti drago." Tako 
Vuk opisuje stanje tadašnjeg književnog jezika, a tako je 
u stvari i bilo. 

To ne znači da su svi književnici pisali jezikom koji 
narod nije razume vao. Bilo je i obratnih, vrlo svetlih pri- 
mera. Dositije je pisao mnogo bolje nego ostali, i najbliže 
narodnom jeziku. Ali Trlajić i Rajić pisali su skoro nera- 
zumljivo. A posle trebalo je pisati bolje nego i sam Dositije. 

Naravno, trebalo je znati kako. Niko nije naučno znao 
jezik ; to je, megjutim, znanje bilo najpotrebnije. 

U to, zaslugom velikog slaviste Josifa Dobro vskog, ragja 
se slovenska filologija kao nauka. Kao ranije klasični jezici, 
tako se krajem 18 veka i slovenski jezici počinju naučno 
izučavati. Obrati se veća pažnja na njih, na njihove stare 
spomenike i na živi govorni jezik. 

Jedan Slovenac obrati odmah pažnju na jugoslovenska 
narečja. To je Jernej Kopitar (1780 — 1844). On 
napisa 1808 prvu naučnu slovenačku gramatiku. On tu 
pokaza osobine govornog nareČja Slovenaca. On je bio 
osobiti ljubitelj čistih narodnih govornih jezika. On je 
voleo da se ti govorni jezici uvedu u književnost. Jednim 
slučajem, on se zainteresova za srpski govorni jezik, i od tog 
doba težaše da se taj jezik uzme za književni jezik srpski. 
To je bilo kad je 1813 godine pročitao prvi put jedan spis 
na prostom srpskom jeziku, kako ga je napisao Vuk Kara- 
džić. Kopitar je dao Vuku svoju ideju. On mu je bio učitelj 
i vogja. Da njega nije bilo, Vuk ne bi mogao lako izvesti 
reformu. Kopitar je prvi začetnik te reforme i stalni 
pomagač Vukov. Vuk je, naravno, sve ostalo. On je geni- 
alni reformator srpskog jezika i pravopisa. On je izvršio, — 
kako ćemo odmah videti — jednu od najvećih i najzname- 
nitijih promena koje se mogu u književnosti izvesti. On je 
i ogromno mnogo doprineo da se izvede narodno jedinstvo 
u našem plemenu. On ima i drugih neocenjivih zasluga. 

Rogjen 1787 u Tršiću u ^rbiji, koja je tada bila 
pod Turcima i nije imala skoro nikakvih škola. Vuk 
Karadžić je u svom detinjstvu i mladosti vrlo malo i 
vrlo nepravilno učio. Citati i pisati naučio je u Srbiji. Pri 
pisanju se služio tada mesto pera trskom, mesto mastila 

razmućenim barutom, mesto hartije za pisanje hartijom u 
koju su fišeci uvijani. Početkom srpskog ustanka (1804 — 
1813), pregje za malo u Srem i Hrvatsku, gde učaše pri- 
vatno nemački i latinski. Neku vrstu gimnazije i više škole 
započe 1808, pohodeći kratko vreme takozvanu '* Veliku 
Školu " tada bas osnovanu u Beogradu. 

S takvim školovanjem ne postaje se književnik ; u tak- 
vim prilikama ne ragjaju se ni želje za književničkom kari- 
erom, i Vuk bi u Srbiji imao jamačno prostu vojničko- 
činovničku karieru kao i njegovi drugovi, da mu nije bilo 
Kopitarova poznanstva. Prešavši 1813 godine, po propasti 
Srbije, u Austriju, u Beč specialno, Vuk slučajno učini poz- 
nanstvo s Kopitarom, koji se u Beču nalazio sa službom, i 
ovaj navede Vuka na misao da narodni srpski govor uvede 
u književnost. 

Misao je bila suviše smela, naročito kad je uzeo da je 
ostvaruje čovek bez škole, bez znanja, bez kulture kakav je 
bio Vuk. Ipak ovaj "neškolovani ali od prirode najasni- 
jom pameću tako izdašno odareni " čovek, uspe ogromnim 
trudom i pravom seljačkom postojanošću da priskrbi sebi 
potrebna znanja, da se spremi za tako značajnu i tešku 
književnu ulogu kakvu je na se uzeo. Uloga se ta poka- 
zala još teža no što je Vuk zamišljao, jer je Vukov reforma- 
torski rad naišao na mnogo protivnika. S toga je Vuk od 
početka svoga pisanja (1814) pa sve do svoje smrti (1864) 
preživeo jednu dugu, pedesetogodišnju a vrlo mučnu, ospo- 
renu i punu borbe književničku karieru, koja naposletku 
bi krunisana uspehom kakav se retko pamti u književnim 
istorijama. 

Za dugo to vreme Vuk je napisao dosta dela, i od razne 
ruke. Počeo je s jezikom. Najpre napisa gramatiku. Prvo 

napisa jednu 1814, skromnu, prostu, neveštu, gdegde ne- 
tačnu, ali u kojoj su bili prvi put pokazani oblici pravog 
narodnog govora. Zatim napisa drugu 1818, potpuniju, 
bolju, tačniju, koja je nekoliko godina docnije bila preve- 
dena na nemački i tad joj opširan i pohvalan predgovor 
napisao " niko manji nego Jakov Grim." Treću nije pisao, 
i ako je sada sve veću i težu gragju za nju kupio, nego je 
samo jedan njen deo izradio 1828, nešto iz nauke o osno- 
vama. Posle sastavi rečnik. Prvi je njegov rečnik izašao 
1818, sa preko dvadeset hiljada reci, s mnogim primerima, 
često sa enciklopedijskim materialom naročito kod folk- 
lornih termina. Drugo je izdanje rečnika izašlo 1852, još 
veće, još potpunije u svakom pogledu, i koje i danas još 
predstavlja jedan od najboljih naših rečnika. Naposletku, 
Vuk napisa jednu masu gramatičkih spisa : o dialektima 
srpskog jezika, o razlici srpskog i staroslovenskog jezika, o 
bugarskom jeziku. On napisa i više kritika na jezik poje- 
dinih knjiga, kao i više polemičnih spisa, kojima je jezik 
bio glavno. Svi su ovi spisi, — gramatike, rečnici i os- 
talo — dali pouzdanu podlogu za reformu jezika. Oni su 
pružili sve što treba da se izvojuje pobeda narodnom jeziku. 
Uz reformu jezika nastupila je i reforma pravopisa. Ona 
je bila takogje vrlo potrebna, toliko isto koliko i reforma 
jezika. Vuk je, u pomenutim kao i u svima drugim spisima, 
stvorio čist fonetički pravopis, jedan od najdoslednijih i 
najsavršenijih pravopisa uopšte. 

Ali Vuk se ne zaustavi samo na tome. On ode i dalje 
nego što je reforma jezika i pravopisa zahtevala. On nego- 
vaše i književnu kritiku, i ova od njega datira (1817); 
negovaše je vrlo dobro, i ako vrlo malo. On negovaše i 
istoriju domaću, suvremenu, koju dobro znagjaše. Njegova 

istoriska dela : — " Prva godina srpskog vojevanja na daije " 
(1828), " Druga godina srpskog vojevanja na daije " (1834), 
biografije pojedinih važnijih ličnosti iz vremena ustanka 
(1828, 1829, 1860), " Praviteljstvujušči Sovjet serpski" 
(1860), i druga, — ^jesu ne samo istoriski dokumenti prvog 
reda nego i uzori plastičnog opisivanja i lepe proze. On 
negovaše i etnografiju i folklor, opisujući narodne običaje, 
verovanja, život, stvari koje on do sitnica poznavaše. Ra- 
dovi njegovi ove vrste najpre su beleške o običajima u 
" Rječniku," — zatim : " Kovčežić " (1849) — posle, posmrtni, 
"Život i običaji srpskog naroda" (1867), — ^najzad jedna 
knjiga na nemačkom " Crna Gora i Crnogorci " (1837). On 
negovaše i provodnu književnost. Tražeći da prevede naj- 
popularniju knjigu na prost narodni jezik da bi tim putem 
što bolje izvojevao večito osporavanu pobedu ovome, on se 
zaustavi na "Novom Zavetu" koji prevede magistralno 
(1847). 

Ali najvažniji Vukov rad bio je rad na skupljanju 
narodnih pesama, pripovedaka, poslovica, zagonetaka. 
Pesme je izdavao tri puta, i svaki' put sve bolje i opširnije. 
Najpre je 1814 i 1815 izdao dve male sveske pesama. 
Zatim je od 1823 do 1833 izdao četiri velike knjige. 
Najzad je od 1841 do 1866 (delimično posmrtno izdanje) 
izdao šest velikih knjiga, koje predstavljaju veliki zbornik 
naših najlepših narodnih pesama. Pripovetke je izdavao 
manje. Najpre je to učinio 1821, u jednoj malenoj, više 
oglednoj sveščići. Zatim je 1853 izdao dosta potpunu, 
oveću i lepu zbirku. Poslovice je izdao 1836, takogje u 
ovećoj zbirci. Zagonetke je izdavao 1821, i, nešto docnije 
u svojim rečnicima. Vuku je to izdavanje narodnog blaga 
bilo u vezi sa reformom jezika. Narodna poezija imala je 

da bude samo obrazac jezika, potvrda lepote narodnog 
govora, dokaz za Vukovu teoriju o književnom je^ku. 
Ali je to izdavanje; kao i ceo Vukov rad, imalo mnogo 
većeg značaja no što se s početka moglo misliti. 

Vukov rad, naime, ima ovaj značaj. Pre svega, sa 
Vukom je i Srbija ušla u književnost koja je početa u 
Vojvodini i dotle se samo u ovoj nego vala. Posle, Vuk 
je stvorio jedan zajednički književni jezik za ćelu masu 
srpskog i hrvatskog naroda. Taj je jezik čist, prirodan, 
narodni, a dotle je bio jezik nečist, pomešan, polusrpsKi, 
poluslovenski, i koji nije odgovarao govoru ni jednog kraja 
srpskih zemalja. Naposletku, Vuk je posredno uneo i 
pravi nacionalni duh u književnost. On je stvorio podlogu 
za narodnu književnost. On je izneo pred srpske pesnike 
nove motive, novu metriku, jedan nov dotle sakriven izvor 
za pesničku inspiraciju. On je dao pravo nacionalno obe- 
ležje našoj književnosti. 

Kad je reforma bila izvedena jedanput megju Srbima, 
ona je odmah primljena od strane Hrvata. Videli smo da 
je u Hrvatskoj tada bila jedna malena provincialna knji- 
ževnost pisana domaćim kajkavskim narečjem. I ako je 
ona imala nove praktične ciljeve, ona je ipak samo života- 
rila. Bila je suviše uska i oskudna, i nije imala daha ni 
poleta. Naročito, nije imala budućnosti sa svojim pro- 
vincialnim narečjem. Za ta se ona pod neposrednim uti- 
cajem velike srpske reforme, odmah i sama reformisala. 
U Zagrebu koji je duhovno središte Hrvata, izvršio je, 
uz pripomoć jedne lepe književne plejade, tu reformu 
Ljudevit Gaj. 

Rogjen u Krapini 1809, Gaj izuči osnovne i srednje 
škole u rodnom mestu, Varaždinu i Karlovcu. Više škole 

učaše u Beču, Gracu i Pešti. Već u ovom poslednjem 
mestu, on poče svoje misli o reformi jezika. To učini pod 
uticajem žarkog panrfavista Jana Kolara, tada pastora 
slovačke opštine u Pešti, koji bejaše vrlo oduševljen 
srpskim jezikom i tražaše da ga svi južni Sloveni usvoje. 
Ali to on naročito učini upoznavši se sa srpskim narodnim 
pesmama i Vukovim radom uopšte. 

Gaj je još bio gjak kad je 1830 napisao "Kratku 
osnovu horvatsko-slavenskoga pravopisanja," u kojoj već 
tražaše jedinstvo pravopisa. Docnije, po završenim ško- 
lama, 1834, on poče izdavati ** Horvatsko-slavonsko-dalma- 
tinske novine," sa književnim dodatkom "Danicom hor- 
vatskom, slavonskom i dalmatinskom." Ubrzo, 1836, on 
promeni ime i karakter svojih novina i književnog dodatka. 
One postaše " Narodne ilirske novine," a dodatak " Danica 
ilirska." Tu Gaj promeni svoj jezik. Umesto lokalnog 
kajkavskog narečja, on uvede narečje štokavsko. On tu 
uze kao književni jezik hrvatski onaj isti koji je Vuk uzeo 
i uveo kao književni jezik srpski. On reformisa i pravopis, 
i zavede u latinici fonetičan pi*avopis, sličan Vukovu. 
On poče u isto doba buditi nacionalnu svest Hrvata. On 
stvori naročiti kulturni i narodnosni pokret megju njima — 
ilirizam. Taj pokret imagjaše svog moćnog odjeka i u 
političkom životu Hrvatske. To je i učinilo da vlada 
zabrani ime ilirsko, i nastojaše jda se pokret ugasi. To je 
bilo 1843. Gaj se tada povuče u privatan život i življaše 
zaboravljen sve do smrti, 1872. 

Ovim lepim umnim pokretom, koji je Gaj sa svojim 
drugovima izveo, hrvatska književnost je ušla u mnogo 
šire kolo i ujedinila se sa srpskom književnošću. Njime je 
konačno izvršeno narodno jedinstvo Srba i Hrvata. 

Pokret ovaj imao je svoj odjek i megju Slovencima. 
Jedan pd njihovih najboJjih pisaca, Stanko Vraz, pristade 
uz Gajevu reformu, i usvoji srpsko-hrvatski jezik kao 
slovenački književni jezik. Ali ostali slovenacki pisci ne 
pogjoše za njim. Oni ostadoše pri svom lokalnom narečju 
kao svom književnom jeziku. 

Ipak, velika reforma ne prestajaše da ih zanima. Ako 
ne po jeziku, ona ih zanimaše po pravopisu. Više je 
pravopisnih reforama bilo tada predlagano i izvogjeno po 
Slovenačkoj. Petar Dajnko (1787 — 1873) predložio je 
1824 izvestan sistem pravopisa — tzv. "dajnčicu.' Franja 
Metelko (1789 — 1860) stvorio je 1825 drugi pravopis— 
" metelčicu." Ti šu sistemi bili prolazni. Tek kad je Gaj 
usvojio fonetičan pravopis sličan Vukovu, mogli su i Slo- 
venci konačno izvesti reformu pravopisa. 

Tako je tu reformu izveo jedan od najvažnijih i najup- 
livnijih slovenackih pisaca Janez Blaj vajs (1808 — 1881). 
Slično Gaju, i on je osnovao novine, — "Novice," kako ih 
on naziva. On je to učinio 1843, onda kad je Gaj 
prestao. Svoje novine on je izdavao za narod, u najširem 
smislu. S toga je njihov program ne samo usko književni, 
nego i program zemljoradnički, u isto doba, — najširi, i 
najraznovrsniji program. Sve što se odnosilo na narodni 
život nalazilo je mesta u tom listu. List je bio vrlo 
popularan, i imao najbolje tadašnje saradnike. To je bio 
centralni organ slovenačke književne radnje. Trajao je 
do 1858. Jeziku i pravopisu posvetio je Blajvajs u tom 
listu veliku pažnju. On je često uzimao srpsko-hrvatske 
reci u svoj književni jezik, i hteo da približi slovenačko 
narečje jeziku Vukovu i Gajevu. On je potpuno usvojio 
Gajev pravopis, i od 1846 stalno ga uveo u svoj list. Time 

je on vrlo mnogo učinio za zbliženje slovenacke lokalne 
književnosti b opštom srpsko-hrvatskom. Jedinstvo jezika 
nije se moglo izvesti, ali sve što se moglo učiniti — pravopis, 
što veća zajednica reci — da se zbliže Slovenci sa Srbohrva- 
tima, Blajvajs je učinio. On je time mnogo doprineo da se 
i slovenačkoj posebnoj- književnosti da onaj isti nacionalni 
i jugoslovenski karakter, koji je nešto ranije bio dat knji- 
. ževnosti srpskohrvatskoj . 

Tako je reforma jezika i pravopisa izvela u glavnom 
narodno jedinstvo Srba, Hrvata i Slovenaca i dala najpouz- 
daniju osnovu za razvijanje jedne zajedničke jugoslovenske 
književnosti. 

(6) Književna radnja 

Reforma jezika i pravopisa bila je vrlo važno delo. Po 
toj važnosti, kao i po načinu na koji je reforma vogjena, svi 
književnici prve polovine 19 veka uzeli su učešča u njoj. 
Oni su svi bili za nju ili protiv nje, i delili su se tako u 
grupe. Oni su bili za Vuka ili za " Slavenosrbe," za Gaja 
ili za stari " horvatski " jezik za Vraza ili za Blajvajsa. Ali 
književnost ovoga perioda nije potonula sva u polemiku oko 
te reforme. Noseći obeležje njeno, ona se ipak samostalno 
razvijala, prema svojim opštim potrebama. Književni rodovi 
su išli svojim putem. Napredak uopšte bio je vrlo veliki. 

Prilike su bile povoljne za takav napredak. Srbija se 
bila oslobodila, i stala se odmah uregjivati kao modema 
država. Njen udeo u književnosti postaje lavovski, s radom 
Vukovim. Crna Gora takogje se počela uregjivati. Njen 
gospodar, vladika Rade, inače P. P. Njegoš, uvodi korenite 
reforme. Sam odmah ulazi u književnost i postaje najveći 

srpski pesnik, kao što ćemo videti. Bosna i Hercegovina 
takogje postaju književno aktivne. U Hrvatskoj Gajeva 
reforma izaziva narodnosni i politički pokret. U slovenačkim 
zemljama dešava se što se davno nije desilo. Ugovorom 
požunskim (1805) i šenbrunskim (1809) Napoleon dobija 
Kranjsku, Korušku, Goricu-Gradišku, pored Dalmacije. Istre 
i delova Hrvatske. On ih sastavi ujedno, pod jednu upravu, 
kao " ilirske provincije." On uvede narodni jezik u škole i 
upravu, gde je dotle krajnja germanizacija svim sredstvima 
uništavala slovenački jezik. Za kratko vreme dok vladaše 
(do 1815), nov polet se oseti megju Slovencima. Uopšte, 
u svim jugoslovenskim pokrajinama počinje nov život, 
mnogo povoljniji za narodnu književnost. 

Poezija se jako razvila. To važi za lirsku i za epsku. 
Ima dosta pesnika koji je neguju. 

U ćirilovskoj književnosti najvažniji su sledeći. 
Vladika Lukian Mušicki (17 J7 — 1837) jedan je od naj- 
bolje književno obrazovanih ljudi svoga vremena. S toga 
je bio vrlo koristan kulturni radnik. Kao pesnik bio je vrlo 
cenjen u svoje vreme i vrlo slavljen. On piše ode ; četiri 
sveske oda predstavljaju njegovu poeziju. U njima slavi 
veru, ime, jezik srpski. Piše ih povodom važnijih kulturnih 
dogagjaja u Srpstvu, ili u spomen uglednim ličnostima. 
Kopira Horacija i Klopštoka, i piše u klasičnom stihu. Ide 
za uzvišenijim mislima. Ali nema mnogo poezije ; suv je, 
hladan, didaktičan. — Takogje jako slavljen u svoje vreme 
bio je i Sima Milutinovič (1791 — 1847). Njegovo glavno 
delo je epski spev " Srbijanka " (1827). Predmet speva je 
ustanak srpski pod Karagjorgjem i Milošom. Ali spev nema 
umetničke celine. U njemu nema jake unutrašnje veze 
megju predmetima koji su opevani. On u stvari predstavlja 

niz zasebnih momenata iz ratne, diplomatske i kulturne 
istorije Karagjorgjeva ustanka. On je pre le topiš nego 
epopeja. Karakteri nisu razvijeni, nema jakih opisa, ni dik- 
cija nije poetična. S malim izuzetkom, dikcija je vrlo hladna, 
suhoparna, prozna. Uz to, ona je nejasna, tamna, mutna. 
Katkad ima u sebi čudne skokove, besmislice, ludosti, 
čudan je naročito jezik. U njemu su skovane reci i nera- 
zumljive konstrukcije, a bez potrebe. Druga važnija dela 
Milutinovićeva jesu : " Dika crnogorska,'* drama iz istorije 
Crne Gore ; " Obilić," tragedija ; " Istorija Srbije," koja 
obuhvata samo 1813 — 1815; "Istorija Crne Gore," od 
početka do novijeg vremena ; kraći spevovi i pesme. — Jovan 
Hadžić (1799 — 1869) više se pročuo svojim suparništvom 
prema Vuku i njegovoj reformi nego svojom poezijom. U 
poeziji je bio, u ostalom, omiljen gjak Mušickoga i vema 
pristalica klasičarske škole. 

Ali su od svih ovih pesnika odmakla daleko dvojica, koji 
su učinili prelom u razvitku naše poezije. Prvi je Branko 
Radičević. 

Rogjen 1824 u Brodu u Slavoniji, Branko učaše osnovnu 
i srednju školu u. Zemunu, Karlovcima i Temišvaru, a zatim 
prava i medicinu u Beču. U Beču je tada bio Vuk, i naš 
mladi studenat medicine, — koji će ubrzo umreti (1853) od 
suhe bolesti, — pod upustvom i zakriljem ovog starog 
patriarha naše književnosti, odmah nauči i zavoli poeziju 
naših narodnih pesama, njihove motive, metriku, duh. On 
poče u tom duhu i sam pevati. To je za onda bila čitava 
revolucija, za ono vreme klasičarskog podražavanja, nena- 
rodnih motiva i metrike. Time je Branko odista prokrčio 
nov put srpskoj poeziji, doveo je na nacionalno zemljište. 

Branko je bio mlad talenat, lak, mio, s nevero vatnom 

živošću i lakoćom, s puno osećanja vedrih, veselih, vrago- 
lastih, kakve imaju mladi gjaci. Cesto on ima laku setu 
jednog zaljubljenog srca. Katkad, ma da regje. ima dubinu 
osećaja koju je mogla izmamiti tragična sudbina njegova, 
što je vrlo rano salomila njegov lepi život. Branko je pisao 
pored lirskih pesama, još i pamflete u stihovima, srčane i 
duhovite. Takav je njegov "Put" u kojem je ismejao 
Vukove protivnike i tadašnje bezbrojne nadripesnike. Pisao 
je i poveće epske pesme: — "Gojko," "Hajdukov Grob," 
"Stojan," "Utopljenica" itd. — u kojima je bio slabiji. 

Drugi pesnik je veći od Branka, mnogo veći, najveći 
srpski pesnik ; to je Petar Petrović Njegoš. 

Rogjen 1813 na Njegušima u Crnoj Gori, on izuči neka 
osnovna znanja u Boki Kotorskoj, zatim neki slobodni pri- 
vatni kurs na Cetinju kod Sime Milutinovića, koji se za 
Njegoševa detinjstva na Cetinju bavio. Vrlo mlad, 1830, 
zakalugjeri se. Postade uskoro vladikom, imajući po 
tadašnjem uregjenju ove malene teokratske monarhije i 
kneževsku vlast u svojim rukama. Kao takav, kao knez- 
vladika, on prožive dosta, ponajviše u čitanju i razmišljanju, 
u cetinjskoj osami, koju s vremena na vreme prekidaše 
dužim putovanjima po Rusiji, Austriji, Italiji. Svoj knji- 
ževni rad počeo je vrlo skromno, pišući kratke, beznačajne 
pesmice, mahom u duhu narodne poezije, tamošnje crno- 
* gorske slabije narodne poezije. Izdao ih je u dve zbirčice 
pod naslovom " Pustinjak cetinski " i " Lijek jarosti 
turske," obe 1834. Docnije, usled sve obimnije i jače lek- 
tire koju potpomagaše postupno učenje tugjih jezika, i usled 
sve dubljeg razmišljanja o problemima moralnim i filosof- 
skim, — Njegoš poče ulaziti u veće i teže spevove. On napisa 
"Luču mikrokozma" (1845), spev filosofskih i uzvišenih 

misli, koji zasnova na jednom epizodu Miltonova ** Izgub- 
ljena raja." 

Posle, 1847, ugje u još dublja i jača dela. Napisa 
" Gorski Vijenac," koji je vrsta drame u antičkom smislu, 
kao " Persianci " Eshilovi. U njemu je opevan jedan važan 
istoriski dogagjaj iz početka 18 veka, istraga poturica u 
Crnoj Gori, oslobogjenje Crne Gore od Turaka. Sto karak- 
teriše i odlikuje ovo delo, to je najpre sastavljanje njegovo 
na podlozi narodnih pesama koje se za pomenuti dogagjaj 
vezuju. Zatim je tu široka epska zamisao, tačno i živo- 
pisno slikanje crnogorskih tipova, sa malo humora uz to, 
lokalna boja i uopšte puno nacionalno obeležje. Posle, tu 
je visok polet misli, duboka filosofija života, pesimizam i 
gorčina jednog velikog duha, snažan patriotizam jednog 
narodu istinski odanog čoveka. Najzad je tu veličanstvena 
dikcija sa divnim lirskim mestima, s bogatom kitom jakih, 
kratko kazanih stihova koji jedan za drugim nižu uzvišene 
misli u besprekomom obliku antičke sentencije. Sve što je 
osečao i video, Njegoš je uneo u to delo. Ceo svoj lični 
roman zakopao je tu. A to je roman jednog civilizovanog 
vladara nad narodom polu var varskim, jednog filosofa u 
sredini neznalica i neprosvećenih, jednog žarkog rodoljuba 
u prilikama u kojima ne može da učini svome narodu ništa 
od onoga što bi zeleo, jednog titanskog duha koji je vezan 
i sprečen u svom poletu, rečju, jednog okovanog Prometeja, 
ali Prometeja " pred čijim nogama ni jedna okeanida nije 
zaplakala." Kad gaje jedanput jedan engleski lord, očaran 
njegovim poznanstvom u Neapolju, zamolio da mu da svoju 
sliku i na njoj napiše stihove za uspomenu, Njegoš mu je 
dao sliku, ali stihove nije napisao. " U nas Srba, — rekao je 
on, — ima jedna pesma koja kaže da se more pretvori u mas- 

tilo a nebo u list knjige bijele, naši se jadi ne bi mogli ispi- 
sati." Te je jade, megjutim, narodne i svoje lične, on umet- 
nički ispisao u " Gorskom Vijencu," najboljem delu srpske 
književnosti. 

Posle "Gorskog Vijenca" i sem njega, Njegoš je na- 
pisao, pored nešto kraćih pesama, još samo '^Sćepana Malog" 
(1851), nedramatičnu dramu iz crnogorske istorije. Ostavio 
je u rukopisu " Slobodiadu," epsko delo, opet iz crnogorske 
istorije, sastavljeno još u mladim godinama, i početak pre- 
voda Omirove " Iliade " kao i " Slova o polku Igorevu." 

U književnosti pisanoj latinicom, poezija se javlja u 
novom patriotskom duhu odmah s početkom veka. Antun 
Mihanović (1796 — 1862) — ^značajna figura onog doba, i 
koji je već 1815 napisao važnu i uplivnu knjižicu "Reč 
domovini," u kojoj je branio prava hrvatskog jezika protiv 
tadašnjeg svevlasnog latinskog — važan je i kao pesnik. 
Pevao je vrlo malo, ali je njegova pesma poznata hrvatska 
himna " Lepa naša domovino." Pavle Štos (1806 — 1862) 
jedan je od prvih budilaca narodne svesti. U svojoj poz- 
natoj pesmi "Kip domovine" (1831) on čini vatreni apel 
na Hrvate i njihovo rodoljublje. Dragutin Rakovac (1813 — 
1854), jedan od prvih pomagača Gajevih, pisao je takogje 
patriotske i druge pesme. Tako i Ljudevit Vukotinović 
(1813—1893), Vjekoslav Babukić i drugi. 

Ali je najvažniji Stanko Vraz (1810 — 1851), pohrva- 
ćeni Slovenac, najoduševljeniji pristalica ilirske ideje i knji- 
ževno najspremniji megju ilirskim pesnicima. Njegovo naj- 
poznatije delo su "Gjulabije" (1840), gde su ljubavne i 
patriotske pesme. Prve su ispisane u slavu mlade i lepe 
Ljubice, Gajeve rogjake, a druge su u slavu slovenačkih ze- 
malja ili Slovenstvauopšte. Njegovi "Glasi iz dubrave žera- 

p. 7 

vinske " (1841) sadrže romance i balade. " Vijenac soneta " 
(1845) se broji "u najljepšu ljubavnu poeziju hrvatske litera- 
ture." " Gusle i tambure" (1845) sadrže pesme mahom lirske 
ali i dobar deo šaljivih i satiričnih pesama. Vraz je uopšte 
imao naročiti dar za satiru. On je bio i književni kritičar. 
On je osnivač te kritike u Hrvata. Svoje književne misli 
naročito je razvijao u svom listu " Kolu " (184«2 i dalje). — 
Petar Prerado vić (1817 — 1872), potonji general, jedan je 
od najboljih liričara naših toga doba. S početka je pevao ne- 
mački — taj jezik nije, u ostalom, ni docnije u svojoj poeziji 
zanemarivao — ali, u opštem pokretu, i on je srećom počeo 
pevati narodnim jezikom. Ispeva mnogo pesama ljubavnih, 
patriotskih, prigodnih, s puno zrelih i poetskih misli, lepih 
književnih obrta, dobre i klasične forme. Takve su sve, 
počevši od one koja čini datum u njegovu pevanju i koja 
je odista dobra — "Zora puca, biče dana" — pa do one 
starinske, sentimentalne i lepe " Miruj, miruj, srce moje." 
Ispevao ih je od svake ruke; važnije su patriotske ode 
Zrinjskom, Jelačiću, Strosmajeru, kao i venac patriot- 
skih soneta "Milim pokojnikom." Sem tih lirskih 
pesama, pisao je i epske: — "Lopudsku siroticu," lepu 
romantičnu istoriju, koja je ostala nedovršena; — "Prve 
ljude," filosofsko-religiozni spev; — "Pustinjaka"; i t. d. 
Još je pisao i drame: — "Marko Kraljević," "Vladimir i 
Kosara." — Iz Herzegovine je Fra Grgo Martić (1822 — 1905) 
epski pesnik. Čuven je naročito sa svojih " Osvetnika," 
speva u sedam pevanja u duhu i stihu narodnih pesama, u 
kojem peva noviju borbu Hercegovaca za oslobogjenje i 
njenog junaka Luku Vukalovića. 

Ali je najači i najveći od svih ovih pesnika Ivan 
Mažuranić. 

Rogjen 1814, on je još vrlo mlad, kao gjak gimnazije, 
počeo pisati pesme. Docnije kad su krenute " Novine " i 
" Danica," i kad je on završio nauke u Ugarskoj, Mažuranić 
je stao pevati više. Pesme su mu bile u duhu narodnom, 
ili u duhu klasičnom, ili u duhu starih dubrovačkih pes- 
nika, koje on dobro znagjase i visoko cenjaše. Plod te 
ljubavi prema dubrovačkoj poeziji bila je i popuna Gundu- 
lićeva "Osmana." Mi smo rekli da je "Osman" ostao 
nedovršen. Mažuranić je uzeo da popuni (1844) što je 
nedostajalo u njemu. On je to izvršio odlično. 1846 štampa 
" Smrt Smail age Cengića," svoje najbolje delo. U burnim 
vremenima 1848, Mažuranić se sav dao na politiku, kojom 
se bavio sve do 1867, kad se za izvesno vreme povukao 
iz javnog života. U godinama 1873 — 1880 bejaše ban 
Hrvatske. Umre 1890. 

" Smrt Smail age Cengića " maleni je spev, ali je pravo 
remek delo. Izvesnim osobinama, ono može stati uz 
" Gorski Vijenac." Mažuranić dostiže katkad jačinu Njego- 
ševa duha, u najboljim delovima svoga speva. U spevu je 
naslikan jedan epizod iz novije crnogorsko-hercegovačke 
borbe za oslobogjenje. To je osveta crnogorska nad jednim 
od ugnjetača narodnih, Turčinom Cengićem, 1840, u kojoj 
je uzeo vidno učešće vojvoda crnogorski Novica Cerović. 
Mažuranić je taj epizod opevao s dobrim pozna vanjiem pred- 
meta, i dao je spevu potpuno lokalnu boju. On je ceo spev 
izradio u vanredno živim i plastičnim slikama. Slike su te 
u oštrim, jasnim, krupnim i izrazitim potezima. Ima 
romantičnosti u spevu, i radi potrebnih efekata menjane su 
i bitne istoriske crte dogagjaja; tako je Novica učinjen 
Turčinom koji se docnije pokrsti. Ali je dikcija speva 
sjajna : katkad u retorskom isticanju, katkad u izrazitim 

7—2 

slikama, katkad u konciznim sentencijama. Spev ima i 
dosta dramatičnosti, i slikarskih i retorskih efekata. Stih 
i ritam su takogje vrlo privlačni. Oni su raznovrsni, lepo 
kombinovani megju sobom, i jedan odmenjuje drugi pri- 
rodno i u lepim kadencijama. 

Ako bi se činila mala paralela izmegju Mažuraniča i 
Njegoša, moglo bi se reći ovo. Njegoš je filosof pesnik, 
Mažuranić je umetnik. U prvoga je misaoni ton, ideje, jak 
duh ; u drugoga su slike, opisi, dramatični efekti. Po duhu 
i školi, Mažuranić je romantičar, Njegoš realist, ako se tako 
može reći. Njihovo slikanje Turaka može poslužiti kao 
primer toj razlici. U Mažuranića je to slikanje roman- 
tično; u Njegoša je realno. Po obimu genija i talenta, 
Njegoš ima uzvišenosti i nežnosti, i lirskog elementa uopšte, 
ali ima i izvrsnog humora i šale; Mažuranić nema ovo 
drugo. Po dikciji, obojica su jaki. Mažuranića je vrlo 
prijatno čitati ; on ima veštine, pored jačine. Njegoš, gde 
god ga otvorite, jak je. Kao pojava, Njegoš je aktivniji u 
književnosti nego Mažuranić. "Gorski vijenac" je veće 
delo, opsežno, zamašne, prava narodna epopeja. "Smrt 
Smail-age " mala je stvar, epizod, sličica iz istorije, ali se 
i ta sličica diže do pune epske visine. Na nesreću, ni jedan 
ni drugi nisu dali svoju meru u književnosti. Njegoš je 
umro vrlo mlad, a Mažuranić prestao da piše vrlo mlad. 

Sa strane Slovenaca, prvi je po vremenu i važnosti 
Valentin Vodnik. 

Rogjen 1758 u jednom selu u Kranjskoj, Vodnik izuči 
osnovnu školu privatno i u blizini svog rodnog mesta. 
Gimnaziju svrši u Ljubljani (1770 — 1775), a više škole u 
franjevaca u Ljubljani. Od 1784 on je već duhovnik. Kao 
takav, on je bio sa službom u najlepšim. mesti ma kranjske 

zemlje, na bledskom jezeru i na bohinjskom jezeru. To je 
možda pripomoglo da se u njemu probudi ili učvrsti pes- 
nički poziv. Sto je još tome pripomoglo i što je bitno uti- 
calo na ceo njegov književni rad, to je poznanstvo koje učini 
1793 na Bohinju s baronom Žigom Cojzom (1747 — 1819). 
Ovaj milionar i bogati posednik rudnika u Bohinju, bio je 
velik mecena slovenački. Ne samo Vodnik, nego i Kopitar, 
Metelko i drugi najbolji slovenački književnici uživali su 
njegovu štedni pomoć i potporu. Cojz je naručio Vodniku 
da napiše kalendar (" Velika pratika") za 1795. Na Coj- 
zovo zauzimanje Vodnik je došao sa službom u Ljubljanu, 
gde je 1797 počeo izdavati novine "Ljubljanske novice." 
U Ljubljani Vodnik postade nastavnik na gimnaziji, i 
imade mnogo više prilike i podsticaja za književni rad. To 
naročito bese za vreme Napoleonove vlade u slovenačkim 
zemljama (1809 — 1815). Tada, u to lepo doba slovenačke 
istorije, kad je otpočelo bugjenje narodnosti po slovenačkim 
zemljama, kad je slovenački jezik došao do svog prava u 
javnom životu, — Vodnik je bio jedan odnajačih pomagača 
Napoleonova režima, apostol novog slovenačkog preporo- 
gjaja. On je tada zauzimao i dosta važno mesto upravitelja 
ljubljanske gimnazije. Kad se ponova vratio austriski 
režim, Vodnik je izgubio svoje mesto i došao u pensiju. 
Živeći skromno i oskudno, on umre 1819. 

Vodnik je tvorac nove slovenačke književnosti. Njegov 
je rad svestran. Pri ragjanju jedne nove književnosti, on 
je gledao da svima potrebama njenim odgovori. On je ure- 
gjivao kalendare i novine — prve kalendare i prve novine 
slovenačke. On je pisao povest Kranjske, slovenački buk- 
var, slovenačku gramatiku, francusku gramatiku, vero- 
nauku, slovenački rečnik, kao i spise iz arheologije i numiz- 

matike. Svim tim knjigama budio je on patriotizam n 
svom narodu i pripremao ga za potrebe novoga doba. 

Ali najveća njegova zasluga je u poeziji. On je otac 
slovenačke poezije. Prvi je pevao prave slovenacke pesme. 
Pevao ih je za narod i u narodnom duhu. Njegove su pesme 
proste, lake, iskrene, mahom u kratkom stihu i jednostav- 
nom ritmu. Više je kratkih zbiraka napisao : " Pesmi za 
poskušnjo " (1806), " Pesmi za brambovce " (1809), " Pesmi 
Anakreontove " (posmrtno izdanje). Sem toga, ima i drugih 
pesama. Najčuvenija je "Ilirija oživljena" (1811), apoteoza 
novoj Iliriji koju je Napoleon stvorio, puna poleta i rodo- 
ljublja. Čuvena je i lepa pesma " Moj spominik," čiji su 
poslednji stihovi uzeti za grobni natpis pesnikov. 

Uz Vodnika i posle njega bilo je još pesnika. Ali je 
najvažniji Franja Prešern. To je najveći pesnik slove- 
nački. Sto je Njegoš u Srba, što je Mažuranić u Hrvata, 
to je Prešern u Slovenaca. On je treći elan ove velike poro- 
dice jugoslovenskih pesnika. 

Rogjen 1800 u kranjskom selu Vrbi, Prešern je učio 
osnovnu školu u obližnjem selu Ribnici, a gimnaziju u Ljub- 
ljani. Po svršetku gimnazije, učio je prava u Beču, gde je 
položio doktorat 1828, i vratio se u Ljubljanu, gde je dobio 
vrlo skromnu državnu službicu. Tu je prvi put postao knji- 
ževno aktivan. Nekoliko mladih darovitih slovenačkih knji- 
ževnika — Matija Cop, Miha Kastelec i dr. — osnovali su 
1830 godišnji almanah za književnost, pod imenom 
" Kranjske Pčele," i tu je Prešern objavio svoje u glavnom 
prve pesme. Prešern nije dugo ostao u državnoj službi. On 
se spremi za advokata, položi advokatski ispit, i 1832 stupi 
kao pisar u kancelariju Dr. Hrobata u Ljubljani, gde dugo 
ostade. Tu on dozive svoju platonsku nesrećnu ljubav 

prema bogatoj i lepoj Juliji Primčevoj, kojoj u čast ispeva 
svoj najlepši ciklus, " Sonetni venac." Prešem je bio i inače 
nesrećan u životu. 1846 je jedva postao advokat u KJranju. 
Ni tada nije živeo slobodan od duga i bede. 1847 izdao je 
svoje skupljene "Pesme." 1849 je umro. 

Prešem nije dubok filosofski pesnik. On je umetnik u 
velikom stepenu. On je uopšte topal, iskren, prirodan ; — 
takav je u " Strunama," " Pod oknom," " U spomen Matije 
Copa" itd. On je katkad satiričar ;— takav je u "Zapisima." 
Ali on je vrlo nežan, jak i izvrstan u pesmama " Neven- 
čana mati," " Duvna i kanarinka," " Oproštaj od mladosti," 
" U spomen Andrije Smoleta," Prirodan pesimizam oseća 
se u njegovu vrlo lepom sonetu "0 Vrbo, srećna...," u 
kojem je složio svoja najprisnija osećanja i žaljenje za pro- 
mašenim životom. Najbolji je u "Sonetnom vencu." Tu 
je najviše artist,a tu je, s tehničke strane,i virtuoz. " Venac" 
se sastoji iz četrnaest soneta. Svaki sonet počinje posled- 
njim stihom ranijega. Svi ti ponovljeni stihovi čine jedan 
samostalan sonet (magistrale). Početna slova toga soneta 
daju ime Julije Primčeve. Svih tih četrnaest soneta, me- 
gjutim, u prkos izuzetno teškoj tehnici u kojoj su ragjeni, 
izražavaju, vrlo čisto i vrlo lepo, nežne, diskretne, graciozne 
osećaje jednog nesrečno zaljubljenog pesnika, kao i krepku 
veru jednog velikog patriote u budućnost svoga naroda. 

Prešem je pisao i jedan ep, " Krštenje na Savici." To 
je spev iz stare slovenačke istorije, iz doba prvoga prelaska 
njihova u hrišćanstvo. Spev ima dobre opise, prirodan 
tok pričanja, momente dramske jačine, sve hitnije crte 
romantične poetike. 

Proza u ovom periodu nije tako sjajna kao poezija. 
Ipak i ona pokazuje katkad vrlo dobre obrasce. 



104 NOVO VREME 

Roman nije samo preveden, nego ima i izvornih crta. 
Tipski je predstavnik nekada omiljeni Milovan Vidaković 
(1780 — 1841). Njegovi su romani : "Usamljeni j unosa," 
"Velimir i Bosiljka," "Ljubomir u Jelisijumu," "Kasija 
carica," "Siloan i Milena," "Ivo Zagorica," "Selim i 
Merima." Ti su se romani svojim temama mahom vezivali 
za isvesne sjajnije ili žalosnije momente iz srpske istorije, 
sto im je davalo nešto izvornih crta. Oni su ipak vrlo slabi, 
fantastični i neliterarni. 

Drama se razvila bolje od romana. Pre vodnu dramu 
najviše je negovao Joakim Vujić (1772 — 1847). On je pre- 
vodio ponajviše Kocebua, zatim Iflanda, Ekartshausena, 
Vajsertumovu i druge manje važne predstavnike tadašnje 
nemačke clrame, a uz njih i talijanske i magjarske. Origi- 
nalnu dramu su negovali Lazar Lazarević stariji, Stefan 
Stefanović, i drugi. 

Ali je njen najizrazitiji predstavnik Jovan Popović 
Sterija (1806 — 1856). Ovaj solidni i trezveni književnik, sa 
tada retkom književnom spremom i lepim darom, pisao je i 
pesme. Njegova zbirka " Davorje " (1854) pokazuje pitom 
pesnički temperamenat, mudre misli, simpatičnu melan- 
koliju. On je uz to napisao dosta drama. To su : " Svetislav 
i Mileva," " Miloš Obilić," " Nahod Simeun," " Vladislav," 
" Smrt Stevana Dečanskog," " Hajduci," ** Lahan," 
" Skenderbeg," i dve alegorije. Više nego drama, Popović 
ima komedija. Komedije te su i bolje nego drame. One su 
mahom komedije karaktera u molierakom duhu. One se 
odlikuju interesantnim opažanjem, lokalnom bojom, veselim 
dialogom, i ako imaju često mana u kompoziciji i inače. 
To su "Laza i paralaža," "Kir Janja," "Zla žena," 
** Pokondirena tikva," "Ženidba i udadba," "Beograd nekad 

i sad," "Prevara za prevaru," "Volšebni magarac," 
"Džandrljivi muž," "Sudbina jednog razuma," ** Rodo- 
Ijupci." 

Sem romana i drame, negovani su i drugi prozni ro- 
dovi: — književna kritika. Nju je počeo Vuk, rekli smo, i 
njegova kritika na Vidako viceva "Ljubomira" prva je 
.kritika srpska (1817). Vuk je izazvao i druge na književnu 
kritiku, književnu polemiku. Tako su u nju ušli Milovan 
Vidaković, Jovan Stejić, Gj. Daničić i drugi. I storija je 
predstavljena najpre popularnim izlaganjima. Po ne- 
mackom istoriku Engelu napisao je popularnu istoriju Srba 
Dimitrije Davidović (1789 — 1838), inače važan kao uplivni 
urednik "Srpskih Novina" (od 1813). Po Rajiću je 
napisao kraći pregled Milovan Vidaković. Izvorno su 
radili novu istoriju Vuk, Milutinović, i naročito odlični 
memoarista prota Matija Nenadović, zatim Lazar Arseni- 
jević Batalaka. 

U književnosti pisanoj latinicom, proza ima istu važ- 
nost. 

Romana kao što su Vidakovićevi nije bilo. Tu je 
odmah počela novela kao Atanackovićeva. Prve novele 
piše Ljudevit Vukotinović. Sa njim je i Kukuljević. Za 
njima je Mirko Bogović (1816 — 1893), pesnik, dramatičar, 
kritičar, čiji se rad na noveli javlja nešto docnije. 

U drami je najvažniji Dimitrije Demetar (1811 — 
1872), sa nekoliko dobro sklopljenih i brižljivo ragjenih 
drama u stihu. To su: — "Ljubav i dužnost" (3 čina), 
" Krvna osveta " (3 čina), i naročito " Teuta " (5 činova). U 
ovoj poslednjoj, istoriska tema dopustila je piscu da razvije 
pun ilirski program sa svim oduševljenjem koje se u ilirskom 
dobu javilo. 

Kritike u pravom smislu reci nije bilo. U Hrvata nije 
bilo koga da povede kavgu. Iliri su bili mirni ljudi, suviše 
zaneti svojom idejom, pa nisu ulazili u polemiku. Ali se 
u kritiku mogu ubrojati izvesni spisi narodnosnog značaja, 
manifesti novog doba, koji su vojevali za pravo narodnog 
jezika i književnosti. Takvu je kritiku radio Gaj. Pre 
njega je tako radio graf Janko Drašković (1770 — 1856). 
Njegova "Disertacija" (1832) vojuje za prava hrvatskog 
jezika na suprot magjarskom, kao što njegova "Reč" 
(1838, na nemackom) traži simpatije ženskog sveta za 
narodnu stvar. U istoriji najvažniji je Ivan Kukuljević 
(1816 — 1889), jedan od najacih činilaca narodnog prepo- 
rogjaja. Lirski pesnik, pripovedač, dramatičar, političar — 
sve je on to bio u onim mladim vremenima, i njegova reč 
imala je često vanredan uticaj i ugled. Trajna mu je zas- 
luga u istoriji i istoriji književnosti. Tu je on nešto doc- 
nije zasnovao sistematično izdavanje spomenika, pisao 
studije iz starije istorije, proučavao dubrovačku i kajkavsku 
književnost, radio rečnik umetnika, skupljao bibliografiju. 

Kod Slovenaca, važan je Matija Ravnikar (1776 — 
1845), koji je za slovenačku prozu ono što je Vodnik za 
poeziju. Njegovo glavno delo su " Zgodbe svetog pisma," 
za mladež. Tako je važan i Urban Jarnik (1784 — 1844). 
Njegov " Zber lepih ukov " je delo za koje smo rekli da ga 
je radio po Rajićevu *'Cvetniku." U pogledu bugjenja 
narodnosnog osećaja bio je vrlo koristan Anton Slomšek 
(1800 — 1862). On je raznovrstan pisac; pisao je pesme, 
basne, životopise, članke i rasprave o školi, o narodu, o 
životu, spise crkvene i razne druge. On je bio središte 
književnoj radnji u Koruškoj, i docnije u Štajerskoj. On je 
bio vrlo popularan i omiljen. 



novo vreme 107 

3. Druga polovina 19 veka. 

Druga polovina 19 veka različna je od prve. Prva pred- 
stavlja klasičan period ; druga je period koji dolazi posle 
klasičnog i koji razvija ono što je ovaj stvorio. Prvi period 
dao je izvanredno dobre obrasce u Njegošu, Mažuraniču i 
Presernu; poezija drugog perioda imaće samo da ide za 
tako velikim obrascima i po već utrvenu putu. Prvi period 
dao je potpuno narodni duh našoj književnosti ; taj će se 
duh u drugom periodu održati, i Vukova i Gajeva tvorevina 
biće osnov svoj književnoj radnji novog perioda. 

Novi period, megjutim, neće samo ponavljati ono što je 
klasični period stvorio. On će imati i svojih simpatija i 
uzora. Narodna pesma je lep obrazac lirskoj poeziji, bogat 
material za dramu, donekle inspiracija za ep .u koliko ga 
ima, ali narodna pesma nije sve. Ima i drugih uzora sem 
nje. Ima ih u stranoj književnosti. Uticaji stranih književ- 
nosti osećali su se odavna, ali u drugoj polovini 19 veka 
ti su uticaji bili jači i s više sistema provedeni. Veliki 
ruski pisci, s kojima se naša publika rano upoznala, imali 
su svoj udeo u tome. Nešto docnije, francuska književnost 
počela je vršiti svoj korisni i jaki upliv. U izvesnim pokra- 
jinama, nemačka i talijanska književnost vršile su i dalje 
svdj uticaj. 

Ovi blagotvorni uticaji došli su usled sve jačeg dodira 
našeg sveta s kulturnim zapadom, i sve jače presvete megju 
nama. 

Srbija je učinila neverovatan napredak u to vreme. 
Njena se inteligencija digla do visine na kojoj su te klase 
u zapadnim kulturnim zemljama. Svoju prvu kulturu 
Srbija je primila od Vojvodine ; ona se, megjutim, u ovom 

periodu toliko kulturno osnažila da je postala obrazac ne 
samo Vojvodini nego i svima srpskim zemljama. 

U Hrvatskoj zbile su se slične kulturne i književne pro- 
mene. Posle ilirskog oduševljenja, nastao je u Hrvatskoj 
ozbiljan i solidan rad, naročito na nauci. Više književnih 
i naučnih društava i listova pojavi se odmah od 1850. 
Stedrom pomoću biskupa Strosmajera stvorena je Jugos- 
lovenska Akademija 1867, i Universitet 1874. 

Megju Slovencima, iza burnih vremena 1848, javlja se 
bujan narodni i kulturni život. Više književnih listova — 
" Slovenski Glasnik," " Ljubljanski Zvon " — pojavilo se 
pošto su prestale "Novice" Blajvajsove. Književna kul- 
turna i naučna društva takogje se javiše: — Društvo sv. 
Mohora 1852, Matica Slovenska 1864, Dramatično Društvo 
1867, Družba sv. Cirila i Metoda 1884. Akademije ni 
universiteta nemaju Slovenci kao što imaju Srbi i Hrvati ; 
Akademiju im zamenjuje Matica slovenska. 

Usled celog ovog napretka, napredovala je i književnost. 

Poezija y naročito lirska, jako se nego vala. 

U ćirilovskoj književnosti posle Branka sve je zacvrku- 
talo, ponajviše na njegov način. Docnije su došli i drugi 
načini, po ugledu na tugje pesnike. 

Važniji pesnici su sledeći. Jovan Jovanović Zmaj 
(1833 — 1904) jedan je od najačih i najpoznatijih posle 
Branka. Napisao je " Gjuliče " (1864) i " Gjuliče uveoke " 
(1872), dve vanredno jake zbirke pesama, naročito pos- 
lednja. One će mu ostati njegovo najbolje delo, i jedno od 
najboljih dela naše lirike. One su čista ljubavna poezija, 
prosta, prirodna, prisna. Pored ljubavnih. Zmaj je ispevao 
jednu masu vrlo dobrih satiričnih i patriotskih pesama. 
On je opevao mnogi dogagjaj svega vremena, kudeči i isme- 

vajući slabe strane a uznoseći ono što je lepo i svetio, i 
njegova lira postala je time vrlo nacionalna. Zmaj je u 
visokom stepenu narodni pesnik. On je, naročito u svojim 
poslednjim godinama, i dečji pesnik. On je i prevodio 
dosta. Najbolji su mu prevodi iz Mirze Safija (Bodenštet) 
i Petefija. Pisao je i jednu popularnu komediju " Šaran " i 
jednu romantičnu pripovetku "Vidosava Branko viceva." — 
Gjura Jakšič (1832 — 1878) parnjak je Zmaju. Njih 
dvojica najbolji su naši liričari u vremenu od Branka do 
Vojislava. Samo je Zmaj pitomiji, gipkiji, raznovrsniji, a 
Jakšić ima više strasti, jačine, siline ; katkad pada u dekla- 
maciju. Kao Zmaj " Gjuliće," tako i Jakšić ima izvesne 
pesme po kojima će ostati jedan od naših najboljih pesnika. 
"Na liparu" je možda najlepša srpska pesma Jakžić je 
pisao i pripovetke. Najbolje su one iz Banata: — n. pr. 
" Srpsko čobanče " ; manje su dobre one iz Srbije : — " Se- 
ljaci," "Bela kućica," ili iz ratova 1876—1878. Ali pri- 
povetke nisu njegovo najače delo. Slikanje je u njima vrlo 
nestvarno i romantično. Jakšić ima i tri drame : — " Seoba 
Srbalja," " Jelisaveta " i " Stanoje Glavaš." One nisu ni- 
malo veste ni jake, ali imaju poezije. — Treći glavni pesnik 
ovog perioda je Vojislav IKć (1862 — 1894). On je više 
umetnik nego prva dvojica. On je i mnogo docniji od njih, 
i javlja se tek kad su oni dali svoje najbolje pesme. On i 
menja mnogo štošta u našoj poeziji. Do njega forma je 
često bila zanemarena; Vojislav je naročito polagao na 
formu. On je dao stihu mnogo više svežine, raznovrsnosti, 
dostojanstva, i stvorio naročiti dugi stih po ugledu na kla- 
sički heksametar. Do njega, motivi su bili više patriotski; 
Vojislav je uzeo motive više književne, tugje, sasvim nove 
za srpsku poeziju. Oni su mahom iz klasične starine, iz 

španfikih balada, iz legende istoka. Vojislav je imao naro- 
čiti dar za živopisno. Sa svojom finoćom, otmenosti, ukusom, 
on je odvojio od tadašnjih konvencionalnih pesnika. — Pored 
ove 'trojice, ima u ovom periodu još dosta drugih pesnika, 
koji su u ovom ili onom pogledu zanimljivi Medo Pucić 
(1821 — 1882), Dubrovčanin, napisao je lepu pesničku pri- 
povetku " Cvijeta," pored drugih mahom rodoljubnih pe- 
sama. Jovan Ilić (1824 — 1901 ), otac Vojislavov, dao je tako 
isto lepu pesničku pripovetku " Pastiri," pored balada 
mahom u istočnjačkom duhu. Jovan Grčič Milenko ( 1 846 — 
1875) ima često simpatične seoske idile s lepim opisima. 
Dalje su važni: Vaša Zivkovič» Jovan Sundečić, Stefan 
Kaćanski, Vladimir Jovanovič, Nikola Gjorič; od žena: 
Milica Stojadinovićeva Srpkinja. 

U književnosti pisanoj latinicom, "lijepa je kita pjesnika 
u ovo doba." Luko Botič (1830 — 1863), Splećanin, pesnik 
je romantičar. Njegovi epski spevovi — "Pobratimstvo," 
"Bijedna Mara," "Petar Bačič" — pevaju borbu našeg 
naroda s Turcima. — Antun Kazali, vrlo originalan kao 
čovek, ne toliko originalan kao pisac. Pisao je više spe- 
vova: — "Lopujska sirotica," "Zlatka," "Glas iz pustinje," 
"Grobnik," "Coso."— Ivan Tmski (1819—1910) dugo- 
godišnji Nestor hrvatskih pesnika, pevao je lake i vedre 
pesme ("Krijesnice"), satirične ("Zvekan"), prigodne 
povodom znatnijih dogagjaja, katkad i epske pesme 
(" Nikola Zrinjski ").— Andrija Palmović (1847—1882) nije 
plodan, ali su mu pesme jako cenjene. — Gjuro Amold čuven 
je i hvaljen naročito sa svojih balada. — Hugo Badalić 
(1851 — 1900) poznat je kao lirski i epski pesnik a ne 
manje kao prevodilac Geteova "Fausta" i Sekspirova 
" Koriolana " i urednik jedne dobre antologije, — Jovan 

Hranilović plodan je pesnik, i više je njegovih zbiraka 
i ciklusa: — " Svakidanke," "Zumberačke elegije," "Podu- 
navčice," " Jesenčice." — Avgust Harambašić (1862 — 1911) 
takogje ima zbirke: — " Slobodarke," " Ružmarinke," "Tu- 
gomilke," " Nevenke." — Luko Zore je dao vrstu Danteove 
"Komedije" u svom "Objavljenju," aktualnu i prozaičnu. — 
Ali je od sviju ovih jaci Silvije Kranjčević (1865 — 
1908). On je i najoriginalniji. On je i najbolji hrvatski 
liričar ovoga doba. Njegove "Izbrane pjesme," kao i 
" Trzaji " pokazuju jako pesničko osećanje, visinu i polet 
misli, pesimističnu filosofiju. Kranjčević je " pesnik uzne- 
mirenosti, čežnje, slobodne misli." On je pesnik društvene 
reforme, humanosti, protesta protiv svih zala svetskih. 
On je i umetnik u dikciji, stihu, jeziku. Ima i veliko zna- 
čenje u duhovnom životu Hrvatske. Mlagji naraštaj 
smatra ga za svog slobodoumnog predstavnika i učitelja. — 
Vrlo je dobar pesnik Josip Bersa. 

Nisu ni Slovenci izostali za Srbima i Hrvatima. Na- 
protiv, dali su više dobrih pesnika. Ne mislimo tu na Ivana 
Vesela Koseskog (1798 — 1884), koji je nekad stavljan upo- 
redo s Prešernom, za života ovoga, ali koji je slab pesnik. 
Pravi su predstavnici slovenačke lirike ovoga doba : Levstik, 
Stritar, Jenko, Gregorčić. Levstiku i Stritaru govo- 
rićemo docnije kod romana i pripovetke; za sada ćemo 
samo reći da su oni bili isto tako dobri pesnici kao i pripo- 
vedači i kritičari. Stritar je čak postao "pesnik voditelj 
na slovenačkom Parnasu." Ali su Jenko i Gregorčić dva 
ne manje dobra pesnika. Simon Jenko (1835 — 1869) 
nesumnjivo je najdarovitiji u svojoj generaciji. On je 
slovenački Hajne. Laka seta, domaći ton, osećanje prirode, 
rodoljublje — to su njegove glavne odlike. Dugo je bio 

uzorinlagjem naraštaju. Simon Gregorčić (1844 — 1906), 
"slavuj Gorice," Stritarev je gjak, potpun i veran gjak 
Uspeo je da bude najpopularniji slovenački pesnik. Ni 
jedan se ne čita kao on. Megjutim, slabiji je od Jenka, 
i nije vrlo originalan. "Glavna osnova njegovim pesmama 
je mislena poezija." — O D. Keteu govorićemo docnije. 

Roman i pripovetka razvile su se takogje mnogo. Ima 
puno književnika koji ih neguju, naročito ovu poslednju. 

Prvi je Bogoboj Atanacković (1816 — 1858). Njegov 
roman " Dva idola " nije bajka kao što su to romani Vida- 
ko vicevi, nego slika iz tadašnjeg društva, iz 1848. Samo 
je to slika vulgamo-aentimentalna, konvencionalno-plačna 
i otužna. Slična je i njegova pripovetka " Bunjevka." Po 
narodnoj tradiciji je ragjena pripovetka "Tri zelene šiblji- 
ke." — Jakov Ignjatović (1824 — 1888) je takogje pisao i 
romane i pripovetke. U romanu je mnogo jači. On je 
pisao istoriske romane (" Gjuragj Branković," " Kraljevska 
snaha," "Deli-Bakić ") i pripovetke ("Krv za rod," "Manzor 
i Džemila") koji su suvo pričanje iz srpske prošlosti, ili 
fantastične stvari nalik na Vidakovićeve, i bez ikakve 
umetničke primese. On je pisao i humoristične i avantu- 
ristične romane : — " Milan Nerandžič," " Trpen spašen." 
Ovi su mnogo interesantniji. U njima ima i dobrog 
crtanja. Ali su oni u mnogom vulgarni, rgjavo kompono- 
vani i vrlo aljkavo pisani. Najači su mu romani društ- 
veni : — "Čudan svet," "Vaša Rešpekt," " Večiti mladoženja," 
" Stari i novi majstori," "Patnica." Oni slikaju gragjanski 
trgovački, zanatliski ili seljački svet i njegovo propadanje. 
Oni mahom slikaju sredinu u kojoj je pesnik živeo (Sent 
Andrija) i život onih koje je on lično poznavao, i koji su 
čak pripadali njegovoj porodici. To je slikanje sa crnim 

bojama i sa puno pesimizma. Zbog toga njegovi romani 
("Vaša Rešpekt " i naročito "Patnica/' njegovo najače delo) 
ostavljaju vrlo jak utisak, pored svih mana u kompoziciji, 
stilu, jeziku, pismenosti, ukusu. Ignjatović je ostavio i 
dosta memoarske radnje za sobom. — Milorad Sapčanin 
(1841 — 1895) je pesnik i dramatičar, ne samo pripovedač. 
Kao pesnik je slab, sentimentalan, plače van. Kao drama- 
tičar, pisao je patriotske komade : — " Miloš u Latinima," 
" Zadužbina." Kao pripovedač, često je tako isto slab i 
otužno-sentimentalan kao i u pesmama, i još više. Od 
pripovedaka najbolja mu je "Sanjalo," i po njoj će i zadržati 
lepo mesto u književnosti. — Stjepan Ljubiša (1824 — 
1878) sasvim je drukčiji od pomenutih. S drugoga je 
kraja, sa dna Dalmacije, dok su ovi iz Vojvodine i Srbije. 
On je nov, svež, originalan, ni malo u književnoj tradiciji. 
On je pripovedač od dara koji priča stare lokalne dogagjaje 
koje narod pamti, i priča ih prosto, prostim jezikom i sti- 
. lom. Ali to je pričanje tako živo i tako lepo da je to 
vukovska klasična proza. Ima često humora u njegovim 
pripovetkama. Najbolje su mu pripovetke : "Kanjoš Mace- 
donović," "Kragja i prekragja zvona," "Gorde." Deli- 
mično su istoriski romani s dosta istoriske boje : "Prokleti 
kam," " Skočigjevojka." " Pričanja Vuka Dojčevića " manje 
su važna. — Pripovetke Milovana Glišića (1848 — 1908) uvek 
su zanimljive, starinski jasne i u jedinstvu efekta održane. 
U njima ima prijatnog humora: — "Roga," "Ni okošta," 
"Silo za ognjilo," "Učitelj," "Šetnja posle smrti," itd. 
Ili su to priče nalik na stare gatke: — "Posle devedeset 
godina." Ili je to jako, realistično crtanje crne i svirepe 
stvarnosti: — "Svirač." Katkad crtanje ima više nežno- 
sti : — " Prva brazda." Glišić je pisao i komedije. Njegova 

p. 8 

"Podvala" bila je dugo vreme jedan od najpopularnijih 
komada. Uz to on je preveo puno odličnih romana, pripo- 
vedaka i drama francuskih i ruskih. 

Pomenuti pisci predstavljaju stariju našu pripovetku. 
Ali oko 1880 godine pripovetka se iz osnova menja. Kao 
u poeziji, tako se i ovde osetila potreba za što yiše umet- 
nosti, što pažljiviju obradu, što veće savršenstvo. Kao 
tamo Vojislav, tako se i ovde našao jedan umetnik. On je i 
veći i pažljiviji umetnik nego Vojislav, i ima izvanredno jako 
osećanje mere, harmonije, ukusa. To je Laza Lazarević 
(1851 — 1890). On je bolji od dosad pomenutih. On je 
neosporno najbolji od sviju nažih pripovedača i jedan od 
najboljih megju srpskim piscima. Mali je broj njegovih 
pripovedaka: — "Prvi put s ocem na ju trenje," "Školska 
ikona," "U dobri čas hajduci," "Na bunaru," "Verter," 
" Sve će to narod pozlatiti," " Vetar," " On zna sve," " Šva- 
bica," pored izvesnih skica i odlomaka. Ali su one sve 
stalni uzori jakog crtanja, besprekorne kompozicije i vrlo 
pažljivog i izragjenog stila. One su gotovo sve mala 
remek-dela. 

Iza Lazarevića nastaje jedan niz pripovedača, koji 
mahom proističu iz njega, i od kojih svaki ima po nešto 
novo da doda. Janko Veselinović (1862 — 1905) radio je 
naročito seosku pripovetku. On joj je poklonio svoj lepi 
dar, plodnu maštu, bogastvo pripovedackih ideja, i prisno 
poznavanje srpskog seljaka. Samo, on je ispod Lazarevića 
znatno. Njegove su pripovetke u stvari seoske idile, s 
više poezije nego stvarnosti. One su mnogobrojne. Kao 
najbolja smatra se " Kumova kletva." Popularna mu je 
drama "Gjido." U romanu, kojem je više puta prilazio, 
nije uspeo. Najbolji je od ovih "Hajduk Stanko." — Plodan 

kao i Veselinović, Simo Matavulj (1852 — 1908) je sušta 
protivnost ovome. Ni malo poezije, ni malo lirizma, samo 
suho posmatranje — to su osobine njegove kao pripovedača. 
U posmatranju on pokazuje naročitu finoću i smelost, 
izvesne mopasanske osobine, realizam bez književnih pre- 
drasuda ; — takve su mu pripovetke "Povareta," "Dr Paolo," 
i više drugih s Primorja. Katkad ima humora, lepog, 
zdravog, prirodnog humora; — takva mu je naročito ona 
epska, rableovska šala, " Bakonja fra Brne." Kad je ostav- 
ljao Primorje i uzimao da slika život Srbije, bio je slab. 
Slab je bio i u drami ("Zavjet," "Na slavi"), bolji je u 
romanu (" Uskok "). Njegovi memoari — " Bilješke jednog 
pisca" — zanimljivi su u mnogom pogledu. — Vrlo malo umet- 
nik i naročito malo stilist, ali jači po opažanju je Sve tolik 
Ranković (1863—1899). Njegovi romani— " Gorski car," 
"Seoska učiteljica," "Porušeni ideali" — crne su slike, pesi- 
mistične, s dosta ličnog elementa. — Stevan Sremac 
(1855 — 1906) je neosporno najbolji humorist megju našim 
pripovedačima. On je možda i najači po posmatračkom 
daru megju njima, po daru od prirode i po izragjenosti. 
S tim darom on nije u stvari ulazio u krupne društvene 
probleme nego je više imao naviku da se u svom pisanju 
zabavlja. Ali u njegovu slikanju ima apsolutno tačne 
psihologije izvesnih duševnih stanja i lokalnih tipova, ima 
neverovatno mnogo sitnih pogogjenih pojedinosti, ima i 
dubine katkad. Uz to, tu je neodoljiv humor, prost, priro- 
dan i koji ističe iz tačno pogogjenog slikanja. Katkad 
ima sete i nežnosti, koje čine vrlo lep utisak. Njegove su 
glavne i najbolje pripovetke : — "Ivkova slava," "Pop-Ćira," 
" Vukadin," " Zona Zamfirova." Manje su : — " Božična pe- 
čenica," " Kir Geraj3," " Čiča Jordan," " Mika i Mikica," i 

8—2 

druge. — Uz ove radili su još na romanu i pripoveci Jovan 
Subotić, Vladan Gjorgjević (Kočina krajina, Stevan 
Dušan), čedomilj Mijatović (Ikonija, Rajko od Rasine, 
Siromah Marko), Milan Milićević (Zimnje večeri, Letnje 
večeri ; inače dela iz geografije i istorije), dum Ivan 
Stojanović (filosofske pripovetke: Luko Mali, Zagarao, 
Gjovo, Gjore), L. Komarčić, Pavle Marković Adamov (Na 
selu i prelu), Dragutin Ilić, Ilija Vukićević. 

U književnosti pisanoj latinicom takogje je lep broj 
pripovedača. Sto je važnije, tu je roman jače razvijen. 
Zagrebački pisci imaju više sklonosti ka romanu nego 
beogradski, koji se više drže pripovetke. Prelazeći ove 
poslednje, mi smo prelazili u glavnom pripovedače od 
kojih se tek po koji ogleda u romanu ; pristupajući prvim, 
nalazimo mahom romanopisce, koji u ostalom ne zaborav- 
ljaju pripovetku.. Zagrebački pisci znaju fakturu romana, 
njegovu tehniku i razmere ; naviknuti su više na taj knji- 
ževni rod i u njemu izvežbani. 

Prvi je po redu megju pripovedačima Janko Jurković 
(1827 — 1889). Ogledao se u pesmi, političkoj satiri, trage- 
diji i istoriskoj drami. U komediji je bio dobar: — "Prag- 
jedova slika," "Kumovanje," "Imenjaci," "Novi red." U 
noveli, koja je mahom humoristična, katkad satirična i 
uvek realistična, bio je možda još bolji : — "Pavao Cuturič," 
"Petakinja vina," "Sudbina jarac," "Memoari stare grešlje," 
" Mecenati." 

Zanjimide Avgust Senoa(1838 — 1881). On je jedan 
od najvažnijih pisaca hrvatskih, tvorac hrvatskog romana. 
On je pisao i pesme. Radio je oko pozorišta, kao pozorišni 
kritičar i kao dramski pisac (komedija "Ljubica"), i aktivno 
upravljajući zagrebačkim pozorištem. Bio je i urednik 



NOVO VREME 117 

najboljeg zagrebačkog lista " Vijenca." Uredio je i jednu 
dobru antologiju. Ali mu je glavni rad na romanu i 
pripoveci. Romani su mu istoriski. Prvi i jedan od 
najpoznatijih je " Zlatarevo zlato," koje slika borbu grag- 
jana i gospode zagrebačke u 16 veku. "Seljačka buna" 
je takogje istoriski roman, koji slika bunu u 16 veku pod 
vogjstvom Matije Gupca. "Kletva" opisuje dogagjaje 
14 veka. "čuvaj se senjske ruke" dobra je istoriska pri- 
povetka iz doba senjskih uskoka. Novele su mu takogje 
važne : — "Prijan Lovro," "Turopoljski pop," "Barun Ivica," 
" Ilijina oporuka," " Prosjak Luka," " Karanfil s pjesnikova 
groba." Ova poslednja, vrlo nežna, vezana je za uspomenu 
slovenačkog pesnika Franje Prešerna. Ostale opisuju 
Zagreb, staru Hrvatsku, staleže gragjanski i seljački, kao 
što mu to čine i romani. Celim svojim radom — romanom, 
novelama, književnim kozerijama u kojima je vrlo simpa- 
tičan — Senoa diže Zagreb i staru Hrvatsku, populariše ih, 
čini ih familiarnim publici koja ih dotle nije znala. U 
svom slikanju on, naravno, nije realist, nego više idealist, 
romantičar, vaspitač, ali je uvek vest, zanimljiv, prijatan 
za čitaoca, kao što je zanimljiva i prijatna njegova figura 
u književnosti. 

Iza Senoe pomenučemo još dva pisca njegova doba. 
Mato Vodopič (1846 — 1893), dubrovački biskup, radio je 
romane: — "Na doborskijem razvalinama" i " Gjenevrija." 
Prijatne su mu, i ako malo suve i folklorne, novele iz 
života dubrovačkog : — " Tužna Jele," " Marija Konavoka." 
Vodopić je poznat i kao prevodilac. — Josip Eugen Tomić 
(1843 — 1906) plodan je i vest pisac novela: — "Zmaj od 
Bosne," "Melita," "Udovica," "Izmegju dva plamena," i 
dr. Manje je dobar u romanu. Pisao je i za pozorište. 

mahom narodne komade i komedije (Baron Trenk, Pastorak, 
Veronika Desinićeva). 

Senoin način brzo se izmenio. Dosli.su novi koji su 
hteli više stvarnosti. Prvi je Eugen Kumičić. On je 
propovednik naturalizma, čime izaziva veliku borbu. U 
stvari njegov se naturalizam svodi na veću slobodu morala, 
a umetnost njegova ostaje isto tako romantična i nerealna 
kao što je bila i pre njega. Romani su mu iz života zagre- 
bačkog i inače : — "Gospogja Sabina," "Olga i Lina." Pisao 
je i istoriske romane : " Urota Zrinjsko-Frankopanska," 
"Kraljica Lepa." Najbolje su mu novele iz primorskog 
života : — " Jelkin bosiljak," " Neobični ljudi," " Primorci," 
itd. Pisao je i drame : — " Sestre," " Obiteljska tajna," 
"Petar Zrinjski."— Antun Kovačić (tl889) je drukčiji 
Nije naturalista, ali ima grubog realizma, satire, protesta. 
Mlad je umro, ali bi verovatno, sregjen, dao jače stvari. 
Njegova pripovetka " Megju žabari " ceni se kao vrlo jaka 
satira. Njegov roman " U registraturi " ceni se kao " van- 
redna realistika." — Ali je pravi predstavnik novije struje 
Ljubomir Babić Gjalski (rogj. 1854). On je pravi i 
puni realista, začetnik psihološke škole u Hrvata, Turgenjev 
hrvatske književnosti, vogja i uzor mlagjih. Ovo su nje- 
gova glavnija dela : — " Pod starimi krovovi," zbirka u rodu 
Turgenevljevih " Lovce vih zapisnika." Novela "Na ro- 
gjenoj grudi" hvali lepote rogjene grude i slobode neza- 
visna čoveka. " Iz varmegjinskih dana " je takogje zbirka 
novela raznovrsnih, koje mahom slikaju propadanje starih 
plemićskih porodica. Roman " Radmilović "je pesimistička 
slika književnih prilika u Hrvatskoj. Roman " Janko 
Borislavić "je vrsta Fausta : borba duše i života, ideala i 
stvarnosti. " Osvit " crta ilirsko doba. " U noći " je roman 

iz političkog života. Važnije su još "Irinina udaja," "Devo- 
jački jadi " i drugi. U svima ovim romanima i pripovet- 
karaa Gjalski slika domaje društvo, seljake i inteligenciju, 
naročito ovu poslednju. On je " najiscrpniji crtač i anali- 
tičar hrvatske inteligencije." Crtanje je njegovo mahom 
pesimistično, predmet propadanje porodice ili ličnosti, ti- 
povi ljudi od sposobnosti koje život pregazi. — Sa Gjalskim, 
javljaju se i drugi, slični. Iz raznih krajeva domovine 
dolaze novi pisci koji svoj kraj slikaju. Slavoniju zastupa 
Josip Kozarac (1858 — 1906). Za nju su naročito vezani 
društveni i ekonomski problemi, i Kozarac ih daje u svojim 
romanima "Mrtvi kapitali" i "Megju svjetlom i tminom." 
Slična i vrlo dobra pripovetka njegova je "Tena"; važna 
je i pripovetka "Mira Kodolićeva." — Janko Leskovar je 
slabiji i manje originalan. Njegovi romani, psihološki po 
smeru, — "Sjene ljubavi," "Propali dvori" — ^nisu stvarno sli- 
kanje života nego više reminiscencija i imitacija. — Megju 
jače spada Venceslav Novak (1859 — 1905). Više je ro- 
mana i pripovedaka napisao mahom iz primorskog života: — 
"Pavao Šegota," "Podgorske pripo\ajetke," "Podgorke," 
"Nikola Baretić," "Caritas," "Poslednji Stipančići," "Dva 
svijeta," " Zapreke," " Tito Dorčić." Ovaj poslednji mu je 
najbolji. To je roman punog obima, s tezom. Svet koji 
se u njemu slika zanimljiv je. Opšta je kompozicija dobra, 
kao i tehnika. Ima i izvesne filosofije života. Što nedo- 
staje, to je tačno slikanje i pažljiva raotiv'acija. — Sem ovih 
na pripoveci i romanu su radili F. Becić, Rikard Jorgovanić, 
Fran Mažuranić (" Lišće "). 

U Slovenaca, — koji nisu imali roman i pripovetku 
prvoj polovini 19 veka — ovaj rod se brzo i dobro razvio. 

Prvi je začetnik u ovom rodu Franja Levstik (1831 — 

1887). Aktivnost ovog darovitog književnika, kojega smo 
upoznali kao pesnika, bila je velika i raznovrsna. On je 
uzimao učešća u svim granama javnog života u Slovenačkoj. 
On je jedno vreme bio duša celog narodnog pokreta. Ali 
je naročita zasluga njegova u književnosti. On je stvorio 
prvu pripovetku. To je "Martin Krpan" (1858). Priča 
je kratka, i predmet joj je isti koji i u Ljubišinu "Kanjošu." 
Uzet je iz narodnog predanja, koje je isto u Kranjskoj kao 
i u Paštrovićima. Ali je ta pripovetka napisana " u tako 
domaćem duhu i tako lepom narodnom jeziku" da tako 
što Slovenci dotle nisu videli. Levstik je stvorio i kritiku 
slovenačku. On je bio ** naj razboritija kritična glava toga 
doba." Kritika njegova često se ticala jezika, kao i Vukova, 
na koju se Levstik pozivao kao na obrazac. Levstik je 
vrlo lepo znao narodni slovenački govor. U tome mu nije 
bilo vrsnika megju Slovencima. Sa tim znanjem on je 
pravio kritiku tadašnje proze koja je bila jako pod uticajem 
nemačkog jezika. Kritika Levstikova ticala se takogje i 
stvari. Kritika njegova bila je uopste trezvena, tačna, jasna. 
Glavni kritički ogledi njegovi jesu : " Napake (greške) slo- 
venskegapisanja," "Popotovanje (put) od Litije do Čateza," 
"Gospodoma nasprotnikoma (protivnici)" — svi iz 1858. 
Prvi je više jezički ; drugi je u stvari jedan književni pro- 
gram, u obliku putopisa; treći je polemičan, odbrana od 
napada. Ta je kritika vršila veliki uticaj u to doba. Po 
njoj i u glavnom samo po njoj obrazovao se prvi slovenački 
romanopisac. — To je Josip Jurčić (1844 — 1851). Njegovi 
glavni romani: — "Deseti brat," "Doktor Zober" i drugi 
jesu slike iz slovenačkog života. Oni su zanimljivi, lepo 
pisani, realistični. Jurčić je naročito poznavao seljake. 
Oni su glavni tipovi koje je crtao. On je njihov slikar. 

Jurcić je pisao i jedan istoriski roman: — " Rokovnjaci *' 
(razbojnici), koji nije dovršio. I u njemu je pokazao iste 
osobine stila i studije koje i u romanima iz života. U 
njemu se ugledao na Val tera Skota. — Josip Stritar(rogjen 
1836) je treće ugledno ime megju slovenačkim novelistima. 
On je moderniji i književniji nego prva dvojica. Putovao 
je dosta, naučio više stranih jezika, i poznao stranu knji- 
ževnost. Njegov " Zvon," književni list koji je on osnovao 
i uregjivao više godina, izveo je u tom pogledu veliki uti- 
caj. On je tu vršio i kritiku, pišući oglede o slovenačkim 
piscima i knjigama. On je vršio kritiku i u svojim pes- 
mama. Njegovi "Dunajski (bečki) soneti" puni su jake 
književne satire. Kritika je ta bila oštra i obarala dota- 
dašnje patriarhalne poglede u književnosti i diletantizam. 
Ali j e možda nj ego v glavni rad na romanu. " Zorin "je tipi- 
čan roman nj ego v. To j e slo venački Verter u stvari. Delo j e 
visokog književnog karaktera i pažljive umetničke obrade. 
Možda karakteri nisu krepko crtani, ali su kompozicija, 
ukus, stil, jezik u velikoj meri izragjeni i fini. "Go- 
spod (gospodin) Mirodolski " je u neku ruku " Vekfildski 
sveštenik." Dalji su romani i pripovetke: — "Rosana," 
"Sodnikovi." Stritar nema mnogo originalnosti, ali ima 
ukusa, mere, stila. — Četvrti je u redu Janko Krsnik (1852 
— 1897). On je realist kao i Jurčić. Njegov je realizam 
još oštriji nego Jurčićev. On slika seljački stalež, — kao u 
pripoveci "Testament." Ili slika malovarošane — "Cikla- 
men." On ide katkad za Turgenjevom, i njegov "Rošlin 
in (i) Verjanka " su slovenački " Očevi i deca." Najbolji 
mu je roman "Očetov greh," iz seljačkog života koji mu 
je i poslednji. — Dalji su romanopisci i pripovedači Fran- 
ja Erjavec (1834 — 1887), pisac "Husara na polici"; 

I. Mencinger ; Josip Stare ; Ivan Tavčar, koji je napisao ro- 
mane: "Iza kongresa/' "Cez štiri tisoc" (kroz četiri tisuće 
godina), i koji je satiričar, ili tendenciozan pisac ; Janez 
Trdina, popularan i poznat po prijatnim bajkama i pri- 
povetkama svoga kraja (" Bajke in povesti "). 

Drama se dosta nego vala. Naročito je negovana tra- 
gedija i drama iz narodne prošlosti. Ona je uvek u stihu, 
to je novina koju je uneo naraštaj posle Storije. Prvi 
predstavnik ove drame je Jovan Subotić (1817 — 1886). 
On je bio aktivan i raznovrstan pisac. Pisao je lirske 
pesme. Pisao je i epske, megju kojima je '* Kralj De- 
čanski" dugo vreme bio smatran kao uzor. Pisao je 
pripovetke — "Krstonosci" i druge, — koje su istoriske, 
romantične, starinske. Pisao je takogje članke iz istorije, 
književnosti, jezika. Ostavio je za sobom i vrlo zanimljive 
memoare. Glavni rad njegov je na drami. Drame su 
mahom iz srpske i hrvatske povesti : — '' Vladislav," ** Ne- 
manja," "Zvonimir," "Prehvala," "Obilič," "Bodin," " Ja- 
kinta" U njima je više pazeno da bude lepo sastavljene 
tragične krivice nego života. Dikcija u njima ipak zaslu- 
žuje katkada pažnje. Skoro pri kraju svoje književne 
kariere, Subotić je napisao roman " Kalugjer," koji ima 
dosta stvarnih crta i koji će mu verovatno nadživeti ostala 
dela. — Matija Ban (1818 — 1903) pisao je komade — "Mej- 
rima," " Milijenko i Dobrila," " Marojica Kaboga " i druge 
— koji su, kao i Subotićevi, mahom iz srpske i hrvatske 
prošlosti, ali koji imaju još manje života i poezije nego 
Subotićevi. — Kao pesnik, Laza Kostić (1841 — 1910) imao 
je više kulture nego mnogi pesnici njegova naraštaja, ali 
vrlo malo pesniČkog temperamenta. Pazio je na formu i 
znao je jezik, ali je sebi davao velike slobode pri tome. 

Kao dramatičar — " Maksim Crnoj ević," " Pera Segedinac," 
"Gordana" — bio je mnogo bolji nego njegovi prethodnici. 
Imao je svežine i originalnosti, i njegove istoriske drame 
nisu konvencionalni patriotski komadi kakvih je puno 
pisano u ovom periodu. Kostić je prevodio Sekspira : — 
" Romeo i Julija," " Kralj Lir," " Hamlet," '' Ričard III." 
Prevod je u jambu, i Kostić je prvi uveo jamb u srpsku 
dramu. On je i pisao dosta o Sekspiru, i prvi upoznao 
srpsku publiku s njim. — Kralj Nikola (rogjen 1841), pesnik 
crnogorske himne, "Hajdane," "Pjesnika i vile" i prevo- 
dilac Satobrianova " Abenseraža," pisao je i drame: — 
"Knjaz Arvanit," "Balkanska carica." — U komediji je 
najviše uspeha imao Košta Trifković (1843 — 1875). 
Trifković nije nastavio pravac Sterijin. Njegova komedija 
nije komedija karaktera nego komedija intrige. Njegovi 
komadi ne slikaju karaktere, tipove, strasti, nego operišu 
sa prostim pozorišnim figurama. Ali se zato odlikuju 
dobro smišljenom intrigom, velikom veštinom u kompozi- 
ciji, vrlo živim dialogom, ukusom, duhom. Napisao je 
više komedija, mahom u jednom činu. To su : — " Mladost 
Dositija Obradovića," "Na Badnji dan," "čestitam," 
"Školski nadzornik," " Francusko-pruski rat," "Izbiračica," 
" Ljubavno pismo," " Mila," " Pola vina pola vode." — Osim 
pomenutih na drami su radili : — Gjorgje Maletič, Jovan 
Gjorgjevič (pesnik srpske himne). Mita Popović, Milan 
Jovanović (Kraljeva seja, Nesugjeni), Jovan Dragašević 
(Hajduk Veljko), Dragutin Ilič (Pribislav i Božana, Kralj 
Vukašin, Jakvinta, Saul), Miloš Cvetić (Nemanja). 

U književnosti pisanoj latinicom, drama je tako isto 
negovana. Na pozorište se u Zagrebu od uvek obračalo 
mnogo pažnje, i poklanjala mu se velika simpatija. Ilirsko 

doba našlo je u pozoristu svog velikog pomagača. Docnije, 
pozorište postaje narodna ustanova za koju se ceo narod 
brine. U Senoino vreme ono širi svoj krug, i obuhvata 
operu pored drame. Publika ga smatra za svoje "mezimce." 
Nije čudo što je i rad na drami bio obilat i pažljiv. Mnogi 
novelisti, kao što smo videli, pisali su i drame : — Jurković, 
Senoa, Tomić, Kumičić. Ali ima i drugih dramskih pisaca. 
Josip Frajdenrajh (1827 — 1881) pisao je više "pučkih ko- 
mada" od kojih su mu "Graničari" najbolji i najpopu- 
larniji. Oni su popularni i u Srba. — " Pučke "je komade 
pisao i Ilija Okrugić (1827 — 1897), i oni su takogje vrlo 
popularni, naročito u Srba. Vrlo mu je dobar takav 
komad "Saćurica i šubara," prijatan, veseo, starinski, s 
puno pesama koje su postale narodne. "Sokica" je takogje 
popularna, ali znatno slabija. — Istoriska drama bila je i u 
Hrvata predmet naročite pažnje kao i u Srba. Jedan je 
pisac naročito važan. To je Franja Marko vić, ugledni 
naučnik, estetičar, književni kritičar. On se, kao i mnogi 
drugi pisci njegova doba, ogledao u više rodova. Pisao je 
romance i balade, i one su mu jako cenjene. Još mu je 
više cenjen ep " Kohan i Vlasta." Ali se njegov dramski 
rad smatra kao najbolji njegov, pored naučničkog. "Karlo 
Drački" je epizod iz hrvatsko-ugarske istorije 14 veka; 
to mu je najpoznatija drama. Dalje drame su : — " Benko 
Bot," " Zvonimir," "Jelisava." — Komediju — društvenu ko- 
mediju — negovao je Marijan Derenčin. Najbolje su mu i 
najpoznatije: "Primadona" i "Ladanjska opozicija." — Oba 
je roda, i komediju i tragediju, negovao Stjepan Miletič 
(1868 — 1908), dugogodišnji aktivni upravitelj zagrebačkog 
pozorišta. Književno i pozorišno vrlo obrazovan, Miletič je 
ostavio jačeg traga ne samo u životu pozorišta nego i u 

hrvatskoj drami. Drame su mu od razne ruke. "Crni 
biser" je komedija.. "Grof Paližna" je drama iz života. 
"Boleslav" je tragedija, i predstavlja neku vrstu Hamleta. 
" Tomislav " i " Pribina " su istoriske drame. Više malih 
komadića — proverbi — jako su mu cenjeni. Miletić je 
ostavio i vrlo zanimljive memoare o svom radu u pozo- 
rištu. — Istorisku je dramu naročito negovao Antun Tresić 
Pavičić (rogj. 1867). On je pesnik, i njegove su zbirke 
pesama i ciklusi :— ^" Glasovi s mora jadranskog," " Nove 
pjesme," " Iz gjula i zumbula," " Kosovo." On se ogledao 
i u romanu, putopisu, književnoj kritici. Pored pesama, 
drama mu je najglavnije. Ona mu je sva istoriska, u 
stihovima, mahom iz narodne ili slovenske istorije. To su 
dela: — "Ljuto vid Posavski," "Simeun veliki," "Katarina 
Zrinjska." Katkada su iz rimske istorije: — "Finiš rei- 
publicae," u više delova. Tresić je naročiti tip pisca. 
Klasički je visoko obrazovan, i ćelo je svoje književno 
delovanje podesio prema rimskim i grčkim uzorima. 
Tehnika drame mu je takva, takva metrika, takav ton 
najzad, i često predmet. On je i inače književno obra- 
zovan, i sva dela njegova imaju izrazit književan karakter. 
Njegovo "Kosovo" — poslednje njegovo delo, ispevano u 
slavu i povodom Kumanova i Bregalnice — ima dosta jačih 
i književno lepih mesta. 

U Slovenaca drama je u ovom periodu vrlo slabo 
ragjena. Jurčić je dao prvu tragediju sa svojim "Tugo- 
merom." 

Književna kritika, kao i istorija, broje dosta imena od 
kojih su neka vrlo ugledna. Jovan Ristić, potonji državnik, 
počinje književni portret, — "književni obraz" kako on 
kaže — u nas, pišući o Storiji (1856). Gjorgje Maletić 

(1816 — 1888) bio je dogmatičan kritičar. Na Kostu 
Ruvarca (1837 — 1864) polagalo se dosta nade. Društveni 
mislilac Svetozar Marković (1846 — 1875) ušao je takogje 
u književnu kritiku, tražeći realizam — bolje reći utilitari- 
zam — u književnosti. Protivno dogmatičarima a bez veze 
sa utilitaristima, Svetislav Vulović (1847 — 1898) pravi 
slobodnu kritiku; on piše briljantne književne oglede o 
Milutinoviću, Njegošu, Jakšiću, docnije ulazi više u izuča- 
vanje istorije književnosti. Manje plodan ali nesravnjeno 
jaci kao kritičar je Andra Nikolić ; žaliti je što je njegova 
aktivnost otišla izvan književnosti. Književnu kritiku je 
obnovio i vrednost joj jako podigao Ljubomir Nedić 
(1858 — 1902). Njegov strogi sud oborio je patriarhalnu 
kritiku koja je tada često vladala. Katkad je bio suviše 
strog. Merilo mu je bilo čisto književno, temperamenat 
polemičan; otud veliki ugled i znatne usluge. Još su 
važni sledeći kritičari. Svetomir Nikolajević dao je dve 
knjige "Listića iz književnosti" s prijatnim popularnim 
studijama o nekolikim najvećim svetskim piscima, kao i 
rasprave o Sekspiru i njegovu dobu. Milan Savić dao je 
jednu svesku ogleda o starijim i novijim srpskim piscima 
(" Iz srpske književnosti "). Gjorgje Rajković je dao više 
lepih i brižljivo ragjenih ogleda o izvesnim starijim knji- 
ževnim figurama našim. Marko Car (rogj. 1859) sredio je 
tri knjige svojih prijatnih i zanimljivih ogleda iz svetske i 
naše književnosti pod naslovom "Moje simpatije." — Na 
istoriji književnosti su u nekoliko radili pored nekih od 
pomenutih još i ovi : — Jovan Bošković, Zivko Popović, Pera 
Gjorgjević, Luko Zore, Luka Zima, Momčilo Ivanić, Sima 
Tomić, Gjorgje Gjorgjević, i dr. — U istoriji krupnija su 
imena: — Ilarion Ruvarac, Cedomilj Mijatović, Stojan 

Novaković, Ljubomir Kovačević; Božidar Knežević; 
Jovan Ristić, Milan Piroćanac; Stojan Bošković, Jovan 
Gjorgjević. 

U književnosti pisanoj latinicom, književna kritika 
takogje broji dosta uglednih imena. Ona se jače mesa 
sa istorijom književnosti. Franja Marković je estetičar; 
njegova studija o Gunduliću odlična je kao kritička ana- 
liza. Armin Pavić je naročito važan sa svojih studija o 
dubrovačkoj drami. Ivan Broz je pisao o najstarijem 
dobu naše književnosti. Franja Petračić je radio na celo- 
kupnoj istoriji književnosti, davši antologiju iz nje. Milivoj 
Srepel jedno vreme je bio uplivan kritičar, docnije je ušao 
više u naučne radove. Jakša Cedomil (Dr. Jakov Ćuka) 
bavio se suvremenom književnošću; njegova kritika 
obuhvata nove pojave književne, dela mlagjeg i starijeg 
naraštaja. Pozorišni su kritičari Senoa i Miletić. Rad na 
istoriji književnosti: — Vatroslav Jagić, Pero Budmani, 
Milan Rešetar, J. Radetić, M. Valjavac, J. Milčetić, T. 
Maretić, dum Ivan Stojanović, Antun Fabris, Josip Pasarić 
i dr. U istoriji najkrupnija su imena: — Franja Rački, 
Vjekoslav Klajić, Tade Smičiklas, Natko Nodilo, R. Lo- 
pašić, K. Vojnović. 

U Slovenaca, kritiku su naročito negovali Levstik i 
Stritar, kao što smo ranije rekli. Dodajmo još ova imena : 
Fran Levec, Ivan Macun i dr. Na književnoj istoriji radili 
su Franja Miklošić, Gregor Krek, Jakob Sket, a na istoriji : 
Petar Hicinger, Davorin Trstenjak, Matija Ravnikar, Josip 
Vošnjak. 

Idući za književnim rodovima, mi nismo našli zgodno 
mesto za dva odlična književnika. Oni predstavljaju 
mešovit rod proze. Jedan je Ljubomir Nenadović 

(1826 — 1895). On je jedan od najpopularnijih srpskih 
književnika. S početka je bio popularan po pesmama, 
koje su u stvari slabe ; pesama je on, u ostalom, napisao 
dosta, i od svake vrste : — lirske, basne, popularno-filosofski 
spevovi, i dr. Ali je on naročito i s pravom omiljen po 
svojim putopisima. On je tu jedan od najzanimljivijih 
pisaca i naj prijatnijih stilista. Prijatna su mu pisma iz 
Svajcarske, vedra i vesela. Pisma iz Nemačke su puna 
šale, lake filosofije, dobroćudnosti. Pisma iz Pariza su 
slabija. Ali su mu najbolja pisma iz Italije i knjiga o 
Crnoj Gori. U njima je on vanredno opisao Njegoša, s 
kim se slučajno sreo u Neapolju. Njegov opis je najbolji 
biografski spomenik velikog pesnika. 

Drugi je Ljudevit Vuličević (1840—1916). Stilist 
takogje kao i Nenadović. Njih su dvojica dva glavna 
predstavnika stila i proze u ovom periodu. Njegovi spisi 
" Moja mati " i " Sila u savjesti,'' pisani tonom jevangjelja, 
jesu listovi iz morala, filosofije, religije. 

Važni su još pomena sledeći pisci : Mita Bakić (pre- 
vodi), Aleksa i Milan Radovanovići, Dobra Ruži<5 (Gjer- 
dani). 

4. Dvadeseti vek. 

Za sedamnaest godina ovoga veka, jugoslo venska knji- 
ževnost znatno se pomakla na putu ka svome jedinstvu. 

Jedinstvo jezika izvedeno je ranije, kao što smo videli. 
Ali je trebalo činiti jedinstvo i u svemu drugom. Trebalo 
je da književnici srpski, hrvatski i slovenački stupe u što 
tešnju vezu ; da književna društva sva tri imena ugju u 
megjusobnu saradnju; da čitalačka publika proširi svoj 

interes te da prati i pozna ne samo književnu radnju 
svoga kraja nego i celinu jugoslovenske književnosti. 
Mnogo je od toga i uragjeno. 

Prvi je i vrlo važan korak učinjen 1904, prilikom 
pix)slave stogodišnjice oslobogjenja Srbije. Tada su prvi 
put hrvatski i slovenački književnici zajednički posetili 
Srbiju, poznali se sa svojim srpskim drugovima, zaintere- 
sovali se jače jedni za druge. Tada je održan i prvi kon- 
gres jugoslo venskih književnika. Od tog doba bilo je 
sličnih sastanaka vrlo često. Proslave Prešemova i Tru- 
bareva u Ljubljani, proslava Vrazova u Ljubljani, Zagrebu 
i Beogradu, proslava Zrinjskog i Frankopana u Zagrebu i 
Beogradu, Njegoseva u Zagrebu i Pragu, Prosvjetina u 
Sarajevu, Dositijeva u Beogradu i Dalmaciji, — sve su te 
svečanosti bile u isto doba i sastanci književnika celog 
našeg naroda. One su jako zbližile književnike megju 
sobom. 

Književna društva su u stalnom megjusobnom dodiru. 
Srpska Književna Zadruga izdaje svake godine jednu 
hrvatsku knjigu u svojim izdanjima. Matica Hrvatska 
izdaje svake godine po jednu srpsku ili slovenačku knjigu. 
Matica Slovenačka izdaje stalno srpska i hrvatska dela. 
Svako od tih društava šalje redovno svoje izaslanike na 
godišnje skupštine drugih dvaju. Velike ustanove — 
Srpska Kraljevska Akademija u Beogradu, i Jugoslo ven- 
ska Akademija u Zagrebu,— takogje su u stalnom dodiru 
megju sobom, kao i sa Maticom Slovenačkom u Ljubljani. 
Sve te tri ustanove počele su, baš pred rat, da rade na 
velikom zajedničkom delu, Jugoslovenskoj Enciklopediji, 
koja ima da obuhvati ceo jugoslovenski život u prošlosti i 
sadašnjosti, i da bude sinteza duhovnog rada celog našeg 

p. 9 

naroda. Ni universiteti u zagrebu i Beogradu nisu zaos- 
tali za akademijama u tom pogledu. U Zagrebu se pre- 
daje srpska književnost. U Beogradu se predaje hrvatska 
odavno, a i slovenačka od skora. Uzajamnost je vidna i 
u tom što ljubljanski profesori drže povremena universi- 
tetska predavanja u Zagrebu. 

Književni listovi predstavljaju to jedinstvo takogje. 
" Srpski Književni Glasnik " ima megju svojim sarad- 
nicima skoro sve hrvatske pesnike, pripovedače, dramati- 
čare i kritičare, i izvesni slovenački književnici rade na 
njemu takogje. S druge strane, u zagrebačkom "Savreme- 
niku " kao i u slovenaČkoj " Vedi " radi više beogradskih i 
uopšte srpskih književnika. Uz to " Srpski Književni Glas- 
nik " prati rad hrvatskih i slovenačkih književnika s naro- 
čitom pažnjom, a " Savremenik " i " Veda " to isto čine s 
delima srpskih književnika. Svaka važnija književna po- 
java, — ^bilo da joj je mesto u Beogradu, bilo u Zagrebu ili 
Ljubljani, — zabeležena je u tim listovima i propraćena. 

Uopšte ima mnogo šire i toplije uzajamnosti. Pisci van 
Srbije veličaju Srbiju i inspirišu se njom. Kao što smo 
ranije pomenuli, Tresić ostavlja Jadran i peva srpsko 
Kosovo. Srgjan Tucič se inspiriše balkanskim ratovima 
za svoje drame. Ivan Cankar drži oduševljene govore o 
Kumanovu i Bregalnici. S druge strane, Srbi imaju 
interesa za ono što je čisto hrvatsko ili slovenačko. Jovan 
Skerlić piše esej o Starčeviču. Milan Curčin izdaje 
srpsko-hrvatski Almanah. Bogdan Popovič sastavlja "An- 
tologiju novije srpske lirike " za izdanja Matice Hrvatske. 

Ta uzajamnost uzima i praktičniji oblik. Srpski pisci 
štampaju katkad svoje knjige latinicom, a hrvatski to čine 
ćirilicom. Po zagrebačkim knjižarama, u izlozima, vidite 

masu srpskih knjiga, kao što po beogradskim ima uvek 
hrvatskih i slovenačkih knjiga. Književni listovi srpski 
imaju veliki broj pretplatnika po Hrvatskoj i Slovenackoj. 
"Srpski Književni Glasnik" u stvari ih ima više van 
Srbije nego u samoj Srbiji, 

Ovo jedinstvo, u ovom obliku, glavno je obeležje dvade- 
setog veka. 

Sto se tiče same književne radnje, ona beleži velike 
uspehe. Izvesni književni rodovi znatno su se podigli. 
Napredak je počeo krajem prošlog veka, pa je u ovom 
vekii došao do punog izraza. Razvoj je pravilan i obilat. 

U poeziji se javlja izvrsna plejada modernih pesnika. 
Lepota, otmenost, živopisnost i rečitost njihove poezije 
nisu se u nas dosada videle. Uopšte, poezija je u nas jako 
napredovala. Postala je mnogo jedrija i bogatija, dobila 
više finoće, postala izraz mnogo modernijeg života. S 
njom, kao i s nešto ranijom, može se izići slobodno pred 
koju se hoće publiku, bez zazora i sa sigurnošću uspeha. 
Da se jedna antologija naše novije lirike prevede na 
modeme jezike, svet bi video velike i originalne lepote 
tamo gde im se malo nadao. Dodajmo da naš svet danas 
jako voli poeziju. Kažu da je knjiga koja se najviše čitala 
na našim frontovima u ^ovim godinama rata bila " Anto- 
logija novije srpske lirike," malo čas pomenuta. 

Prvi je megju srpskim pesnicima Jovan Dučić (rogj. 
1874). On je talenat prvoga reda. On ima jedno čudno 
bogastvo svežih i novih pesničkih misli. On ih nagje tamo 
gde ih u nas niko nije ni tražio. Puno je motiva koje je 
on prvi, i katkad jedini, uneo u našu poeziju. U obradi, 
on je još više umetnik nego njegovi najbolji prethodnici. 
Jačina izraza, otmenost, nežnost, duh, gracija — to su oso- 

9—2 

bine, koje on ima u vrlo visokom stepenu. Ima, doduše, 
katkada i neke tražene profinjenosti, kao što nema jake 
emocije. Ali ima i retkih sposobnosti i van čistog pes- 
ništva. Pored svojih " Pesama," Dučić je pisao još i puto- 
pise i književnu kritiku. To je sjajnp kao stil, blješteće, 
virtuozno do krajnosti. Niko u nas nije do sada bio, a 
nije ni sad, da tako sjajno vlada i stihom i prozom. — Uz 
Dužica ide i njegov mlagji parnjak Milan Bakić (rogj. 
1876). Umetnik je kao i Dučić. I u njega su pesničke 
misli originalne, kao što i on ima mnoge pomenute lepe 
osobine koje odlikuju Dučića. I osećanje mu je jače, i ako 
je često više besedničko no pravo lirsko. Ima, cjoduše, i 
izvesne tamnine i izvestan literarni pesimizam. Ali je 
rečit, bujan, tečan u velikoj meri. Lepe, široke pesničke 
rečenice, periodične i muzikalne, bogat slik — poznate 
su crte njegove prosodije. Više na "domaćem tlu" nego 
Dučić, Rakić je ispevao jedan mali niz istoriskih i 
nacionalnih pesama : — " Napuštena crkva," " Simonida," 
"Jefimija," "Na Gazimestanu" — koje po originalnosti 
motiva i dubini patriotizma imaju osobeno mesto u 
njegovoj poeziji, kao što slično mesto u Dučičevoj poeziji 
ima graciozni dubrovački ciklus. — Treći u ovom trium- 
viratu naših najboljih pesnika je Aleksa Šantić (rogj. 
1868). Nije od francuske škole kao što su prva dvojica, 
nego je više samonikao. Ali im je parnjak u svemu. 
Prijatne su mu pesme u narodnom duhu : — " Moja komši- 
nica," " Moja noći." Naročito je jak u patriotskim pes- 
mama :— " Ostajte ovdje," " Boka," " Pod krstom." Jak je 
i u pesmama živopisnim i retorskim punim socialnih simpa- 
tija za težaka i sirotinju : — " Sijači," " Jutro žetve," " Veče 
na školju." Ali je najači u pesmama u kojima žali za 

prošlom mladosti. Tu dostiže punu individualnost i daje 
maha pravoj i iskrenoj emociji. Tu su : — " Jedna suza," 
"Jedno veče," "Moje tiče zbogom," "Gospogjici N." 
" Jesen," " Naš stari dome." One su u ostalom sve samo 
kao skice i probe pera za jednu veću i bolju, u koju se 
sve slivaju, a ta je "Pretprazničko veče," jedno od najboljih 
dela naše poezije uopšte. Santić je pisao i drame : — " U 
magli," " Hasanaginica." 

Pored ove trojice, koji su na čelu naše današnje poezi- 
je, ima još pesnika od vrednosti. Od starijih je najpre 
Milorad Mitrović (1867 — 1907). On ide za Vojislavom u 
baladi i romanci ("Knjiga o ljubavi"). Ima muškog 
poleta i srčanosti u pesmama političkog daha (" Prigodne 
pesme"). Ima duha i ironije u epigramima kao i u 
travestiji "Penelopa." Ima i osečanja u čisto lirskim 
pesmama, i ako nema dovoljno unutrašnjeg života za 
lirskog pesnika. Najbolje su mu pesme : — " Bila jednom 
ruža jedna," i "Daleko, daleko." — Zatim dolazi Mileta 
Jakšić (rogj. 1869), sinovac Gjure Jakšića, od koga ima 
nešto. U njega su dve dobre osobine : osvedočeni dar za 
živopisno, i naročita pažnja da izrazi samo ono što oseća i 
koliko oseća. U ranijim pesmama imao je katkad čudnu 
frazeologiju i nešto praznu deklamaciju. — Mlagjih ima više. 
Svetislav Stefanović (rogj. 1877) ima više kulture nego 
talenta. On unosi i nešto novo u našu liriku : — modeme 
engleske uzore. On ima i širu i svestraniju aktivnost, te 
ulazi i u novelu, dramu, prevode iz Sekspira, književne 
oglede, folklorne studije. — Velimir Bajić (1879 — 1916) je 
naročito vredan pomena. Retko je koji manji pesnik dao 
tako lepih i jakih pesama kao on. On je vrlo malo napi- 
sao, ali je sve vrlo iskreno i lepo; njegov "Zavet" i "Na dan 

njenog ven&nja" dolaze u najiskrenije što je naša poezija 
stvorila. Rajić je napisao i jednu novelu, jaku takogje 
(Iz jednog dnevnika). — Milan Ćurčin (rog. 1880) pisao je 
pesme često suviše slobodne i neobične po formi ali vrlo 
prijatne i zanimljive po duhu i vedrini: — "Na stranputici." 
Neke su s više poezije i jačine: — "Rodoljubiva pesma,*' 
"Prečanin'' i one ljubavne, u drugoj slabo poznatoj knjizi 
njegovih pesama.— Sima Pandurovič (rogj. 1883) jfoiaLzao 
je gibak talenat, dosta veštine i umešnosti, i izvesnu lakoću 
u svojim dvema zbirkama (Posmrtne počasti, Dani i noči), 
u kojima ima originalnijih motiva jednog dosta literarnog 
pesimizma. Prevodio je francuske drame, klasične, ro- 
mantične i modeme, u stihu. — Veljko Petrović (rogj. 1886) 
je nesumnjiv pesnički talenat. Kao često mlagji pesnici, 
on ima katkad nečeg usiljeno originalnog. Nije lak i 
tečan. Pored pesama (Rodoljubive pesme, Na pragu), 
negovao je i pripovetku, u kojoj je dao više zanimljivih i 
jačih pokušaja. — Puno je drugih mlagjih, interesantnih : — 
Stevan Lukovič, Boza Nikolajevič, Danica Marković, Dušan 
Simič (11907), Vojislav Ilić mlagji, Vladislav Petkovič Dis 
(tl9l7). Najviše se ističu megju sasvim mladima Josip 
Miličič, Mirko Korolija, Milutin Bojić. Nešto stariji nara- 
štaj danas predstavljaju: — Stevan Beševič, Rista Odavič, 
Miloš Perović. Uz njih možemo pomenuti i preminule : — 
Avda Karabegovića, Osmana Gjikića, Jakova Santića. 

U književnosti pisanoj latinicom grupa pesnika takogje 
je lepa i bogata. Najugledniji su sledeča trojica: — Niko- 
lić, Vidrič, Nazor. Mihovil Nikolič (rogj. 1878) je 
elegičan pesnik, pun sete i melankolije. Njegove pesme, 
koje pevaju mahom jesenje lišće, pune su " muzike umi- 
ranja." One su ''otmene i tople, s pravom pesničkom 

dikcijom, u elegantnom obliku." Nikolić je malo pevao. 
Jedna knjiga pesama predstavlja u glavnom ceo njegov 
nuL Zaliti je što je u poslednje vreme sasvim prestao 
pevatL — Vladimir Vidrić (1876 — 1909) je takogje vrlo 
malo napisao. I njegov rad predstavljen je jednom malom 
zbirkom pesama (1907). Ali su te pesme lepe i raznovrsne. 
Vidrić voli klasičnu starinu. On je voli na osoben način. 
On je ono što se zove novojelinist. On nije ropski podra- 
žavalac forme starih grčkih pesnika^ nego peva slobodno 
u njihovu duhu. Vidrić voli i predmete iz crkvene 
istorije, i ako nije religiozan nimalo. Njegova pesma o 
sv. Alojziju Gonzagi puna je podsmeha jprema ovom 
poznatom isusovačkom svecu. Vidrić voli i stare dubro- 
vačke liričare, i podražava tonu njihovu sa puno gracije. 
Forma mu nije uvek brižljiva. — Vladimir Nazor (rogj. 
1876) je nmogo plodniji On je i raznovrstan. Pisao je 
roman ''Krvavi dani/' iz prošlosti Istre, i novelu "Veli 
Jože " iz istarskog života. Negovao je epsku poeziju : — 
" Slavenske legende," " Zivana," " Pjesma o narodu hrvat- 
skomu," "Brundiada" (ep iz životinjskog carstva), "Knjiga 
o kraljevima hrvatskijem," "Krvava košulja." Pisao je 
najzad i lirske pesme — ^"liiika." Smatra se da je tu 
jači nego u epskoj poeziji. Njegova lirika donela mu je 
glas najboljeg današnjeg hrvatskog pesnika. Svakako, on 
je najviše nacionalan megju hrvatskim pesnicima. On 
peva svoje more i svoje Primorje. On peva stare gradove 
i stare hrvatske vladare ; peva o Svačiću i kraljici Lepoj. 
On peva i opšte junake našeg naroda, Kraljevića Marka i 
legendu njegovu, kao što on uopšte voli legende i mitove. 
On peva sve što je jako u narodnom životu, sve što ga 
krepi i podiže, i za njega je rečeno da je "podstrekač 

narodne energije," " propovednik snage i krepčine " našeg 
naroda. — ^Uz ovu trojicu najboljih — megju njih bi valjalo 
uvrstiti Milana Begovića, koga ćemo pomenuti kod drame 
— ima više drugih, zanimljivih. Dragutin Domjanić (rogj. 
1875) književan je i otmen, peva interesantne i nimalo 
nacionalne motive, i ima muzikalne stihove. Sli&in mu 
je Bozo Lovrić, koji radi i na pripoveci, drami, književnom 
ogledu. Ferdo Božić je interesantan. Dalje su : — Tugomir 
Alaupović (Probrane pjesme), Josip Milaković (Pod timo- 
rom), Dragan Dujmušić (Iskre srca moga), Marin Sabić 
(Trenutci), Velimir Deželić, Bikard Katalinić Jeretov 
(Inje, Pjesnte), Bikard Nikolić, Fran Galović, Stjepan 
Kralj, Budolf Franjin Magjer. 

Megju Slovencima, poezija se nije prestala razvijati i 
usavršavati posle Jenka i Gregorćića. Najpoznatiji pred- 
stavnik nove slovenačke poezije bio je Anton Aškerc 
(1856 — 1912). Lirićar najpre, on je brzo napustio liriku 
radi epske poezije. On je podigao slovenacku baladu i 
romancu i postao najugledniji epski pesnik slovenački. 
Balade i romance jesu ono što mu je najtrajnije vrednosti. 
Veliki epovi su katkad razvijene narodne bajke : — "Zlato- 
rog," gde je obragjena kranjska bajka o zlatorogom jelenu. 
Ali su mnogo češće glorifikacije slovenačke Beforme. 
Takvi su mu epovi: — "Primož Trubar," "Mučeniki." 
Neke epske pesme pevaju najstariju slovenacku prošlost. 
U svima ovim delima, Aškerc manje pazi na formu nego 
na sadržinu. " Njemu nije glavno lepota jezika ili har- 
monija stiha, već misao i živost slike." Po slikanju, on je 
realist. Po misli je slobodouman, često jednostrano i 
tendenciozno. Aškerc je napisao i lep pesnički putopis o 
Akropolju i Piramidama. — Ali je izrazitiji pesnik Oton 

Zupančić (rogj. 1879). On je predstavnik današnje 
slovenačke lirike. Sa Cankarom on predstavlja ono što 
je danas najbolje u slovenačkoj književnosti. On je 
nežan liričar. Ima vrlo fine osećaje, i izražava ih u 
domaćem i prisnom tonu. On vlada i drugim raznolikim 
tonovima. " Gas je pun zagonetnih misli, čas je naivan 
kao dete." Njegove zbirke pesama su : — " Čaša opojnosti," 
" Pisanice," " Cez plan (Po ravnici)." — Ovde ćemo pome- 
nuti još jednog pesnika koji u stvari pripada 19 veku, 
ali koji je u neposrednoj vezi sa Zupančićem. Dragotin 
Kete (1876 — 1899) je liričar snage i mladosti; mlad je 
umro ali je ostavio zbirku lepih i finih pesama. Josip 
Muren Aleksandrov (11901) slabiji je od Ketea, ali je ipak 
dobar (" Pesmi in romance "). Anton Medved (1869— 1 910) 
je pesnik blagorodnih misli i lepe forme. 

Roman i pripovetka su na istoj visini od prilike kao i 
poezija, pripovetka naročito. Pod uticajem velikih pisaca 
francuskih i ruskih — bilo je i drugih uticaja — pojavilo se 
više dela koja predstavljaju lepe studije jugoslovenske 
sredine, pravu sliku života, jako crtanje karaktera. Kat- 
kada su to smele i vrlo realistične psihološke studije, 
katkada su to listovi lirske poezije usred slikanja i povo- 
dom njega. Naša pripovetka, kao i naša pesma, zaslužuje 
da bude više poznata u stranom svetu. 

Pripovetku drže mladi. Borisa v S tanko vič smatra 
se da zauzima prvo mesto. On je odista jak. Ima razvijen 
posmatrački dar, i ima poezije. On slika Vranje — svoje 
rodno mesto — patriarhalno Vranje starih dana. Slika Ij ubav 
u njemu, neku čudnu, strasnu, istočnjačku ljubav. Katkad 
se u tom slikanju diže vrlo visoko (Koštana). Ali on vrlo 
prenebregava formu, stil, jezik, kompoziciju, harmoniju, u 

vremenu kad se na to veoma pazi. Njegove zbirke pripove- 
đaka jesu : — " Iz starog jevangjelja," " Božji ljudi," " Stari 
dani"; njegove drame: — "Koštana," "Tasana"; njegov 
roman: — "Nečista krv." — Ivo Cipiko (rogj. 1869) je 
sličan Stankoviću. I on ima i promatranja i poezije. I on 
opisuje čulnu ljubav često. Samo je on primorac, i opisuje 
more, lepotu njegovu, kao i dalmatinskog seljaka, brige i 
muke njegove. Vise je zbiraka njegovih pripovedaka: — 
"Primorske duše," "Sa jadranskih obala," "Sa ostrva," 
" Klraj mora." Dva su romana, oba sa društvenom tenden- 
cijom : — "Za kruhom," "Pauci" Ima i jedan mali pozorišni 
komad njegov, opet iz života dalmatinskih seljaka : — " Na 
granici." U poslednje vreme, piše slike iz rata. — S vetozar 
Corovič (rogj. 1875) ima diskretnije ali ne zato niže 
osobine. S darom, s opažanjem, s osečanjem, on je združio 
i solidne osobine sregjenosti, savesnosti, pažljivosti, nepre- 
kidnog popravljanja i usavršavanja. On je izradio svoje 
pripovedacke sposobnosti možda više nego i jedan naš pri- 
povedač. Glavna mu je zbirka pripovedaka " U časovima 
odmora," gde je u četiri sveske pribrao i sredio svoj pri- 
povedački rad. On ulazi i u roman : — " Ženidba Pere 
Karantana," " Majčina sultanija," " Stojan Mutikaša " — sa 
dosta uspeha. Neguje i dramu, i ako je daleko od dram- 
skih centara; njegov "Zulumćar," "Adembeg" i "On" 
postali su popularni zbog zanimljivosti, jasnoće, živosti 
scene i nešto poezije. — Petar Kočić (f 1916) je darovit i 
samonikao pisac. Najpre je dao slike iz života bosanske 
Krajine, i u njima pokazao svoj dar posmatranja i poezije, 
ali je otkrio i nešto mana : nagle prelaze, nejedinstvo efe- 
kata, katkada vulgarnost (S planine i ispod planine). 
Zatim je našao svoje naročito polje, gde je vrlo dobar : — 

pripovetku sa širokom naracijom, humorom, zanimljivim i 
originalnim tipovima ("Rakijo majko," "Simeun gjak"). 
Našao je još jedno polje : — satiru s političkom tenden- 
cijom, — gde je možda još bolji Njegov "Jazavac pred 
sudom" je malo remek-delo svoje vrste. "Sudanija" i 
" Jauci sa Zmijanja " su poslednje njegove stvari. — U rodu 
satire je naročito važan Radoje Domanović (1873 — 
1908), koji je i po vremenu stariji. Počevši pripovetkama 
sa sela i iz života kao i njegovi drugovi krajem prošlog 
veka, on je ubrzo pristupio alegoričnoj i satiričnoj priči 
koju je sam stvorio i sam dugo vremena negovao. U njoj 
je imao vrlo velikog uspeha. On je tu pokazao lepu 
maštu, veštinu u sastavljanju i održavanju alegorije, humor 
i emociju. Glavna i popularna dela te vrste su " Stradija," 
" Vogja," " Kraljević Marko," " Danga." — Jedan je pripo- 
vedač dostojan naročite pažnje: — Veljko Milićević (rogj. 
1886). On je pokazao vrlo lep talenat, visoke pripove- 
dačke i romansijerske ambicije, dobru književnu spremu. 
Do sada je dao ova dela : — " Mrtvi život," " Vihor," " Be- 
spuće." On voli i književne oglede (Dositije). — Milutin 
Uskoković (1884 — 1915) je imao da bude pripovedač i 
romanopisac Beograda, varoškog života Srbije, našeg 
društva kakvo je danas. Dobre odlomke toga slikanja 
dao je u svom romanu "Došljaci" i zbirci pripovedaka 
" Kad ruže cvetaju." — Dve su žene u ovom kolu. Isidora 
Sekulić ispisala je vrlo književne listove u svojim "Saput- 
nicima." Milica Jankovićeva napisala je "Ispovesti" u 
kojima su blagorodne i bolne emocije kazane sa lepom 
iskrenošću. — Još rade na pripoveci i romanu: — Milan 
Budisavljević, Todor Popović, R. Perović Nevesinjski, 
Jelena Dimitrijević ("Nove"). 



140 NOVO VREME 

U književnosti pisanoj latinicom, Gjalski još uvek drži 
prvo mesto. Oko njega su mladi i mlagji. Neke smo 
pomenuli kod poezije: — Nazor. Neke ćemo pomenuti 
kod drame : — Tucić, Milčinović i dr. 

Pre no što pregjemo na one koji se više bave pripo- 
vetkom i romanom, dodajmo da se u ovom književnom 
rodu — ^kao i u poeziji i u drami, u ostalom— oseća jače 
uticaj takozvane " modeme." " Modema " je pokret koji 
se javio krajem prošlog veka pod uticajem onoga što je 
najšumnije hvaljeno u modemom duhovnom životu, što je 
poslednja moda zapada i severa. Ona je opšti pokret, 
i obuhvata umetnost i književnost. U ovoj poslednjoj, 
ona se svodi na podražavanje Ibzenu, Strindbergu, Haupt- 
manu, Hermanu Baru i drugim mahom skandinavskim i 
nemačkim piscima. Modema je došla i megju Jugo- 
slovene. Megju Srbe najmanje, skoro nimalo. Megju 
Slovene ponešto. Ali najviše megju Hrvate. U hrvat- 
skoj književnosti ona je počela oko 1900. S njom je 
odmah došla borba starih i mladih. Stari su bili uz 
"Vijenac" i Maticu. Mladi su osnovali Društvo Hrvat- 
skih Književnika, i kretali više listova kratkoga roka : — 
" Život," " Lovor," " Hrvatska smotra," " Slovo." Borba se 
završila pomirenjem Matice i Društva, i mesto starog 
"Vijenca" danas predstavlja hrvatsku književnost moderni 
časopis " Savremenik." Borba je pravila više šuma no što 
je donela ploda. Ni kao književna struja, modema nije 
bogatija rezultatima. Ko je imao talenta, tome moderna 
nije u stvari pomogla. Nečega je ipak bilo : uneto je više 
ukusa i stila u književnost. Ali je bilo i štete : u podra- 
žavanju nezdravim uzorima, u udaljavanju od prirodnosti, 
donekle u otugjivanju od nacionalnog osnova književnosti. 

U mnogima od ovih koje ćemo sad preći, oseća se 
uticaj moderne. Josip Draženovič je realist, možda i 
suviše. On voli da slika crne strane, talog društva. 
— Gjuro Turić je bolji. On piše i boljim jezikom i stilom. 
On ulazi u socialne probleme. Više je takvih pripoveddka 
i romana napisao. Pisao je katkad i političke satire. 
U svojim delima zastupa napredne misli. — M. Nehajev 
(Dr. Milutin Cihlar) dao je roman "Bijeg" koji opisuje 
propadanje jednog mladog čoveka u provincialnoj sredini. 
Roman je zanimljiv i od jačeg interesa. Pisao je i pripo- 
vetke, takogje i drame (Prelom, Svjećica).— Viktor Car 
Emin je pripovedač Istre. On piše i romane iz tog kraja : — 
" Pusto ognjište." Radio je i dramu : — " Dvije kapi kiše," 
"Zimsko sunce." Ova poslednja prikazuje borbu našeg 
naroda u Istri protiv Talijana. — Dinko Simunović je pri- 
povedač Dalmacije. Smatra se kao jedan megju najboljima 
od mlagjih. Važnije su mu pripovetke : "Duga," "Alkar," 
"Mrkodol" (zbirka pripovedaka). — Megju mlagjima je 
Matija Lisičar, koji ima više pripovedaka (zbirke: "No- 
vele," "Pripovijesti") i jedan roman "Na rasjelinama," 
iz zagorskog života*— Ivan Kozarac (fl910) ima katkiad 
suviše lirizma. Njegove "Izabrane pripovijesti " su nedavno 
izdate. — Jedan od najuglednijih megju mlagjima je Josip 
Kosor (rogj. 1879). Ima zbirke pripovedaka : — "Optužba," 
" Crni glasovi," kao i pripovetke inače. Ima i romane :— 
" Rasap," " Radnici." Pisao je i drame : — " Požar strasti," 
"Žena," "Pomirenje" — koje su prikazivane na domaćim 
i stranim pozornicama. — Na pripoveci i romanu rade još : 
Vladimir Borota, Osman Azis, Branko Livadić, Milka 
Pogacić, Petar Petrović, Niko Andrijašević, Jozo Ivakić, 
Edhem Mulabdić i drugi. Izvesni dramatičari takogje 

rade na pripoveci: A. Milčinovič, M. Ogrizović, A. Kuz- 
manović. 

U Slovenaca roman i pripovetka su vrlo dobri. Slo-^ 
venci uopšte nemaju mnogo, ali što imaju to je uvek dobro. 
Tako ovde imaju Ivana Cankara. Cankar je odista jedan 
od najboljih današnjih jugoslovenskih romanopisaca i pri- 
povedača. I on je od "modeme po pravcu i školi." Neki 
smatraju daje on i "najglavniji zastupnik modeme megju 
Jugoslovenima." Ali je on jak talenat i izrazita individual- 
nost, i njegova su dela, i ako imaju izvesnih modernističkih 
mana, volo dobra. On ima snage a ima i ukusa. Njegova 
su dela puna jakog i tacnog slikanja, a u isto doba su vrlo 
dobra po kompoziciji i stilu — a ta je kombinacija dosta 
retka u nas. Cankar ima i mnogo poezije u svom sli- 
kanju. Nije tako dobar kad ide suviše u simbole, ili u 
satiru. A satiru voli. On se, naime, vecno buni, i bori 
protiv " filistara." On i slika rado sanjala, skitače, one koji 
su " van " društva. On je i vrlo plodan. Napisao je i više 
romana. Možda mu je najbolji " Hiša Marije pomočnice " 
(Dom sv. Bogorodice), gde opisuje život u devojaČkim mana- 
stirskim zavodima. Dalji su romani : — " Križ (krst) na gori," 
" Na klancu," " Hlapec (seljak) Jernej," " Novo življenje," 
'* Pravična kazen božja," "Kurent." Zbirke pripovedaka 
su: — "Vinjete," "Za križem," " Bela krizantema." Pisao 
je i drame, koje su mu znatno slabije : — " Kralj na Betaj- 
novi," " Jakob Ruda," " Za narodov blagor " (Sve za narod), 
"Hlapci." — Uz njega je Franja Ksaver Meško (rogj. 1874), 
pisac malih slika iz svog kraja. On možda ima više poezije 
no pravog slikanja (" Ciganček "), ali je prijatan. Jedna 
zbirka njegovih pripovedaka je " Ob tihih večerih." Ne- 
davno je počeo pisati i romane : — " Na poljani." — Takogje 

je dobar Franja Finžgar. "U svojim pripovetkaraa i roma- 
nima dao je lepe i veme slike iz života varoši, sela i fab-* 
rika svoje domovine." Kao glavno njegovo delo smatra se 
istoriski roman "Pod svobodnim suncem/* Pisao je i 
drame. — Dalje rade na romanu i pripoveci : Fran Govekar, 
Josip Regali, Ivo Sorli, Franja Zbašnik, Alojz Krajger, 
Rado Mumik. 

Ukupno uzevši, drama nije na onoj visini na kojoj su 
poezija i pripovetka. To, naravno, ne znači da je pripovetka 
uvek bolja od drame. Katkada je baš protivan slučaj. 
Setimo se da su u naših pripovedača baš drame katkad ono 
što spada u najbolje (Koštana, Jazavac pred sudom). U 
našoj drami ima dobrih i vrlo dobrih stvari. Ima u njoj 
tačnog slikanja, duha, poezije, i drugih lepih osobina. Ona 
ulazi u razne rodove : — istoriske drame, komadi iz društve- 
nog života, komedije i šale, mali " proverbi " itd. U mnogim 
od tih rodova ima vrlo zanimljivih pokušaja, katkad i 
izvrsnih stvari. 

Mi smo ranije pomenuli neke od danas živih pisaca koji 
pišu ili koji su pisali drame : — Santić, Stankovič, Corović. 
Jedan je naročito vredan pomena kao predstavnik današnje 
drame u nas. To je Branislav Nušić (rogj, 1864). On 
je inače raznovrstan pisac. Pisao je pripovetke. Glavnije 
su zbirke : " Pripovetke jednog kaplara," " Ramazanske 
večeri," " Deset priča." Jedna je veča i naročito popularna 
pripovetka: "Opštinskodete." Pisao je kozerije: — "Lističe," 
koji su vrlo dobri, i "Ben Akibu," gde takogje ima mnogo 
duha. Ali je za pozorište najviše pisao, i to komade razne 
vrste. Pisao je šale i komedije : — " Protekcija," " Narodni 
poslanik," "Prva parnica," "Običan čovek," " Sopenhauer," 
" Put oko sveta." Zatim, društvene komedije : — " Tako je 

moralo biti/' " Pužina/' " Svet," " Jesenja kiša." Uz to. 
slobodne slike iz života:^ — "Iza božjih legja." Istoriske 
drame: — "Knez od Semberije," "Hadži Loja," "Rastko 
Nemanjić." Libreta za operu : — " Liljan i omorika." Male 
komade (proverbi): — "Pod starost," "Naša deca," "Greh za 
greh," " Pod oblacima." TJ svima tim komadima Nušić je 
pokazao mnoge lepe osobine. On uvek ima dobrih ideja, 
katkad neverovatno srečnih ideja. On ima često dara da 
konstruiše intrigu. On ima, i ne retko, i teže sposobnosti 
da načini pravu i jaku dramsku situaciju. On ima i pate- 
tičnog. On ima, skoro uvek, u svojim komedijama, živ dia- 
log, i prijatan humor. Ali nema dovoljno pravog opažanja 
i lokalne boje; nije često logičan i dosledan u kompoziciji ; 
nema' mnogo stila kao ni brižljivosti u obradi. — Uz Nušiča 
nema jačih imena. Naša drama nema podmlatka kao što 
je imaju pesma i pripovetka. Glavna dramska produkcija 
dolazi od pesnika i pripovedača. Cisto dramskih pisaca je 
malo. Milivoj Predič pošao je za Nušičevim društvenim 
komadima (Golgota, Snovi). Dragoslav Nenadić ušao je 
u slobodne slike iz života (Izvan života). Tako još neki 
mlagji. I kod starijih ima slučajeva da prilaze drami, i to 
dockan i neočekivano. Ali je vredno zabeležiti — megju 
svima starijim i mlagjim koji u pbslednje vreme prilaze 
drami— dva imena. Prvi je Vojislav Jovanović, koji je 
dao jednu vrlo dobru komediju s puno opažanja i lokalne 
boje (Naši sinovi) ; u drugim komadima (Karijera, Naš zet, 
Naši očevi), intrige nema, dialog nije bez veštine, ali su 
izvesne scene preterano i nepotrebno realistične (Karijera). 
Drugi je Milutin Bojić, čija "Kraljeva jesen " pored izvesnih 
mana ima lepih stihova. 

U književnosti pisanoj latinicom drama je bujnija i 

bogatija. Najpre ima starijih. Tresića smo prešli ranije. 
Drugi je Ivo Vojnović (rogj. 1858). Vojnović ima svesku 
novela : — " Perom i olovkom." Ima jedan roman iz dubro- 
vačkog života: — "Ksanta." Ima pesme: — "Dubrovački 
soneti." Ali mu je rad na drami najvažniji. Njegova 
" Psiha " je komedija iz velikog sveta. " Gunduličev san " 
je mali, prigodni prolog. " Ekvinocijo ** je drama iz života 
dubrovačkih ribara. "Dubrovačka trilogija " slika tri stanja 
Dubrovnika za poslednjih sto godina: — pad republike 
(Allons enfants), propadanje stare vlastele (Suton), moderno 
doba (Na taraci). " Majka Jugovića "je dramatizovana poz- 
nata narodna pesma. " Gospogja sa suncokretom " slika 
takogje veliki svet. **Lazarevo uskrsenje" predstavlja 
momente iz borbe za narodni ustanak u Makedoniji. ^Kad 
86 Vojnović zadrži na temama dubrovačkog života (Dubro- 
vačka trilogija), on daje vrlo tačno slikanje, zanimljive 
tipove, čisto lokalnu boju, poeziju domoljubive tuge. On 
. tu stvara i jake, i ako ovlašnije izvedene dramske situacije. 
On pokazuje otmenost, finoću, diskretnost u alegoriji i alu- 
ziji. Ali kad pregje na druge teme, na one iz narodne pesme 
(Majka Jugovića) ili one iz komitske borbe (Lazarevo uskr- 
senje), on promaši sve što ima dobroga u svom dramatičar- 
skom talentu. — Treći je u ovom triumviratu uglednih pred- 
stavnika drame Milan Begović (rogj. 1876). Njega smo 
ranije pomenuli kao pesnika. Njegova "Ejijiga Boka- 
doro" je vrlo lepa i graciozna knjiga stihova. Ona je 
sva u motivima španske romance, u taUjanskom Prepo- 
rogjaju, u originalnoj ljubavnoj poeziji. Njena je pojava 
(1900) — ^uzgred budi rečeno — bila glavni predmet spora 
starih i mladih. Sonetni ciklus " Život za cara " nešto je 
sumoran i manje simpatičan. Ali Begović je zanimljiviji u 

p. 10 

drami. Ne mislimo na "Stanu" koja je početnička i 
naturalistička, nego na njegove druge komade, mahom one 
sitnije, u jednom činu, i koji su često mala remek-dela po 
finoći, graciji, duhu. "Myrrha" je mitološka drama. "Venus 
victrix " je vrlo prijatna i književna dramica iz Preporog- 
jaja. " Menuet " je vrlo graciozan, iz doba Luja XV. " Gos- 
pogja Valevska " je interesantna slika odnošaja Napoleona 
sa lepom Poljkinjom Marijom Valevskom. "Gospogja 
Sreća" je "burleska o Pijerotovu ranjenom srcu." "Bis- 
kupova sinovica " je graciozna kao i " Menuet." " Čičak " 
je vrlo vesta i smela šala sa intrigom kao iz Bokača. Be- 
gović piše katkad i književne oglede (V. Ilić). — Uz ove do- 
lazi Srgjan Tucić. Njegove su drame: — "Povratak," "Truli 
dom," " Bura," " Kroz život," " Svrietak," " Sujet." One su 
katkad suviše naturalističke. Najnovija drama njegova 
" Osloboditelji," koja je upravo sad publikovana u engle- 
skom prevodu, slika borbu i odnose Srba i Bugara, u 
jednom momentu iz balkanskih ratova. U njoj ima než- 
nosti, dramatičnosti, plemenitih motiva, dobro iznesene teze. 
Tucić ima i pripovedaka (Zadnje poglavlje). — Milan Šenoa 
je dobar i interesantan. Njegova mala primorska slika "Iz- 
gubljeni" je vrlo impresivna. Njegovi "Robovi," slika iz 
stare Atine, u stihovima, možda su još bolji. Dalje su 
njegove male drame: — "Kako vam drago" (predmet iz 
starog Dubrovnika), " Sveta laž." " Ban Pavao "je isto- 
riska drama. Senoa ima i pripovedaka. — Dalje su radili i 
rade na drami : Milivoj Dežman (Rasulo, Knjeginja Jelena, 
Zlatarevo zlato. Svršetak), Milan Ogrizović (Hasanaginica, 
Proljetno jutro, Car Dukljanin, Prosjakinja, Dah, Dim, 
Oodina ljubavi, Proklestvo), Andrija Milčinović (Proklestvo) 
Franja Hrčić (Sumrak, More, Dugovi), Kišur (Sin), Mirko 

Đečak (Grbavac, Pesma), Kamila Lucema (Jedinac), Fran 
Galović (Tamara), Petar Petrović (Rkać, Suze, Ruska, 
Magle), Weber-Španić (Sike), Adela Milčinović, Ante 
Bekešić, Adalbert Kuzmanović, VI. Lunaček. 

U Slovenaca drama je prilično slaba. Pomenuli smo 
da su na njoj radili Cankar, Finžgar. Pomenimo još i 
sledeće : E. Gangl, F. Detela, Zofka Kveder Jelovšekova 
(Ljubezen, Amerikanci). 

Književna kritika vrlo dobro napreduje u nas. Čitav 
jedan naraštaj odnegovan je u idejama velikih francuskih 
kritičara, i odlikuje se vrlo velikom i raznovrsnom intelek- 
tualnom kulturom i jednim od najbogatijih i najkorekt- 
nijih stilova. Kritika predstavlja u nas lepu kombinaciju 
solidnih studija i izrazitih književnih osobina. Istorija 
napreduje takogje. Njene studije idu sve više u dubinu i 
širinu, i obuhvataju ćelu našu prošlost, političku i kulturnu. 
One su više stručna istoriska istraživanja. Manje je 
moderno istoriskih dela, i još manje dela književnih po 
karakteru. 

Na čelu današnje književne kritike stoji Bogdan 
Popović (rogj. 1863). " On je stvorio modemu književnu 
kritiku srpsku." On radi i kritiku umetnosti. Glavni je 
njegov rad na teoriji književnosti i estetici uopšte, kojim su 
naukama poglavito posvećena njegova universitetska pre- 
davanja. Pisao je studije iz svetske književnosti: — "Suvre- 
meni roman," " Bomarše," " Šekspir ili Bakon," " H. M. de 
Heredia," i druge. Pisao je studije iz srpske književnosti, 
koje su u stvari glave iz teorije književnosti, primena 
načela te nauke na srpskim piscima : — L, Kostić (načelo 
harmonije), J, J. Zmaj (šta je veliki pesnik), R. Domanovič 
(alegorična i satirična priča), A. Santić (pesnička dikcija), 

10—2 

J. Dučić, i druge. Studije iz teorije književnosti : — " 
književnosti," " vaspitanju ukusa/' " Teorija reda po red," 
i dr. Kritika umetnosti : — " Jugoslovenska izložba u Beo- 
gradu," " Dve reci o umetnosti," i dr. Ove studije počeo 
je sregjivati i izdavati pod opštim imenom " Ogledi," od 
kojih je izasla prva sveska. Izdao je "Antologiju novije 
srpske lirike." Osnovao je časopis " Srpski književni glas- 
nik" i bio mu prvi urednik. — Jovan Skerlić (1878 — 1914) 
predstavlja možda najpoznatije ime u našoj književnoj 
kritici. On je bio književni kritičar prvoga reda, po 
talentu i spremi. On je bio i najaktivniji. Niko do njega 
nije tako lepo i sistematično držao kritiku suvremene 
književnosti kao on. Njegovi " Pisci i knjige " — šest sve- 
zaka — obuhvataju skoro sve pisce koji predstavljaju našu 
današnju i noviju književnost. To je obiman i lep niz 
književnih ogleda koji bi se mogao nazvati " Savremenici." 
Kritika je u njima uvek tačna, s malim izuzecima, a stil je 
jedan od najboljih. To je slučaj i s ostalim delima Skerli- 
ćevim. Uz to, on ima zasebne studije iz istorije književ- 
nosti :— " B. Atanacković," " J. Ignatović," " V. Ilić," i dr. 
Ili veče sinteze predmeta: — Omladinska književnost. Osam- 
naesti vek. Nova književnost. Ima i književno-političkih 
ogleda : " Svetozar Marković." Skerlić je poklanjao pažnju 
i hrvatskim piscima, i njegov ogled o A. Starčeviću je jedan 
od najboljih i najsrećnijih. Bio je urednik "S. K. Glasnika" 
više godina. — Druge, starije i mlagje kritičare, pomenu- 
ćemo samo po imenu. Književni kritičari : — Jaša Proda- 
nović, Borivoj Popović, Uroš Petrović (tl916; H. Ten, O 
književnoj kritici), Branko Lazare vić (Impresije iz književ- 
nosti, Pozorišni život), Miodrag Ibrovac (J. Basin), Svetislav 
Petrović (Gospogja Lafajet), i dr. — Pozorišni kritičari ; — 

Dragomir Janković, Milan Grol, Milan Pređić. — Rad na 
književnoj istoriji : — Tihomir Ostojić, Milivoj Basić, Danilo 
Živaljević, Anđra Gavrilović, Božiđar Cerović, Vladimir 
Ćorović, Vaso Gliišac, Pero Kolendić, F. Kulišić, Nikola 
Antula (tl916), Pavle Stevanović, Uros Džonić. — Rad na 
istoriji: — Slobodan Jovanovi<5, Mihailo Gavrilović, Jovan 
Tomić, Dragoljub Pavlović, Jovan Radonić, Grgur Jakšić, 
Ljubomir Jovanović, Stanoje Stanojević, Lujo Vojnović. — 
Ima još jedan posebni rod koji se digao naglo i neočekivano 
u poslednje vreme. To je crkvena beseda. Nju neguje s 
puno dara Nikolaj Velimirović. On je modernizovao ovaj 
rod, davši mu izvestan filosofski dah, literarni ton i rodolju- 
bivo osećanjok 

U književnosti pisanoj latinicom, književnu kritiku 
predstavlja takogje prilično kolo pisaca. Jovan Hranilovič 
je u više mahova činio sistematičan pregled najnovije 
književne produkcije hrvatske. Milan Marjanovič ima više 
knjiga ogleda o suvremenim i novijim hrvatskim piscima. 
Stjepan Bosanac je dobar i pažljiv kritičar. Od onih koji 
se više bave književnom istorijom, tu je na prvom mestu 
Gjuro Šurmin, pisac "Povjesti književnosti hrvatske i 
srpske " (1898), temeljnog dela " Hrvatski preporod " i više 
stručnih studija. Nikola Andrić je više književni istorik 
(Prijevodna beletristika, Pavle Solarić i dr.) ali i u čistoj 
kritici ima dobar i tačan sud. Dragutin Prohaska odlikuje 
se svojim studijama o bosanskoj književnosti, Gjorgjiću i 
Kanižliću, Mažuraniću i drugima. Branko Dreksler 
(Vodnik) pisac je "Povesti hrvatske književnosti" (1913), 
kao i studija iz dubrovačke književnosti (Bunič), "Pre- 
porodnih studija" (Vraz, Mihanovič) i ogleda o novijoj 
književnosti (pripovedači, itd). — Dalji pisci u oblasti knji- 

ževne kritike: — Ante Petravi<$, Dinko Politeo, A. Q. 
Matoš, Arsen Vencelides. Pozorišni kritičari : N. Andrić, 
B. Livadić. Rad na književnoj istoriji : — Gjuro Kerbler, 
Ivan Šercer, Franja Bu&r, Milorad Medini, Tomo Matić, 
Kamila Lucema, i dr. — Rad na istoriji : — Ferdo Sišić, Dane 
Gruber, Josip Gjelčić, Janko Kohari<$, Iso Kršnjavi, Karlo 
Horvat, Rudolf Horvat, Antun Vučetić, i drugi. 

U Slovenaca, dva se imena naročito ističu na knji- 
ževnoj istoriji. Više je na nauci Matija Murko, više na 
književnosti je Ivan Prijatelj. Prvi ima veći broj lepih 
studija iz stare opšte slovenske književnosti (roman o sedam 
mudraca) kao i iz novije (slovenski romantizam), kao što 
ima i jednu kratku sintezu ćele jugoslovenske književnosti 
i jednu veću, nedovršenu, koje obe imaju dobrih osobina. 
Studije i ogledi drugoga odnose se na slovenačku književ- 
nost. To su : jedna mala i vrlo pregledna i lepa istorija 
ćele slovenačke književnosti, jedna veća kritička studija o 
suvremenim i novijim slovenačkim piscima (na srpskom), 
više studija i ogleda (J. Kersnik, O. Zupančić, i dr.) Dalji 
su pisci: — Fran Ilešić, Grafenauer, Karol Glazer, Ivan 
Mrhar (f 1916), Josip Tominšek, Rajko Perušek. Na knji- 
ževnoj i umetničkoj kritici radi J. Cankar Na istoriji : — 
Franjo Kos, J. Gruden, i drugi 

Već sama ova imena pokazuju kako je bogata naša 
današnja književna radnja. Kao što smo rekli u početku 
ove glave, književnost 20 veka beleži znatne uspehe. 
Književni rodovi su se znatno podigli. Književna produk- 
cija je vrlo bogata. Svaki dan je — može se reći — sve više 
i sve boljih pisaca i dela. Stariji često shvataju svoju duž- 
nost vrlo ozbiljno, i gledaju da dadu svoja najbolja dela. 
Mladi jednako niču — često lepi talenti i sve lepša sprema — 

i svaki bira sebi svoj put i donosi nešto novo. Polet je 
ogroman, i oseća se svuda — 

Tako je bar bilo do skora. Ovaj rat, megjutim, zau- 
stavio je sve. Književni život je danas prestao. Književne 
prilike, one koje stvaraju književnost, danas su uništene. 
Književna produkcija, ona koja je bila u toku, upropašćena 
je. Koliko je gotovih rukopisa ili početih skica propalo 
u strašnom povlačenju, a koliko ih je neprijatelj razvukao 
i odneo!...Kjijiževnici provode najgore dane. Tresić je u 
tamnici (bar je do skora bio), Cankar u tamnici, V. Corović 
u tamnici. Ili su vedra čela dali svoj život za otadžbinu : — 
Nikola Antula, koji je bio velika nada mlade intelektualne 
Srbije, i za njim još mnogi mlagji, "oni što dolaze," sokoli 
prvoga perja, kod kojih se književna ambicija tek stala 
ragjati.... "Mlado žito, navijaj klasove, pregje roka došla ti 
je žnjetva."... 

Nadajmo se, megjutim, da 6e iza ovog strašnog perioda 
doči jedan mnogo bolji. Književnost 6e isplivati iz ovog 
brodoloma mnogo veća no što je bila. Jedinstvo će biti pot- 
puno. Srbi, Hrvati i Slovenci imaće jednu zajedničku 
književnost. Beograd, Zagreb, Ljubljana sastavljače jednu 
istu književnu radnju. Književnost će dobiti mnogo širu 
podlogu, pisci mnogo širu pozornicu, publika mnogo širi 
interes. Uzmite samo kakva će biti materialna strana, 
koliko će porasti broj čitalaca, kako će ojačati književne 
ustanove 1 Uzmite i koliko će izlišnih pojedinačnih napora 
odjedanput prestati ! Provodna književnost— da samo nju 
pomenemo — razvijala se do sada posebno za svaku od tri 
velike narodne skupine, za Srbe zasebno, za Hrvate zasebno, 
za Slovence zasebno. Od sada će, bolje uregjena, biti jedna 
za celinu našeg naroda. Sve će biti od sada bolje uregjeno. 

i sve će ići vise ka celini naroda. Neće se drobiti u dosa- 
dašnje manje skupine. .. .Jer će sve to biti jedno — u ime 
Boga! 

Murko Matija 150 
Murnik Bado 140 
Mušicki Lukian 93 
Muškatirovid Jovan 81 

Naljedkovi<S Nikola 25, 26 
Nazor Vladimir 135 
Nedi<5 Ljubomir 126 
Nehajev y. Cihlar Milutin 
Nenadid Dragoslav 144 
Nenadovid Ljubomir 127 
Nenadović Matija 105 
Nevesinjski v. Perovi<S Bađovan 
Nikola kralj v. Petrovid Nikola 
Nikolajevid Boza 134 
Nikolajevid Svetomir 126 
Nikolid Andra 126 
NikoUd MihovU 134 
Nikolid Bikard 136 
Njegoš PetroTid Petar 92, 95, 100, 

102, 107 
Nodilo Natko 127 
Novak Venoeslav 119 
Novakovid Stojan 127 
Nušid Branislav 143 

Obradovid Dositije 77 — 81 
Odavi2 Bista 134 
Ogrizovid Milan 146 
Okrugid Ilija 124 
Orbini Mavro 53, 54 
Orfelin Zaharija 75 
Ostojid Tihomir 149 

Pahomije 13 
Pajsije 31 
Palmotid Jaketa 40 
Palmotid Junije 36, 39, 41, 52 
Palmovid Andrija 110 
Pandurovid Sima 134 
Pasarid Josip 127 
Pavid Aimin 127 
Pavičid y. Tresid 
Pavlovid Dragoljub 149 



Pelegrinovid Mikša 22 
Pergosid 29 
Perovid Miloš 134 
Perovid B. Nevesinjski 139 
Perušek Bajko 150 
Petkovid Vladislav Dis 134 
Petračid Franja 127 
Petravid Ante 150 
Petrovid Nikola kralj 123 
Petrovid Petar v. Njegoš 
Petrovid Petar 141, 147 
Petrovid Svetislav 148 
Petrovid Uros 148 
Petrovid VasiUje 70 
Petrovid Veljko 134 
Pirodanao Milan 127 
Pogadid Milka 141 
Pohlin Marko 71 
PoUteo Dinko 150 
Popovid Bogdan 130, 147 
Popovid Borivoj 148 
Popovid Jovan Sterija 104 
Popovid Milorad v. Sapčanin 
Popovid Mita 123. 
Popovid Todor 139 
Popovid Žiga 47 
Popovid Živko 126- 
Predid MUan 149 
Predid Milivoj 144 
Preradovid Petar 98 
Prešem Franja 102, 107 
Prijatelj Ivan 150 
Primovid Pasko 39 
Prodanovid Jasa 148 
Prohaska Dragutin 149 
Pucid Medo 110 

Bačanin Jerotije 74 
Bačanin Eiprian 74 

Bm^&d Fnojft 127 

B«deti^ J. 127 

Bmdi£evi6 Branko 94, 95, 108 

BadoDić Joraa 149 

BađoTMioTi^ AJekBA 128 

BadoTftooHš Milan 128 

Baji^ Jorao 54, 76, 84, 105, 106 

Baji^ Velimir 133 

Bajkon^ Ojorgje 126 

Baki^ Milan 132 

Baki^ Mite 128 

Bakorac Dragotin 27 

Banjina Dinko 19, 27 

Bankofi^ Svetozar 115 

Barnikar Hatija (stenji) 106 

Bamikar Hatija (mlagji) 127 

BegaU Josip 148 

BeljkoTič Hatija 78 

Beieter MiUn 127 

Bitti^ Jovan 125, 127 

Božič Ferdo 186 

Bosi^ Stijepo 71 

Bavarac Uarion 126 

Buvarao Košta 126 

Bužič Dobra 128 

Sabid Blarin 186 

Šantid Aleksa 182 

dantid Jakov 134 

dapčanin Milorad Popovid 113 

Sasin Antnn 25, 52 

Sava (sveti) 8 

Savi<$ Milan 126 

Sekulid Isidora 139 

Šenoa Antun 116, 124, 127 

Šenoa Milan 146 

deroer Ivan 150 

Simi6 Dušan 134 

Simunovid Dinko 141 



Si&6 Ferdo ISO 
Skerii^ Jovan 130, 148 
Sket Jakob 127 
Skvađii Vlalio 40 
Slomiek Anton 106 
Smičiklae Tade 127 
Solaris Pavle 82 
Sorko&vi^70 
Soili Ito 143 
Sremae Štovan 115 
Stankovi^ Borisav 137 
Stanojević Stanoje 149 
Stare Josip 122 
Steji6 Jovan 105 
Stefan (kralj) 8 
Stefanović Gavrilo 74 
Stefianovid Stolan 104 
Stefanović Svetislav 133 
Stevanovii6 Pavle 149 
Stojadinovid Milica Srpkinja 110 
Stojanovi^ Ivan 116, 127 
Stritar Josip 111, 121 
Strosmajer 108 
Subotić Jovan 116, 122 
Surmin Gjuro 149 

Tavčar Ivan 122 
Teodosije 9 
Tomid Jovan 149 
Tomid Josip Evgen 117, 124 
Tomid Sima 126 
Tominšek Josip 150 
Trdina Janez 122 
Tresid Pavičid Antun 126, 130 
Trifkovid Eosta 123 
Trlajid Grigorije 81, 84 
Trnski Ivan 110 
Trstenjak Davorin 127 
Trubar Primož 28, 51 

Tnci6 Srgjau 130, 146 
TadiSevi<5 70 
Turid Gjuro 141 

Uskoković Milutin 139 

Valjavao Matija 127 
Valvazor Janez 46, 53 
Velimirovid Nikolaj 149 
Venceliđes Arsen 150 
Veselinovid Janko 114 
Vetranovid Mavro 20, 23, 53 
Vidakovid Milovan 104, 105, 112 
Vidrić Vladimir 135 
Vitaljid Andrija 36 
Vitezovid Pavle 53, 64 
Vodnik Valentin 100, 101 
Vodnik y. Dreksler Branko 
Vođopid Mato 117 
Vojnovid Ivo 146 
Vojnovid K. 127 
Vojnovid Lujo 149 



Volkmer Leopold 71 
Vošnjak Josip 127 
Vramec 29, 52 
Vraz Stanko 91, 92, 97 
Vučetid Antun 160 
Vujid Joakim 104 
Vukidevid Ilija 116 
Vukotinovid Ljudevit 97, 105 
Vuličevid Ljudevit 128 
Vulovid Svetislav 126 

Zbašnik Franja 143 

Žefarovid Hristifor 64, 75 . 

Zima Luka 126 

Živaljevid Danilo 149 

Živkovid Vaša 110 

Zlatarid Dominko 20, 24, 26, 61 

Zoranid Petar 22, 27, 34, 39 

Zore Luko 111, 126 

Zrinjski Petar 47 

Zupančid Oton 137 

Zuzorideva Cvijeta 20 

